
O gașcă de bandiți a instaurat te- 
roarea într-un stat la marginea 
Uniunii Europene. Fără legitimitate, 
dar susținuți de mama Rusia, 
teroriștii lui Igor Smirnov au ridicat 
steagul independenței în Transnistria. 
Nici un stat nu a recunoscut republi- 
ca de calibrul unui judeţ. Dar nici 
ONU, nici UE, nici SUA nu au 
schițat vreun gest de reinstaurare a 
normalității în regiune. Altmineri, cel 
puțin SUA par preocupate de instau- 
rarea democraţiei în cele mai ne- 
bănuite colțuri ale lumii, dar pare-se 
că nu şi în inima Europei. Ca să nu 
intervină peste interesele Rusiei. 

Între timp, Transnistria a devenit 
tărîmul făgăduinţei pentru traficanții 
de droguri, de carne vie şi de arme. 
Şefii statelor europene au făcut 
declarații de dezaprobare în dorul 
lelii. Nici un deget ridicat spre obraz 
nu a fost urmat de o acţiune concretă 
împotriva acestui focar de instabili- 
tate şi de infracționalitate trans- 
frontalieră. 

Autoritățile Republicii Moldova 
s-au dovedit incapabile să tranșeze 
conflictul transnistrian. Nici un 
guvem de la Chișinău, din 1992 
încoace, nu şi-a mai putut reface 
autoritatea peste Nistru. Moldovenii 
abandonaţi dincolo de Nistru au fost 
siliți să suporte capriciile unei dicta- 
turi a mafiei în capul căreia tronează 
nerușinat Smirnov. 

Este jenant că o ţară ca Moldova 
nu a izbutit să-și facă ordine în pro- 
pria ogradă. De fapt, şi asta este o 
dovadă că R. Moldova e un stat arti- 
ficial, care îşi va da curînd obștescul 
sfîrșit. În treacăt fie spus, politicienii 
moldoveni ajunși la putere nu au fost 
în stare să pună pe picioare o 
economie funcţională, au întreținut 
un simulacru de democraţie și au 


rost nr. 18 


IEEE ef 


Soluţia pentru criza transnistreană 


SIM 


AZ 


făcut, vrând, nevrînd, jocurile Mosco- 
vei. Doar Mircea Druc a încercat o 
renaştere a Moldovei, dar a fost 
repede eliminat din joc. 

Este la fel de ruşinos că Ro- 
mânia, responsabilă moralmente și 
pentru soarta moldovenilor de dinco- 
lo de Prut, a asistat neputincioasă la 
conflictul transnistrian și la ceea ce a 
urmat. Știm cum ar fi reacționat, de 
pildă, SUA sau Israelul dacă patru 
cetățeni ai lor ar fi fost ţinuţi ilegal în 
pușcărie de regimul Smirnov. Proba- 
bil că acum Transnistria ar fi deșert. 
Moldova și România au compătimit 
declarativ grupul Ilașcu, care a fost 
întemnițat pe nedrept. Atit. 

Liderii români nu au depus nici 
un efort pentru refacerea României în 
granițele sale firești, inclusiv cu 
rezolvarea problemei transnistrene. 
Și nici măcar nu au încercat cu 
adevărat să sensibilizeze cancelariile 
europene față de situația din R. 
Moldova. Mai mult, Ion Iliescu — cel 
care azi pozează în salvator al 
națiunii — a semnat grăbit un tratat cu 
o URSS în dezintegrare, în care, evi- 
dent, nu a pus problema Basarabiei și 
a Bucovinei de Nord. Mai târziu, 
rătăcitul de Emil Constantinescu i-a 
întregit opera semnînd cu Ucraina un 
tratat să-i zicem, folosind un cufe- 
mism, neavantajos pentru România. 
Pe finalul celui de-al treilea mandat, 
liescu a mai parafat un tratat 
româno-rus, expediind într-o anexă 
fără valoare chestiunea basarabeană 
şi cea a tezaurului românesc. 

Deunăzi, premierul Adrian Năs- 
tase a arătat din nou ce însemnă pen- 
tru el bunăvoința Rusiei. În căutarea 
unui plus de imagine în cursa elec- 
torală pentru Preşedinţie, Năstase a 
mers să-i pupe papucul „țarului“ Pu- 
tin. Prim-ministrul român 1-a dus „ţa- 
rului“ daruri, după obiceiul de la Înal- 
ta Poartă: anularea unei datorii de 
100 de milioane de dolari avute de o 
firmă din România cu capital majori- 
tar rusesc. 

Cu doar câteva zile mai înainte, 
Năstase obținuse o declarație de 

susținere formală și din partea lui 
Bush jr., liderul de la Casa Albă. 
Regimului Bush tandemul Iliescu- 
Năstase i-a dat susținerea firavă a 
armatei române în războiul irakian. 
Ce i-o fi promis însă lui Putin? 

În acest context, infractorii de la 
Tiraspol au aprins din nou fitilul, cu 
spatele la Europa si cu privirile spre 
Kremlin. Smirnov a ordonat miliţii- 
lor sale să închidă școlile româneşti 
din Transnistria. Profesorii și elevii 
români s-au opus dar au fost bătuţi și 
arestați. Abia acum s-au trezit și ofi- 
cialii români și liderii europeni. 
Autoritățile moldovene au fost sur- 
prinse ca de obicei în o/fsaid. Iliescu 
a insinuat că România este gata să 
intervină militar pentru a ajuta 
R. Moldova să-și reintre în drepturi 
asupra Transnistriei. UE s-a scanda- 
lizat în fața abuzurilor regimului 
Smirnov. Rusia a tăcut. Tiraspolul a 
anunţat că va organiza un referen- 
dum pentru alipirea Transnistriei la 
Federaţia Rusă. lac-așa prinde par- 
fum de credibilitate scenariul imi- 
nenței izbucnirii unui nou război în 
Transnistria, lansat recent de Stani- 
slav Belkovski. Fără război nici nu 
văd cum ar putea fi rezolvată o dată 
pentru totdeauna criza transnistre- 
ană. Însă un război convine mai 
mult Rusiei decîn României și UE. 
Rusia va arăta că situaţia nu poate fi 
rezolvată decît aplicînd memoran- 
dumul Kozak pentru federalizarea 
R. Moldova. 

Smirnov nu va renunța de bună 
voie. Rusia îi va sprijini regimul, 
pentru că are nevoie de un cap de pod 
la granițele UE. Astfel încît, Trans- 
nistria ar putea continua să fie mult 
timp de-acum încolo o subterană a 
Europei, loc al fărădelegilor strigă- 
toare la cer. Rămîne de văzut cine va 
declanșa această a doua confruntare 
armată peste Nistru. 

În orice caz conducătorii UE şi 
ai Rusiei poartă responsabilitatea 
pentru tot ce se întîmplă în Trans- 
nistria. Așa că în locul declarațiilor 
indignate așteptăm fapte! m 

Ernest Bernea, un mistic 
rătăcit în politică 


Sociolog, etnograf și filozof, Ernest Bernea a fost 

unul dintre intelectualii de marcă ai perioadei 

interbelice. Astăzi, ignorat de intelighenţie, 

din pricina necunoașterii, dar și a trecutului său 
politic, Bernea rămîne un nume de referință în cultura 
română. O mare parte din opera sa este încă inedită, 
datorită temerii editorilor că Bernea nu este vandabil. 


Horia BRAD 





Născut la Focșani la 28 martie 
1905, Ernest Berea a copilărit la 
Brăila, unde şi-a făcut studiile primare 
şi liceale. Tatăl său, Marcu, era țăran 
moldovean din împrejurimile Galaţiu- 
lui, iar mama sa, Tudora, era fiica unui 
ardelean ajuns cărăuș în port. Copi- 
lăria aspră, ştirbită de neajunsuri, 
petrecută într-un cartier muncitoresc, 
l-a marcat definitiv. Pînă la sfîrșitul 
vieţii s-a mulțumit cu un trai auster, 
Chiar sărăcăcios. 

Încă de la 13 ani, avînd tatăl grav 
bolnav, fratele mai mare mort pe front 
şi patru frați mai mici, Ernest a fost 
nevoit să lucreze pentru a-și ajuta fa- 
milia. A fost, pe rînd, vînzător de co- 
vrigi, îngrijitor în port, tăietor de lem- 
ne şi preparator la matematică pentru 
copiii familiilor înstărite. Cam din 
aceeași perioadă şi-a descoperit încli- 
naţia spre desen și literatură. 

A urmat, din 1926, Facultăţile de 
Litere şi de Filozofie din București. 
l-a avut profesori pe Nicolae Iorga, 
Nae lonescu şi Dimitrie Gusti. Cu Nae 
lonescu a colaborat la Cuvintul, iar cu 
Dimitrie Gusti a lucrat în echipele de 
cercetare etnografică. 

Între anii 1930 şi 1933, Ernest 
Bernea a primit o bursă şi s-a specia- 
lizat în Sociologie și în Istoria Reli- 
giilor la Paris, iar la Freiburg (Ger- 
mania) în Filozofie (unde a studiat cu 
Martin Heidegger). 

În toamna lui 1932, Bernea a 
cunoscut-o pe Maria Patrichi — Mar- 
cela, cum o alinta el —, gălățeancă, ab- 
solventă a Facultăţii de Litere din Bu- 
cureşti, cu care s-a căsătorit cinci ani 
mai tîrziu. Împreună au avut un fiu, 
Horia, şi pe gemene Ana și Tudora. 


Rînduiala şi 
mișcarea legionară 


Revenit în țară, alături de Traian 
Herseni, la Institutul Social Român 
condus de Dimitrie Gusti, Ernest Ber- 
nea a avut o contribuţie valoroasă la 
cercetările monografice întreprinse în 
diferitele zone ale României, publi- 
când importante studii și articole în re- 
vistele de specialitate. Datorită simpa- 
tiilor legionare pe care le nutreau 
colegii săi lon Ionică, lon Samarinea- 
nu şi D.C. Amzăr (acesta din urmă 
fiindu-i şi cumnat), Bernea a aderat, în 
1935, la mișcarea legionară. În același 
an, cei patru au fondat revista Rin- 
duiala, care a apărut trimestrial timp 
de trei ani. Tot în 1935, Ernest Bernea 
a fost numit conferenţiar la catedra de 
antropogeografie a lui Simion Mehe- 
dinți, unde a predat sociologie com- 
parată şi primul curs de etnologie din 
România, pînă în anul 1940. 

Rinduiala, revistă de atitudine 
culturală şi politică, a găzduit sem- 
nături importante ale vremii ca Lucian 
Blaga, Radu Gyr şi Haig Acterian. 
Gruparea de la Rinduiala s-a încadrat 
în tendinţele epocii de a întrupa ide- 
alul „tinereţii generaţii“, sprijinind 
mișcarea legionară. Însă, o dată cu 
asasinarea lui Corneliu Codreanu, li- 
derul mișcării legionare, Bernea s-a 
distanțat de aceasta, pentru ca orice 
simpatie să-i dispară după uciderea lui 
Nicolae Iorga. 


Inchisoarea politică 


În timpul prigoanei carliste, 
Bernea a fost întemnițat în lagărul de 
la Vaslui. A scăpat ca prin minune de 


pogromul antilegionar din 21-22 sep- 
tembrie 1939 (declanșat de regele 
Carol al II-lea drept represalii pentru 
asasinarea premierului Armand Căli- 
nescu de către o echipă legionară). 
Ernest Bernea a fost eliberat cu puţin 
înainte de „noaptea cuţitelor lungi“ 
pentru că s-a numărat printre cei care 
au semnat o declaraţie de desoli- 
darizare de mișcarea legionară, după 
cum reiese dintr-un document al 
Securităţii. Bernea a susținut mai 
târziu, în fața ofițerilor de Securitate, 
că a fost exclus din mișcarea legionară 
în 1940, „pentru lipsă de activitate“. 
De fapt, el spunea că din 1937 s-a con- 
siderat autoexclus, pentru că viziunea 
sa politică intrase în contradicţie cu 
aceea a mișcării. A fost mai degrabă 
un mistic rătăcit în politică, la fel ca 
mulți alți intelectuali interbelici. 

După așa-numita „rebeliune le- 
gionară“, din ianuarie 1941, Ernest 
Bernea a fost închis în lagărul de la 
Târgu-Jiu şi în penitenciarul Tg. 
Ocna, fiind suspect pentru că își păs- 
trase postul de funcționar în Ministe- 
rul Informaţiilor pe timpul guvernării 
Antonescu-Sima. La numai o lună, a 
fost eliberat, fiind găsite dovezi că n-a 
participat la rebeliune. Promovat di- 
rector de studii în Ministerul de Exter- 
ne, a lucrat acolo pînă la venirea Anei 
Pauker la conducerea instituției, în 
anul 1947. Rămas șomer, a fost nevoit 
să se mute în satul Poiana Mărului din 
județul Braşov, unde soţia sa își găsise 
un post de profesor. În 1948 a fost şi el 
angajat profesor la școala din sat. 
După numai un an, rearestat, a fost 
ţinut în anchetă un an la Braşov pentru 
presupuse comploturi „țărăniste“ pe 
care le-ar fi pus la cale. Iar în 1952 a 
fost din nou încătușat sub acuzaţia de 
„ideolog al mișcării legionare“ și pur- 
tat prin mai multe colonii de muncă de 
la Canalul Dunăre-Marea Neagră. 
Eliberat în 1954, grav bolnav, i s-a 
fixat domiciliul obligatoriu în comuna 
Schei din judeţul Galaţi. Între timp, 
familia sa se mutase la Zărnești, unde 
a şi locuit pînă în 1962, cînd Bernea a 
fost eliberat definitiv. 

Dovadă că în toată perioada 
detenției a fost intransingent față de 
comuniști stă un raport, din 10 decem- 
brie 1954, al mr. Andrei Vaculin către 
gen. mr. Ady Ladislau, locțiitor al 
ministrului de Interne. „În timpul cît a 
stat în C.M. (colonia de muncă — 
n. red.) nu a dat dovadă de reabilitare, 
el este cunoscut că lansa svonuri cu 
privire la un nou război și că Horia 
Sima va veni în ţară cu un program 
nou şi îndemna la rezistență pe ceilalți 
deținuți. (...) Dela venirea sa în comu- 
na Schei, întreţine legături cu ele- 
mentele cele mai dușmănoase, mani- 
festă continuu nemulțumire...“. Cu o 
asemenea „recomandare“, nu-i de 

mirare că, după trei luni, a fost din nou 
arestat și condamnat la 10 ani de tem- 
niță grea, pentru „crimă de activitate 
intensă contra clasei muncitoare“. 

A fost eliberat la 1 octombrie 
1962, iar în 1965, cu sprijinul lui Per- 
pessicius şi al lui Al. Philipide, a fost 
angajat cercetător la institutul de Etno- 
grafie şi Folclor al Academiei Româ- 
ne, de unde a fost pensionat în 1972. 

Pînă în 1989 a fost supravegheat 
în continuare de Securitate, iar în 1984 
a fost arestat şi bătătut crunt pentru că 
a refuzat să devină turnător. 

A murit la 14 noiembrie 1990 şi a 
fost înmormîntat la mănăstirea 
Cernica. m 

Inițierea în cultură 


De regulă, se crede că 
învăţătura foloseşte la 
iluminarea culturală de sus în 
jos, dinspre elita înțelepților 
spre norodul în beznă. Cei instruiți, 
puţini şi generoși, au datoria de a 
împărtăşi celor mulți, lipsiţi de șansa 
şcolilor înalte, ştiinţa pe care au 
deprins-o. În anumite cazuri, totuși, 
iluminarea trebuie să se producă invers, 
dinspre substratul popular către 
privilegiata clasă a cărturarilor urbani, a 
intelectualilor. Aşa se întâmplă în ceea ce 
priveşte cultura noastră ţărănească, atât 
de familiară până în urmă cu jumătate 
de secol chiar și elitelor, dar abandonată, 
ba chiar renegată de atunci încoace, în 
numele progresului social și instaurării 
culturii înalte. 





Corina BISTRICEANU 





Din cultura populară românească s-au extras esențe 
pentru multe din produsele culturii înalte, fie că vorbim 
despre literatură, muzică, arhitectură sau filosofie. 
Preluările s-au făcut în numele circuitului general accep- 
tat, de sublimare în forme rafinate a produselor brute ale 
creaţiei populare și de restituire a lor, în noua formă, 
atent șlefuită de impurități, către publicul doritor de cul- 
tură. Procesul, supus servituţilor muncii urbane, chiar 
dacă rămâne unul intelectual, are şi o latură comercială: 
pentru cultura „prelucrată“, „industrializată“, se plătește. 
Cu cât intervenţia activă a creatorului individual este mai 
mare, cu cât se modifică mai mult esența ideii inspira- 
toare, cu atât şi preţul poate crește. 

Rareori vreun autor, renunțând la ambițiile propriei 
sale opere, a rămas în creația populară, încercând să o 
reproducă, aşa cum este, în cadrele culturii actuale. Unul 
dintre acești puţini altruiști, slujitor smerit în templul 
învățăturii țărănești, a fost Ernest Bernea. Ca unul foarte 
apropiat de cultura populară românească — prin partici- 
parea directă la campaniile monografice coordonate de 
profesorul Gusti —, Bernea a descoperit nu numai geniul 
artistic sau pragmatic al acestei culturi, ci, conform 
formaţiei sale filosofice, a fost atras mai cu seamă de sis- 
temul filosofic de o adâncime şi coerență extraordinare. 
Nu este vorba doar de o anumită mentalitate sau, cum se 
mai spune, de o filosofie de viață, care să se refere la ati- 
tudini, generale sau mai specifice, faţă de diferitele 
aspecte ale existenței umane: filosofia populară 


românească este o meditație asupra tuturor dimensiunilor 
lumii, atât cele care implică direct omul cât și cele care îl 
transcend, fără ca între cele două categorii să existe 
graniță statornicită. 


Dubla lectură: 
înţelepciunea și teoria 


Într-una din prea puţinele sale lucrări publicate, inti- 
tulată „Spaţiu, timp şi cauzalitate la poporul român“, 
Bernea integrează, cu meticulozitate de etnograf, pe cele 
trei coordonate anunţate, o bună parte a acestui sistem de 
filosofie populară. Întreprinderea nu a fost una uşoară: 
vocabularul arid al științelor contemporane, chiar și cel 
filosofic, care pare să se bucure de o mai mare libertate a 
expresiei, ar fi încăput cu greu și cu inevitabile trădări 
ideile şi formulările autentice. Din această pricină, 
autorul a realizat un demers dublu, de reproducere, de 
transcriere a ideilor originale, așa cum au fost ele culese 
în munca etnografică desfăşurată în satele românești, din 
Gorj până în ţara Bârsei, și de interpretare, de traducere 
în limbajul filosofic actual, universal, al conținutului 
acestora. Pentru cei mai mulți dintre noi, orășeni aflați la 
a doua sau a treia generaţie, lectura dublă a acestei 
lucrări răspunde dublei noastre naturi: fără a fi încă 
înstrăinaţi de înțelepciunea zicerilor populare ale primei 
lecturi, ne delectăm și cu rafinamentele teoretice ale celei 
de-a doua. Etnografia şi filosofia, înțelepciunea şi teoria 
se împletesc și se alipesc afinităților duale ale intelectu- 
alității noastre pseudourbane. 


„Dimensiunea românească 
a filosofiei“ 


Ambele dimensiuni sunt egal îndreptățite la atenţia 
noastră. Construcţia studiului este astfel realizată încât 
trecerea de la consemnarea frustă a ideilor țăranilor la 
interpretarea lor cu fineţe filosofică se face pe nesimţite. 
În prima lectură, suntem izbiţi de profunzimea pasajelor 
de interviu selecționate de autor: în interogatoriile asupra 
reprezentărilor lumii și locurilor, a punctelor cardinale, a 
veacului şi sorții sau asupra ordinii firii, răspunsurile 
consemnate în volum deschid adesea perspective 
cutremurătoare. Așa este, de pildă, următorul răspuns al 
unui bătrân din Poiana Mărului: „Lumea, așa cum e, e 
zidită bine; nu o poți schimba. Lumea e-n cuprinsu ei, nu 
al nostru. lată, soarele dă după muche și cade-n asfinţit. 
Dacă n-ar vrea să mai răsară, ce-ai putea face? Cui să 
spui, cui să ordoni? Poţi zidi o casă, poți zidi o fabrică 
Sau o mașină, da cum poți Să schimbi mersu soarelui sau 
să-l dregi dacă se strică? Este undeva o putere pe care 
nu o poți birui, o putere care ţine lucrurile laolaltă și e 
dincolo de noi. “* Departe de a fi „idei“, asemenea citate 
dezvăluie o atitudine, o trăire metafizică de mare intensi- 

tate, ce se mai regăsește numai în cazul marilor spirite 
filosofice. Deosebirea ar fi că, dacă acestea din urmă 
sunt, de cele mai multe ori, frământate, neliniştite, chi- 
nuite de întrebări și îndoieli, țăranul român este împăcat 
în gândurile sale, iar împăcarea îi vine din natura sa pro- 
fund religioasă. 

Cutremurat îl simțim şi pe Ernest Bernea în inter- 
venţiile sale. Pentru această nouă filosofie populară, 
Bernea nu se sfiește să răstoarne şi să reconstruiască 
schemele explicaţiei filosofice și ale gândirii moderne. 
Invocând existenţa unei noi logici, nu formală, ci orga- 
nică, ataşată realităţii, el așează filosofia noastră ţără- 
nească pe aceeaşi treaptă cu toate celelalte sisteme filo- 
sofice: „(...) e vorba de un alt mod de a gândi și de o altă 
logică, diferențiată prin natura ei, prin orientarea ei, 
deosebită în formele de gândire, dar nu lipsită de sens și 
de o calitate proprie. Gândind prin imagini şi simboluri, 
această logică este mai puțin formală și riguroasă, dar 
este mai concretă, mai fluidă şi mai adaptabilă impasu- 
lui continuu și neprevăzut al vieţii de toate zilele.“ Ceea 
ce remarcă autorul ca fiind originalitatea acestei gândiri 
românești este forța subiectivă care debordează în 
reprezentările mitice în care stau plăsmuite toate cate- 
goriile reflecției. Spaţiul, populat cu locuri bune și rele, 
cu întruchipări ale punctelor cardinale sau ale primejdii- 
lor drumului, timpul, cu diferitele sale măsuri şi zodii, 
fiecare avându-și propriile divinităţi, gândul și cuvântul 
sunt categorii departe de abstractul unei logici formale 
pure. Cunoașterea filosofică a ţăranului român este 
vitalistă și creatoare în virtutea acestei vitalități: „Eu 
cred că tot cuvântu are putere, că e rupt din cugetu nos- 
tru, e plin de puterea noastră, că avem un suflel. 
Cuvântu-i totuna cu cugetu, cu mintea și sufletu nostru. “ 
De asemenea, această cunoaștere nu epuizează sensurile 
firii, ci le îmbogățește, păzindu-i tainele: ,„, Cuvântul vine 
de la Dumnezeu și are taina lui.“ În gândirea mitico-fi- 
losofică populară, în /ogos-ul românesc înţelegerea nu ni 
se dezvăluie prin instruire, ci prin iniţiere. 


Invechirea noilor ştiinţe 


În munca de interpretare asupra reprezentărilor 
spațiului, timpului sau cauzalității în cultura populară, 
Ernest Bernea redefineşte atât categoriile teoriei 
filosofice, cât şi pe cele ale gândirii populare. 
Contribuţia sa este una prin excelență creatoare, de 
legare a celor două domenii, a celor două tipuri de cul- 
tură. Este exact acel demers de păstrare a specificului 
țărănesc şi totodată de asimilare a categoriilor moderne 
ale cunoașterii care constituie soluția integrării noastre în 
modernitate fără a ne face vinovaţi de renegarea trecutu- 
lui şi a valorilor lui. Fără nici un complex de natură 
provincială, Bernea nu vede în filosofia noastră populară 
o mostră de gândire arhaică, ci un sistem de cunoaștere 
viu, de multe ori mai potrivit realității românești decât 
cadrele formale ale științelor moderne: ,, Chiar dacă pro- 
cesul de gândire și formele de explicaţie ce le-am 
desprins din realitatea concretă a satului românesc nu 
corespund gândirii ştiinţifice contemporane, această 

explicaţie a cauzalităţii dispune de o seamă de mijloace 
care, dacă nu ne satisfac întotdeauna ca precizie, pot fi 
mai aproape de realitate, mai aproape de viaţă. Datele 
logicii populare, mai departe de acelea ale disciplinelor 


fizico-matematice, sunt mai aproape de natura umană și 


științele ce o servesc, așa cum sunt psihologia, etnologia 
și sociologia. “ Noile discipline socio-umane, enumerate 
de Bernea, ale căror ambiţii pozitiviste le fac adesea să 
alunece în derizoriul unei cunoașteri contextuale, lipsite 
de generalitate şi de putere explicativă, dar şi altele, pre- 
cum filosofia sau pedagogia, găsesc în cultura populară 
bază de reflecţie. Pentru edificarea unui sistem concep- 
tual potrivit categoriilor sensibilităţii românești, este 
necesară această întoarcere spre gândirea ţărănească, 
această învechire a cunoaşterii moderne. Sociologia, prin 
Școala de la Bucureşti condusă de Dimitrie Gusti, a 
demonstrat deja beneficiile pe care le poate avea întâl- 
nirea celor două planuri. La rândul său, opera lui Ernest 
Bernea dovedește nevoia iniţierii în cultura tradițională a 
generațiilor actuale de intelectuali și susține integrarea 
explicită în gândirea actuală a logicii populare care, vrem 
sau nu, ne domină încă raționalitatea. m 


sf 

„Tata era pentru noi un zeu“ 


Doamna Teodora Bernea este singurul urmaș direct 
al lui Ernest Bernea care trăiește în România. Sora 
sa geamănă, Ana, a emigrat în SUA, iar Horia 


Bernea, cunoscutul pictor și ctitor al Muzeului 


Ţăranului Român din București, a plecat la cele veșnice în urmă 
cu cîțiva ani. De formaţie inginer hidrotehnician, astăzi pensio- 
nară, Teodora Bernea locuiește în cartierul bucureștean Drumul 
Taberei, chiar în apartamentul care a aparținut tatălui său. 


— Ce amintire pregnantă despre 
Ernest Bernea vă vine acum în minte? 

— Mi-l amintesc privindu-mă calm, 
parcă dus cu gîndul altundeva. Nu-mi vine 
în memorie nimic ieșit din comun în legă- 
tură cu el, pentru că era constant discret, 
sobru, delicat. Se cenzura aspru și era foar- 
te atent să nu greșească față de cineva. Nu 
ridica tonul niciodată. Spre exemplu, eu 
sînt un om care în toată copilăria sa a pri- 
mit o singură palmă de la tată. Stăteam la 
Poiana Mărului, aveam şapte ani și 
mi-a zis să nu mă duc la moară, unde vro- 
iam să mă joc. l-am răspuns că nu, dar am 
plecat spre moară. M-a prins din urmă şi 
mi-a dat o palmă ușoară, ca să nu-l mai 
mint. l-a părut rău o săptămînă: îi spunea 
mamei că e odios să loveşti pe cineva fără 
apărare. De altfel, am fost singurul copil 
din familie pedepsit astfel. 

— Vă amintiți cînd l-au arestat? 

- Ultima dată, da, că aveam 11 ani. Ne 
aflam la Poiana Mărului, era cinci dimi- 
neața. Horia plecase să întîlnească niște 
geologi, să caute nu ştiu ce pietre, pentru 
era pasionat de geologie. Pe drum s-a 
întîlnit cu un ARO al Securităţii, dar n-a 
ştiut cine se afla în el. Şoferul l-a întrebat 
dacă știe unde locuieşte Ernest Bernea. 
Fratele meu a zis imediat: „Cum să nu. Vă 
îndrum eu“ și 1-a adus pe securiști acasă. 
L-au arestat pe tata. Horia era tare supărat 
ŞI îi înjura. Avea 13 ani. 

— În familie, Ernest Bernea s-a dezis 
vreodată de orientarea lui politică din 
tinerețe? 

— Nu. Dar ăsta a fost un subiect închis. 
Nici nu a spus că a făcut bine că a intrat în 
mișcarea legionară, dar nici nu a regretat. 

— După ce s-a eliberat din închisoa- 
re, S-a plins de ceva? 

— Nu. Cum n-a vorbit despre mișcarea 
legionară și despre ce a făcut în vremea 


aceea, aşa a tăcut şi cu privire la perioada 
de pușcărie. 

- Dece ? 

- Probabil că se temea, fiindcă prigoa- 
na a fost îngrozitoare pînă la sfîrșitul re- 
gimului comunist. Nu avea voie să spună 
prin ce trecuse. Apoi, legionarul era văzut 
ca un monstru în timpul comunismului; ca 
să ne dumirească ar fi trebuit să ne spună 
mult prea multe. Eu îl mai întrebam unele 
lucruri, dar mereu ocolea un răspuns. 
„N-ai cum să înţelegi“ — îmi spunea. 

— Ce știaţi despre el cînd se afla în 
temniță? 

— Mama a avut un merit extraordinar, 
pentru că ni l-a ţinut prezent în cei Il ani 
în care a fost închis a doua oară. Deși o du- 
ceam foarte greu, iar mama abia se descur- 
ca să ne țină la școală, era necăjită pe ea 
însăşi că nu se putea abține să nu-i scrie 
despre dificultățile noastre. Considera că el 
nu merită să fie împovărat și cu necazurile 
de acasă. Totuşi, îi scria pentru că el vroia 
întotdeauna adevărul și apoi pentru că tre- 
buia şi ea să spună cuiva ce i se întîmplă. 
Mama nu-și îngăduia nici măcar un gînd 
mai puțin bun despre tata, darămite vreo 
vorbă. L-a zugrăvit astfel în fața noastră 
încît, cînd s-a întors din pușcărie, aproape 
că nu s-a putut ridica la înălțimea 1ma- 
ginii pe care o aveam despre el. Era pînă 
la urmă un om, dar noi îl vedeam ca pe 
un zeu. 

— Cum adică? 

— De pildă, eram studentă și îmi era 
ruşine numai la gîndul că tata m-ar putea 
vedea copiind și de aceea n-am copiat ni- 
ciodată; eram invitată la reuniuni studen- 
țeşti şi îmi era jenă să mă duc, pentru că mă 
gîndeam ce-ar zice tata dacă m-ar vedea la 
dans. Cînd s-a întors nu-l lăsam să facă 
nici un efort, ca să-l protejăm. Dacă am fi 
avut o altfel de mamă, în fond puteam să-l 


privim ca pe un străin, că a plecat cînd 
eram mici de câțiva ani și a venit cînd eram 
cu facultățile terminate și la serviciu. 

— Ce-și dorea să realizeze cel mai 
mult după ce a ieșit? 

— Să fie publicat. Lucra 8-10 ore pe zi; 
citea și scria. Dar editurile nu-l publicau 
pentru că era pus la index. EI știa și totuși 
încerca mereu să spargă această blocadă. 

— Din ce trăia atunci? 

— A fost consultant la Institutul de 
Etnografie şi Folclor pînă cînd a ieșit la 
pensie. Avea o pensie mizeră, de 1.400 de 
lei. Cu 700 de lei plătea rata la acest aparta- 
ment, iar cu restul se întreținea. Nu accep- 
ta să-l ajutăm cu bani. Şi se descurca așa. 
Mama murise deja, imediat după ce s-a 
întors el din închisoare. La 56 de ani s-a 
prăpădit din cauza unui cancer. A fost o 
mare lovitură pentru el. O iubea mult. 

— Care dintre copii l-a moștenit cel 
mai mult din punct de vedere spiritual? 

— Pe plan moral ne-a marcat pe toţi 
trei, dar spiritual, ca preocupări și cele mai 
multe trăsături de caracter, clar l-a 
moștenit Horia. De pe cînd avea cinci ani 
desena tot felul de case, lucruri țărănești și 
țărani ; a căutat mult pe partea asta de etno- 
grafie. Așa că atunci cînd a făcut Muzeul 
Tăranului nu s-a mirat nimeni din cei care 
îl cunoşteau. Aici se aseamănă cel mai 
mult cu tata, care a contribuit la facerea de 
către Dimitrie Gusti a Muzeului Satului. 
Cînd pășea în secţia de patrimoniu a 
muzeului, colegii săi spuneau că parcă 
intra în transă. 

— La anul se împlinesc o sută de ani 
de la nașterea lui Ernest Bernea, cum îi 
este posteritatea: recunoscătoarea Sau 
indiferentă? 

— Am avut discuţii cu direcția 
Muzeului Satului, voi cere sprijinul și altor 
oameni de cultură pentru a marca acest 
moment. Mijloacele mele sînt foarte 
reduse și nu m-aş descurca singură. Ar tre- 
bui măcar să tipărim unul, două manu- 
scrise din cele 20 de cărți ale tatei rămase 
inedite. Pînă acum i-au fost publicate 
puţine volume și din cauza izolării pe care 
a suferit-o înainte de "89 nu este prea 
cunoscut. 


Interviu realizat de Nicolae TESCANU 

Mărturisesc de la început marea mea bucurie pentru că 
vost-ul a ales ca în acest număr să evoce personalitatea lui 
Ernest Bernea, pe care părintele Bartolomeu Anania îl 
caracteriza în felul următor: „Om de mare subțirime inte- 
lectuală, caracter impecabil, cu o ţinută delicată și sensi- 
bilă, cum rar se poate întâlni: un prinț al bunei-cuviințe“. 
lar toate aceste calități le putem regăsi în opera sa, devenită 
efigie a savantului. Cine citeşte lucrarea sa fundamentală 
Spaţiu, timp și cauzalitate la poporul român ori eseurile 
sale cuprinse în Îndemn la simplitate sau Cel ce urcă 
muntele surprinde tocmai rafinamentul și profunzimea 
gândirii, echilibrul judecăților, sensibilitatea cu care 
„simte“ fiecare tremur a problemei pe care o abordează, 
buna-cuviință care răzbate din orice rând scris. 

Printre cărțile mele de suflet rămâne Ce/ 
ce urcă muntele. Am trăit intens alături de 
călătorul din eseu arcanele urcușului, i-am 
simțit deznădejdea și m-am bucurat de privi- 
rea limpede de la sfârșit. Mi-l închipuiam ca 
un titan, care strânge din dinți la fiecare pas. 
Cu atât mai ciudată mi s-a părut poza autoru- 
lui de pe copertă, surprins într-o stare de li- 
niște sufletească, la masa de scris. Un aseme- 
nea om, greu părea să fi putut descrie ase- 
menea zbateri. Privind mai atent, am zărit o 
urmă de suferință atent controlată, o trăire 
spirituală adâncă și învăluitoare și o privire 
„ca în ziua cea dintâi“. Acolo, la birou, acel 
om urca muntele, mereu și mereu. Mi-am dat 
seama că sunt şi altfel de căi de a ajunge în 
vârf. Nu trebuie să strigi, să-ți clamezi du- 
rerea şi deznădejdea. Trăind intens în interior, 
dar liniștit, având încredere că pasul următor 
te va duce mai aproape de liman, asimilând 
durerea într-o formă superioară de spirituali- 
tate, delicat dar în același timp plin de putere, 
discret dar ferm, se poate urca orice Golgotă, 
oricât ar fi de grea, bucuria zorilor topind în 
suflet toate durerile adunate sub pecetea 
tainei. 

Tudor Teodorescu — Braniște, într-o 
broșură intitulată Doctrina bâtei, din 1935, 
considera legionarismul drept o mișcare de 
brute şi asasini, lipsiţi de orice orizont intelec- 
tual. Prezența unui om ca Ermest Bernea 

alături de aceste „brute cu ciomege“ ar fi fost un motiv sufi- 
cient pentru ca scriitorul de stânga să fie puțin mai ponder- 
at. Bernea, alături de alți mari intelectuali români, a avut un 
ideal, pentru care a avut de suferit ani grei de închisoare. 
Iarăşi, mărturia părintelui Anania este prețioasă. Referindu- 
se la ultima încarcerare a lui Bernea, el spune: „Aștepta în 
linişte să se împlinească, în curând, cei zece ani de puşcărie 
la care fusese condamnat, la capătul cărora urma să plece în 
libertate“. 

M-am întrebat ce spera Ernest Bernea să facă atunci 
când va reveni în libertate, dat fiind că închisoarea e doar 
un moment din „urcarea muntelui“? Un posibil răspuns 
l-am aflat întâmplător, într-un proces verbal de interogato- 
riu din 12 aprilie 1955, inclus în dosarul unei alte mari 
suferințe: mănăstirea Vladimirești. Din el aflăm că Ernest 
Bernea, deţinut în 1952 la colonia de muncă Peninsula, 

proiecta camarazilor un posibil model de rezistență la 
adresa ravagiilor făcute de puterea comunistă. El urma să 
fie cuprins într-un „Abecedar spiritual“, din care oamenii 
să devină conştienţi de pericolele la care sunt expuși și 
modalitatea de a se salva. Punctul cel mai sensibil era cul- 
tura românească. Aceasta era distrusă de un regim diabolic. 
Mai mult, spiritul diabolic lua locul adevăratului spirit al 
culturii româneşti, falsificând-o. Faptul se întâmpla sistem- 
atic din august 1944, iar Bernea era hotărât să lupte pentru 
a face pe oameni conștienți de acest lucru. 

Cei care își asumau promovarea adevăratului spirit na- 
țional și a adevăratei culturi românești, urmau să se 
formeze într-o „mănăstire culturală“, splendidă imagine a 
utopismului românesc, „mănăstirea de tămâie, cu pereţii de 
alămâie“. De aici, aflați dincolo de frământările politicului, 
dar în slujba societăţii, ostenitorii urmau să răspândească 
luminile credinței creștine şi cele ale culturii, care să 
înlăture tenebrele diavolului. Această luptă, în numele spi- 
ritului, este singura posibilă în opinia lui Bernea, care 
afirmă, pe de altă parte, lipsa unei potriviri între politică și 
creştinism, ceea ce înseamnă implicit respingerea violenţei, 
căile adevărate fiind ale apostolatului și martiriului. 

Faptul a fost primit cu mare interes de anchetatorii 
Securității, care monitorizau atent mănăstirile, datorită 
pericolului pe care îl prezentau 
acestea pentru stabilitatea 
„democraţiei populare“. Din mai 
multe surse ei au auzit de acest 
proiect, la care nu numai Bernea 
s-a gândit, de a face din mănăstiri 
un centru de rezistenţă spirituală. 
Dar, pentru că unii din cei care au 
gândit asemenea lucruri fuseseră 
legionari, securiştii au reinterpre- 
tat lucrurile în felul următor: sub 
masca religiei, legionarii se retrag 
în mănăstiri, unde se antrenează 
intens pentru a porni o nouă rebe- 
liune. A fost de ajuns un punct de 
pornire, pentru ca, respectând 
principiul dominoului, să se dez- 
volte o amplă campanie de repre- 
siune. De la mănăstirea Vladimi- 
rești, care a fost închisă în 1955, 
printre altele şi pe motivul că 
acolo măicuţele s-ar fi pregătit ca 
într-o tabără legionară, trăgând cu 
arma, până la momentul culminat 
al decretului 410 din 1959, când 
mii de monahi au fost expulzați 
din mănăstiri, această acuzaţie s-a 
multiplicat în zeci de dosare. Era 
de ajuns să se amintească de către 
un arestat o persoană, pentru ca ea 
să fie inclusă în lotul de suspecți. 
De exemplu, Securitatea a afirmat 
că legionarii de la Canal au făcut 
un jurământ să se sprijine reciproc 
şi să determine renașterea 

mișcării, contactându-i pe vechii camarazi rămaşi în liber- 
tate. Când valul represiunii a izbucnit mai puternic în 1958, 
vechii deținuți s-au întors în închisori „îmbogățiți“ cu mulți 
alții noi, care, într-un fel sau altul, avuseseră de-a face cu 
ei. Cazuri precum Vladimirești sau „Rugul Aprins“ sunt 
legate între ele prin această ipoteză a conspirației legionare 
din spatele vieții de mănăstire, iar proiectul lui Bernea, 
relatat anchetatorilor, a constituit un „argument“ într-o 
amplă campanie de represiune. Nimic din toate astea în 
spusele sociologului sau în acţiunile unui alt mare adept al 
acestor idei, Daniil Sandu Tudor. Era o formă de rezistență 
anticomunistă, dar nonviolentă, pe cale spirituală, respec- 
tând comandamentele creştine. Poate odată cineva va scrie 
despre această formă de rezistenţă prin cultură la români, 
idee care a avut de-a lungul epocii comuniste un destin 
aparte. 

Citind despre proiectul lui Ernest Bernea, l-am 
recunoscut pe deplin pe savant în el, iar fotografia amintită 
la început mi-l reprezintă acum drept un monah al 
mănăstirii culturale, gândind la o carte care să alunge spi- 
ritul malefic intrat în cultura română. O asemenea carte 
există, este Spațiu, timp și cauzalitate la poporul român. 
Pentru vindecare, este recomandabil ca toți intelectualii 
români să o citească.m 

sf 


Vrajitoarea lui 


Vlzveliimie Purzin 
a trecut prin Bucureşti 





Cu oarece bani de buzunar din surse „necunoscute“, Stanislav Belkovski, 
devenit directorul Institutului de Strategii Naţionale de la Moscova, a venit la 
București cu o propunere care a pus pe jar opinia publică din tot spaţiul 


românesc. Basarabia și România să se unească, iar Transnistria să aleagă fie 
trecerea la Federaţia Rusă, fie unirea cu Ucraina, fie constituirea unui nou stat inde- 
pendent. Belkovski și-a gândit demersul sub toate aspectele. Nu lasă nici o întrebare 
fără un răspuns rezonabil. Cu o singură excepţie: când pleacă Rusia de pe Nistru? 


Viorel PATRICHI 





Belkovski a pornit de la premisa că așa-numitul „memo- 
randum“ al lui Dmitri Kozak a devenit caduc. Belkovski nu mai 
aprobă federalizarea Republicii Moldova, fiindcă populația de din- 
colo de Prut nu acceptă ideea. Demonstraţiile organizate de lurie 
Roşca reprezintă o dovadă. Apoi, impunerea unui referendum în 
Republica Molotov contravine normelor de drept internațional, 
pentru că acolo există trupe de ocupaţie. Prin urmare, orice plebis- 
cit dorit de Rusia ar fi lovit de nulitate ab initio. 

Să vedem însă ce-l mână pe Belkovski în luptă. Rusia se află 
sub presiune internațională: Statele Unite, Uniunea Europeană, 
Organizaţia pentru Securitate şi Cooperare în Europa — pe ansam- 
blu — au solicitat Moscovei, prin acordul de la Istanbul, din 1999, 
să-și retragă trupele din Georgia și din Republica Moldova. Rusia a 
scos câteva garnituri de armament din arsenalul de la Kolbasnoc, 
după care a început să tergiverseze în maniera sa caracteristică: nu 
are suficiente vagoane sau - mai bizar - nu-i dă voie Igor Smirnov. 
Stanislav Belkovski, un apropiat al oligarhilor din Rusia, aflat în 
dizgrație după arestarea lui Mihail Hodorkovski, stăpânul com- 
paniei IUKOS, încearcă să-l convingă pe Vladimir Putin că proiec- 
tul său este mai viabil decât al lui Dimitri Kozak. (Însăși arestarea 
lui Hodorkovski a fost precedată de o furibundă campanie de presă 
contra „oligarhilor““, susținută de același Belkovski). Stanislav 
Belkovski mi-a făcut impresia unui om foarte inteligent. EI este 
evreu originar din Letonia și a fost un apropiat de-al lui Boris Be- 
rezovski. Acesta, căzând în dizerația țarului Vladimir Vladi- 
mirovici, trebuia să ofere dovada loialității. și așa a început campa- 
nia de presă contra „oligarhilor“. Că Boris Abramovici și confrații 
lui au cumpărat o treime din patrimoniul Londrei în mai puțin de 
zece ani nu-l ajută prea mult pe Belkovski, care vrea să-și croiască 
o carieră strălucită pe lângă Kremlin. Acum trebuie să-l convingă 
pe acelaşi Putin că este mai bun decât Kozak în elaborarea pla- 
nurilor „din cuțite și pahară“. 

Conflictul dintre Tiraspol şi Chişinău se poate rezolva numai 
prin cooptarea României la acest proces - crede strategul Belkovski. 

Reamintim că România a fost exclusă din formatul cvadripartit de 
negocieri pentru Transnistria încă din 1993, pe când Adrian Năstase 
era șeful diplomației de la București. La cererea Rusiei şi cu acor- 
dul lui Mircea Snegur, caimacamul de la Chișinău. 


Argumentele bunului simţ 


„Putem rezolva situația numai dacă renunțăm la logica sta- 
linistă asupra frontierelor, a spus expertul rus. Detașamente întregi 
de birocraţi ne cer să ne conformăm unor graniţe care nu mai sunt 
valabile. 

Pentru România, unirea cu Basarabia ar însemna un stimul 
colosal în dezvoltarea națională. Pentru populația Moldovei, 
întoarcerea la România ar fi o şansă extraordinară pentru integrarea 
în UE, pentru dezvoltare economică și culturală. Eu sunt absolut 
convins că Republica Moldova nu poate intra în Uniunea 
Europeană așa cum arată azi, datorită problemelor de nerezolvat 
din interiorul său. Uniunea Europeană este obiectiv interesată în 
rezolvarea conflictului, iar fără ca nu se poate realiza acest proces." 

Cred că expozeul este fără cusur. Desigur, dacă am fi români 
mai mult sau mai puţin onești... 

Belkovski a precizat că nu reprezintă punctul de vedere oficial 
al Kremlinului, dar a menționat că liderii de la Moscova cunosc 
proiectul. „Vladimir Putin ştie de acest plan, însă el este un politi- 
cian prudent. și-a însușit acest proiect în proporție de 97 %, a 
declarat Belkovski. Mai rămân trei procente pentru convenirea 
cărora am venit la Bucureşti. Dacă vom lăsa deoparte convingeri 
convenționale și birocratice, putem conchide că popoarele 
României, Republicii Moldova şi Rusiei pot discuta această pro- 


zece 


blemă“. 
Ai noștri - ca brazii ! 
Mesagerii lui Igor Smimov au susținut la București că 


Transnistria este deja stat independent de 14 ani, spre iritarea celor- 
lalți invitaţi. „Cum puteți fi un stat, câtă vreme nu vă recunoaște 

nimeni?“ a întrebat Teodor Meleşcanu, fost ministru de externe al 
României. 

Adrian Severin, un alt fost șef al diplomației noastre, s-a arătat 
la fel de sceptic: „Nimeni nu dispune de Transnistria pentru a o 
oferi la schimb. Este o criză care nu e numai a Republicii Moldova, 
este o criză europeană. Soluția mea este integrarea europeană, unde 
ne putem întâlni cu toţii. A discuta despre unificare în afara Uniunii 
Europene mi se pare nefondat“, a spus Adrian Severin. 

Are dreptate Severin. Pentru oameni ca el, unirea a fost și va 
fi mereu inoportună, pentru că ne ia prin surprindere. Mai bine să 
ne regăsim acolo, în UE, ne întâlnim și cu Cipru, și cu Malta... Ce 
ne mai trebuie unire? Ce mai contează dacă Spania nu renunță la 
Gibraltar - o stâncă sterilă, stăpânită de Marea Britanie? și ambele 
țări fac parte din NATO şi din UE. 

În general, proiectul lui Belkovski a provocat nedumerire şi 
chiar suspiciune la Bucureşti. Un fel de frustrări cu scrâșnete. Mulţi 
„analişti“ și ziarişti au început să bâiguie versurile lui Virgiliu, 
atribuite marelui preot Laocoon, cel bântuit de spaime când auzea 
de greci: „Timeo danaos et dona ferentes“ („Mă tem de ahei şi atun- 
ci când oferă daruri”). 

Rusul cel „generos“ a provocat chiar și iritare stupidă. Valentin 
Stan, conferențiar doctor la Facultatea de Istorie, a cerut organi- 
zarea unui referendum în Republica Moldova, deși un referendum 
acolo ar fi ilegal și imoral fiindcă armata rusă este menţinută pe 
Nistru, contrar voinței Chișinăului. Precizăm că nici un regim 
de-acolo, oricât de ticălos ar fi fost, nu a declarat oficial că doreşte 
menţinrea armatei rusești în țară. Conform Constituției actuale, 
Republica Moldova este un stat neutru. Valentin Stan, această 
genială mufă de laptop, l-a calificat pe Iurie Roșca drept „extre- 
mist“ pentru că dorește unificarea cu România. Cu ani în urmă, 
același Valentin Stan, care formează tineri istorici la Bucureşti, a 
semnat cu Gabriel Andreescu şi cu Renate Weber „un tratat“ prin 
care se obligă să se opună oricărui proces de unificare a celor două 
state româneşti. Nu poți decât să rămâi mut... 


Pro şi contra 


Chiar dacă Belkovski a explicat că acest plan ar urma să se 
pună în practică peste zece ani, după integrarea României în 
Uniunea Europeană, Stelian Tănase a avertizat că unirea cu 
Basarabia ar bloca intrarea țării noastre în UE, iar sărăcia de dinco- 
lo de Prut ar afecta grav economia din România. „Rusia vrea să facă 
în Transnistria o enclavă de tipul Kronstadt“, a spus Tănase, pro- 
babil cu gândul la Konigsberg (Kaliningrad) şi ne-a avertizat că UE 
nu vrea sărăntoci de Bălți. 

Emil Hurezeanu l-a contrazis: „Argumentele privind sărăcia 
din Basarabia sunt absurde“. 

Mircea Druc a subliniat că, din punct de vedere statistic, 
județul Chișinău are o economie mai puternică decât a judeţelor 
Cluj sau lași. Primul șef de guvern ales democratic la Chișinău, i-a 
replicat lui Belkovski într-o rusă impecabilă că Rusia „trebuie să se 
conformeze planului propus de către Statele Unite ale Americii cu 
privire la Transnistria. Știţi bine la ce mă refer...“. El a cerut 
retragerea trupelor ruseşti de pe Nistru, premisă esențială pentru 
democratizarea Republicii Moldova. 

„Este pentru prima dată când se discută problema în această 
cheie la București. Trebuie să luăm în calcul și această posibilitate. 
Să ne gândim însă la viitoarea mutare a Rusiei, după eventuala 
noastră unire. Imediat după acest eveniment, comunitatea 

găgăuzilor din sudul Basarabiei ar decreta unirea cu Transnistria și, 
astfel, Rusia ar ajunge până la Giurgiuleşti-Galaţi. Domnule 
Belkovski, de ce Rusia nu recunoaște independența Ceceniei, a 
lakuţiei sau a Tatarstanului? Din toate teritoriile fostei Uniuni 
Sovietice, Transnistria este cel mai puțin îndreptățită să pretindă 
suveranitatea.“ 

O poziţie similară a avut și Oazu Nantoi de la Chișinău. EI a 
reproșat Rusiei că a provocat războiul de agresiune din 1992, cu 
urmări grave pentru populaţie. Nantoi sustine că Belkovski a primit 
bani de la Igor Smirnov pentru această diversiune. 

Generalul (r) Mircea Chelaru, fost şef al Marelui Stat Major, a 
amintit că Rusia ne-a mai promis o dată Basarabia, în schimbul 
renunțării la integrarea în NATO. 

„Ideea domnului Belkovski eu o primesc cu toată circum- 
specția“, a spus istoricul Ion Bulei. „Politica externă a României din 
secolele XIX, XX și iată, chiar și acum, s-a desfășurat sub imperi- 
ul fricii de Rusia, cum spune Tache Ionescu. O Transnistrie inde- 
pendentă servește în primul rând Rusiei. Așa se poate controla 
foarte bine Ucraina, factor de importanță majoră“, a declarat 
Chelaru. 


Mărul otrăvit 


Vrăjitoarea lui Putin a venit cu mărul otrăvit la Bucureşti, dar 
Albă-ca-Bufniţa refuză să muște. De altfel, Mircea Geoană a ținut 
să precizeze că planul lui Belkovski „este o diversiune strategică“. 
Zbigniew Brzezinski, fost consilier pe probleme de securitate al 
preşedintelui american Jimmy Carter, spunea în memoriile sale că 
frontiera României trebuie să fie pe Nistru. Margaret Thatcher îi 
spunea lui Mihail Gorbaciov în 1990 același lucru. Există şi ruși 
care gândesc la fel. Încă din 1991, Soljenițin recomanda Rusiei să 
abandoneze Basarabia care, spunea el, „este pământ românesc“. 
De-atunci, nici un alt intelectual rus nu a mai recunoscut public 
apartenența Basarabiei la România. 

Din propria experiență, pot să confirm că, ori de câte ori am 
avut discuţii cu diverși intelectuali ruși sau ucraineni pe tema reîn- 
tregirii noastre naționale, reacţia a fost extrem de violentă, brutală, 
Chiar dacă ofeream toate argumentele. 

La reuniunile OSCE de la Porto și Bruxelles, Statele Unite ale 
Americii au insistat din nou pe lângă Rusia pentru finalizarea 
retragerii armamentului. Primul plan rusesc de federalizare a 
Republicii Moldova datează din 2000 și a fost convenit cu Ucraina. 
Acest document prevedea realizarea unei federaţii asimetrice cu trei 
subiecți: Transnistria, Găgăuzia și ceea ce ar mai rămâne din 
Basarabia, după recunoaşterea autonomiei găgăuze. Ținutul găgăuz 
se află în partea de sud a Republicii Moldova și e format din 18 sate 
şi târgul Comrat. Conform acestui plan, Chișinăul ar deţine por- 
tofoliile apărării şi politicii externe. La sfârșitul anului 2003, Dmitri 
Kozak, șeful administraţiei prezidențiale de la Kremlin, a elaborat 
alt „plan“ de federalizare, l-a supus spre aprobare lui Igor Smirnov 
şi lui Vladimir Voronin, fără să mai consulte Ucraina. Documentul 
urma să fie semnat la Chişinău de cei doi, sub privirile lui Vladimir 
Putin, chiar cu o zi înainte de reuniunea OSCE de la Bruxelles. 
Astfel, comunitatea internațională avea să fie pusă în faţa faptului 
împlinit fiindcă părțile acceptau planul Kozak. Un uriaş val de 
proteste s-a declanșat atunci la Chișinău, unde au fost arse 
portretele țarului: ofensat, Putin a refuzat să mai vină în vizită și 
planul Kozak a căzut. Zeci de basarabeni sunt judecați acum pen- 
tru ofensă! După ce Belkovski a lansat această nouă ofertă de dia- 

polii Tre 


log la Bucureşti, Rusia pare că renunță practic la planul elaborat de 
Dmitri Kozak. Mircea Druc apreciază că proiectul lui Belkovski 
este mai subtil decât al lui Kozak, dar urmăreşte același lucru: 
menținerea Rusiei pe Nistru. 

O poziție similară împărtășește și Iurie Roșca, președintele 
Partidului Popular Creștin Democrat. EI a cerut liderilor Alianţei 
Nord-Atlantice să insiste până la retragerea totală a Rusiei din 
Transnistria. 

Probabil că lon Iliescu așteaptă ca însuşi Putin să iasă la inter- 
val. EI nici nu poate face altfel, decât să aștepte aprobări. Cum a 
făcut în decembrie 1989. Belkovski are însă un mare merit pentru 
noi: a venit la București și ne-a arătat că românii au dreptul natural 
ŞI istoric la reîntregire națională și ne-a luat prin surprindere urât de 
tot. De parcă ar fi spus o noutate cosmică. Știam acest adevăr și 
totuşi mulți reprezentanți ai societăţii civile s-au comportat lamen- 
tabil. Da, dar ce va spune Grivei? Trebuie s-o întrebăm și pe 
Marșica. Acum este evident pentru oricine că, dacă Helmut Kohl ar 
fi făcut referendum, Germania rămânea divizată și astăzi. Mimarea 
democraţiei în probleme naționale grave este o practică bolșevică. 
Marile decizii politice ale istoriei nu s-au luat prin referendum. 
Românii şi-au construit complexe grele în tot spațiul lor ancestral, 
iar comunismul i-a derutat complet. Oltenii rămân mai deştepţi ca 
teleormănenii, basarabenii - mai tari ca vrâncenii sau bucovinenii și 
tot aşa. Imaginăm incompatbilități pe criterii regionale pentru a ne 
justifica dezbinările penibile. Dacă Belkovski a vrut să verifice care 
ar fi starea de spirit în România când reîntregirea ar fi iminentă, a 
reușit cu siguranță. Kremlinul a văzut din nou câte parale facem. 
„Noi vă oferim Basarabia și voi nu vreţi!...“ 


Complexul Mitică 


- românii e mai deştepţi ca moldovenii (sic!); 

- moldovenii e săraci; 

- dacă ne unim cu Basarabia, ne invadează toți KGB-știi de- 
acolo; avem noi dăstui; 

- noi vrem bunăstare numai pentru cetățenii României (apud 
Stelian Tănase); 

- noi vrem în UE, nu în Rusia. 


Complexul celui care 
nu-i fudul destul 


- noi suntem moldoveni, dar nu români; 

- vom construi o nouă Elveţie între Prut şi Nistru sau, de ce nu, 
o Austrie; 

- noi nu ni unim cu țâganii din Ferentari (sic!); 

- noi vrem UE, dar nu cu România. 

La acestea, se poate adăuga și complexul caimacamului 
Vogoride, un personaj aproape uitat, dar care s-a opus ridicol la 
unirea Principatelor Române de la 1859. Până când l-au izolat inte- 
lectualii unioniști. Având aceleași reflexe ca Vogoride, Voronin pri- 
cepe că, dacă Basarabia s-ar uni cu România, ar primi cel mult un 
post de portar la APACA. „Perfect, acceptăm să ne unim, spunea un 
mesager de-al lui Igor Smirnov a întâlnirea cu Belkovski la Hotelul 
Mariott din Bucureşti. Cum ar reacționa față de unire domnul 
Voronin sau chiar domnul lurie Roșca, dacă ar împărtăși soarta lui 
Mircea Druc la București?“ (De peste 12 ani, Mircea Druc a fost 
marginalizat în capitala tuturor românilor, fiind pensionat forțat, 
după ce a primit o scurtă misiune în diplomaţia lui Mircea Geoană. 
A fost înlocuit de un cetăţean care are 65 de ani...). 

„Acești oameni nu cunosc drumul“ 


Uniunea Europeană își va deschide curând un birou de relații 
la Chişinău. Postul de radio „Deutsche Welle“ apreciază că se 
încearcă astfel integrarea europeană a R. Moldova, după cum 
afirmă unii politicieni germani. 

Acest lucru se va produce fiindcă este și în interesul Uniunii 
Europene. Claudia Nolte, raportorul Bundestagului pentru R. 
Moldova, ministru în guvernul pe care-l conducea Kohl, apreciază 
că această provincie românească, hăcuită de Stalin, se confruntă cu 
probleme dramatice. „În plus, asistăm la îngrădirea treptată a liber- 
tății presei, a libertăţilor cetățenești, ceea ce încetinește, poate chiar 
stopează, procesul de formare a societății civile, iar guvernul comu- 
nist nu e străin de evoluţia lucrurilor“. 

Michael Zickerick, fost ambasador german la Chișinău, crede 
că drumul basarabenilor spre UE este lung și greu: „Responsabili 
de la Chişinău trebuie să urmărească o direcţie politică fermă, care 
a lipsit cu desăvârşire în trecut. Chiar și astăzi, ai încă sentimentul 
că aceşti oameni nu cunosc prea bine drumul pe care vor să apuce, 
ei nu se pot hotărî între aprofundarea integrării în Comunitatea 
Statelor Independente și aderarea la Uniunea Europeană, întrebân- 
du-se chiar dacă nu cumva ar fi posibilă integrarea simultană 
în ambele structuri.“ Sfinte Sisoe, nemții nu pricep complexul 
vițelului care suge de la două vaci. Dacă ar urmări 
„PlanetaMoldova.net“, ar înțelege mai bine cât de împiedicaţi au 
rămas românii în izolarea lor... Serghei Ilcenko de la Tiraspol pu- 
blică în revista „Novii Dnestrovskii Kurier“ un articol prin care 
amenință Chișinăul şi Kievul cu un nou război pe Nistru. Atrasă în 
acest nou conflict, Ucraina se va dezmembra. Singura cale de 
împiedicare a unui nou război este aplicarea planului Belkovski. 
Sfidând normele de drept internațional, Igor Smirnov a trimis 
luptători în Osetia de Sud pentru a se confrunta cu armata geor- 
giană. Rusia se poate prevala astfel de evenimentele sângeroase din 
Osetia: au fost provocate de transnistreni! Care se află în Republica 
Moldova. 

Smirnov se lamentează că americanii lansează frecvent drone 
(avioane fără pilot) pe deasupra Transnistriei. Ce va face când 
americanii vor instala rachete pe malul Prutului? Ilcenko afirmă că 
„NATO este o tumoră canceroasă“, iar „România e asemenea 
Germaniei naziste“. EI e convins că războiul va fi declanşat de către 
Chişinău. Slabă nădejde! Chiar dacă ar fi îndreptățit şi chiar susținut 
de americani să procedeze ca Mihail Saakașvili din Georgia, Vo- 
ronin este captivul Kremlinului, la fel ca Albă-ca-Bufniţa. 

Opoziția este divizată din aceleași motive. Serafim Urechean, 
primarul Chişinăului, Dumitru Diacov, Braghiş, Sturza - la fel de 
captivi - nu-l agreează pe Iurie Roșca și nu vor merge împreună nici 
la alegeri. Nici să-i tai! Așa se explică de ce minoritatea ruso- 
ucraineană de la Tiraspol și de la Chişinău își face mendrele cum 
vrea acolo. Începând cu 1 iulie, Smirnov a închis toate şcolile cu 
predare în limba română din Transnistria, deși românii 


ac 


(„moldovani“) formează majoritatea relativă chiar şi acolo. 
Primul român care a învins Rusia 


Cu asemenea frustrări şi obsesii, este de la sine înțeles de ce nu 
se poate aplica modelul georgian la Chişinău. După înlăturarea lui 
Eduard Şevardnadze, Mihail Saakașvili a dat un ultimatum 
Abhaziei secesioniste și a plecat cu tancurile spre Batumi. Igor 
Ivanov a fost nevoit să-l ia pe musulmanul Abașidze și să fugă cu 

el la Moscova. Noi îl așteptăm pe Bush să ne spună ce trebuie să 
facem, să întindem „punți spre Rusia“, dar, dacă se poate, să 
semnăm un proces-verbal şi cu Putin. Chiar dacă americanii au afir- 
mat de mai multe ori fără echivoc: Rusia trebuie să plece din 
Republica Moldova. Pentru Statele Unite, învăluirea strategică a 
Rusiei se va face cu ajutorul celui mai incomod dintre vecini: 
Ucraina. Rusia nu are prea multe mutări de făcut în actualul con- 
text. Chișinăul, la fel ca Bucureştiul, ar trebui să adopte gândirea 
unui om tăcut și tenace, care s-a judecat patru ani și a învins Rusia 
la Strasbourg: Ilie Ilașcu. Primul român care a înfrânt Rusia! EI a 
invocat permanent legislația europeană și a bătut la toate ușile pen- 
tru eliberarea confraţilor săi. Ministerul de Externe de la Moscova 
a protestat, Duma a votat în unanimitate un document prin care își 
arată dezacordul faţă de sentința Curţii Europene pentru Drepturile 
Omului. După câteva zile, Rusia a anunţat că va respecta decizia 
finală de la Strasbourg. Așa trebuie procedat cu un partener atât de 


dificil, cum este Rusia. Altfel, aflată mereu în expectativă, România 
riscă să fie luată iar prin surprindere. Ce putem aștepta însă de la 
niște oameni care ne propun să sărbătorim din nou ziua de 23 
august? Fatidică dată - şi ei tot nu pricep. 23 August 1939 - 
semnarea pactului Molotov-Ribbentrop; 23 August 1944 - trădarea 
armatei, arestarea conducătorului statului, predarea Mareșalului 
Antonescu către ruşi, începerea comunizării forțate, a execuțiilor 
sumare, a schingiuirilor, a violurilor, jafurilor și a deportărilor. Fin- 
landezii l-au recunoscut ca erou naţional pe mareșalul Mannerheim, 
care i-a învins pe ruși, deși au pierdut Karelia. Noi l-am împușcat 
pe Antonescu și ni se interzice din nou să-i mai amintim numele. 
Două zile care au aruncat într-un haos fără de sfârșit tot spațiul 
ancestral românesc, nu numai nordul Bucovinei, Herţa, Basarabia 
şi Transnistria. Pe ei nu-i interesează aceste probleme fiindcă ar fi... 
pragmatici. După ce i-a afurisit părintele Pimen, să-i lăsăm să ardă 
în aceeași cățuie, la foc mocnit. Poate s-or lumina. m 


Fermitatea NATO 
şi destabilizarea 
graniței de rasarit 


Adrian MARCU 





După cum era de anticipat, intrarea 
României în NATO nu putea să nu fie 
însoțită de proiecte perfide lansate de uni- 
unea KGB moldo-rusă, cu rol destabilizator 
asupra graniței de pe Prut. Ofertele machi- 
avelice ale epigonilor maeștrilor sovietici în 
ale diplomației nu au găsit, însă, la Bucu- 
rești, acel surplus de naivitate care să le per- 
mită aprofundarea catastrofică a unor ter- 
tipuri meschine de politică externă. Acum 
puțin timp a fost cosmetizată și relansată, la 
televiziunile ruse, teoria lui Stanislav 
Belkovski ( Institutul de Strategie Naţională 
a Rusiei) despre alipirea Basarabiei la 
România („la fel cum s-a întîmplat cu cele 
două Germanii") și obținerea independenței 
Transnistriei. 

Deși influentul strateg rus a vorbit „pe 
limba noastră“, apreciind că Republica 
Moldova nu poate supraviețui ca stat inde- 
pendent, euforia reîntregirii naționale nu 
s-a mai aprins necritic în minţile noastre. În 
loc să ne precipităm, pentru a nu pierde un 
așa-zis moment de oportunitate inter- 
națională, e bine să gîndim un răspuns pre- 
caut la ceea ce pare a fi doar o provocare în 
direcția echilibrului nostru la granița estică. 

Într-un moment în care România e slabă, 
Chiar și o presupusă unire s-ar face în ter- 
menii fixați de rivali. Adevărata unire nu ar 
trebui să ţină cont de vreo ofertă a 
Moscovei, ci de un stat român consolidat 
economic și o voință generală pozitivă a 
elitei și poporului din Basarabia. 

În acest context putem afirma că, pen- 
tru prima dată, ne simțim protejați de 
NATO şi percepem influența covârșitoare a 
Americii în calitate de aliat. Dacă tot se 
întrebau scepticii ce avem de cîștigat prin 
intrarea în Alianța Nord-Atlantică, Bruce 
Jackson — preşedintele Comitetului SUA 
pentru NATO — a făcut o demonstraţie clară 
în acest sens. Aflat în vizită la Chișinău, ofi- 
cialul american a avut cea mai dură (și rea- 
listă) atitudine față de mizeriile politice cu 
care conducerea Basarabiei a obişnuit Ro- 
mânia în era post-sovietică. Fără a-și îmbră- 
ca discursul în vreo retorică politicoasă, 
Bruce Jackson a spus deschis ceea ce toată 
lumea știa: politica promovată de actualul 
regim de la Chișinău, de a se certa cu 
vecinii — România și Ucraina — de dragul 
Rusiei, e una păgubitoare pentru Moldova. 

Bruce Jackson a considerat că e ne- 
cesară abandonarea fineții discursului 
diplomatic insistînd asupra dezastrului 


intern din Basarabia, asupra insistenței neg- 
ative a Rusiei pe Nistru și a concluzionat 
ferm: „Moldova trebuie să recunoască fap- 
tul că o relaţie constructivă cu Bucureștiul e 
o precondiție pentru accesul în Europa“. În- 
trebat despre oferta rusă a unirii României 
cu R. Moldova, nici oficialul american nu a 
primit cu entuziasm provocarea, declarînd 
că Vestul a respins clar politica împărțirii 
teritoriale, promovată de marile puteri, în 
trecut, la congresele și conferințele de la 
Berlin, Versailles sau Trianon. O nouă enti- 
tate europeană la Dunăre nu e probabilă 
într-un viitor apropiat. Mai mult, în calitate 
de preşedinte al Proiectului privind Demo- 
craţiile în Tranziţie el a contestat implicarea 
lui Voronin în susținerea valorilor europene, 
afirmînd degajat: „Moldova nu face parte 
din mișcarea generală a democrațiilor 
europene!“ 


Eșuarea Moldovei 
ca stat 


În sfârșit, ceața propagandei oficiale 
pare să se fi ridicat, iar moldovenii, intoxi- 
cați prin emisiunile TV de „iminenta“ 
acceptare în UE şi NATO, și derutați de 
unele declarații de bun-simț ale occiden- 

talilor care se eschivau de la o critică fermă 
la adresa conducerii Moldovei, conștien- 
tizează acum și izolarea internațională în 
care se află țara lor. Dar nu-i nimic, Voronin 
ştie să contraatace! În fața ambasadorilor 
SUA, Rusiei, României, Ucrainei și UE, 
preşedintele moldovean a lansat pro- 
punerea unui Pact de Stabilitate și 
Securitate pentru Republica Moldova. Dar 
noul proiect nu pare să fie mai mult de o 
lovitură de imagine într-un moment pre- 
electoral. Abandonat de Putin (care merge 
în Basarabia pe mîna forțelor „democrat- 
ice“), admonestat și disprețuit de Occident, 
presat de diferite grupuri de opoziție 
interne, Voronin face eforturi disperate pen- 
tru a-și menţine poziția. 

Ziarul basarabean Flux scria că, în 
aceste condiții, indirect, Voronin aproape 
recunoaște eşuarea Republicii Moldova ca 
stat. Şi nu e de mirare să vedem lansarea 
unor astfel de oferte, exact în pragul co- 
lapsului. Probabil că Voronin caută, totuși, 
un fel de puteri garante, precum România la 
1856, care să promită că acolo nu se va 
interveni niciodată. Întreaga arie să pri- 
mească un certificat european de pietri- 
ficare. Mai ales că în acest moment occi- 
dentalii vorbesc de Transnistria ca de un 
„regim criminal, periculos pentru întreaga 
regiune“, iar liderul separatist |. Smirnov, 
într-o demență politică perpetuă, 
comentează asaltul blindatelor georgiene 
asupra Osetiei de Sud: „Vom acorda fraților 
noștri din Osetia asistență multilaterală, 
inclusiv militară“! 


Elucubraţiile 
Tiraspolului 


Problema transnistreană a explodat 
brusc. Se pare că toate chestiunile delicate 
s-au concentrat și precipitat în ultimele 
evenimente. Curtea Europeană a Drep- 
turilor Omului (CEDO) a acuzat Rusia de 
implicare în treburile Moldovei, a impus 
despăgubiri de un milion de dolari pentru 
grupul Ilașcu şi a cerut Transnistriei elibe- 
rarea celor care mai sînt încarcerați. 
Presiunea americană și europeană asupra 
Tiraspolului generează însă reacții aberante, 
oficialii din stînga Nistrului acuzînd UE de 
fascism și terorism. Contraatacul Transnis- 
triei a fost la fel de primitiv şi sinistru pre- 
cum întreaga gîndire politică ce stă la baza 
„statului“ lor. Doctrinarii Tiraspolului au 
atras atenția asupra izbucnirii iminente (!) a 
unui război în Estul Europei, război în care 
România ar ocupa Moldova și Transnistria, 

iar Turcia Crimeea. Indirect, NATO e trans- 
formată în organizație cuceritoare, care 
incită la conflicte și care e pe punctul de a 
profita de fostul imperiu sovietic. 
Elucubraţiile Tiraspolului sînt însoțite 
de cele ale Chișinăului. Pentru a veni la 
Putna, preşedintele Voronin își dorea o 
declarație a Bucureştiului care să-i garan- 
teze principiile aberante. Vocea sa a scăzut 
în intensitate, mai ales după Summit-ul 
NATO de la Istanbul, unde preşedintele 
Putin nu l-a mai apărat precum odinioară. 
Indiferent de jocurile cinice ale po- 
liticii, febra discuţiei despre unire a prins în 
unele medii. Vitalie Ciobanu, cunoscut jur- 
nalist basarabean, deși „citea“ corect partea 
malefică a ispitei aruncate de Moscova, 
deplîngea fermitatea cu care intelectualii şi 
ziariștii români au refuzat să discute în mod 
serios oferta Rusiei. Totuși, reacțiile sînt 
clare și două puncte au dovedit sen- 
sibilitatea situaţiei. În primul rînd, basara- 
benii s-au simțit jigniți, deoarece soarta pă- 
mântului lor era discutată la Moscova și la 
București, fără o consultare a celor cărora le 
era vizat, în mod direct, destinul. Prin „tă- 
cerea“ oficialităților române au fost, într-un 
Victoria înțelegînd că unirea trebuie să fie, 
în primul rînd, o chestiune decisă şi discuta- 
tă public de cetățenii Republicii Moldova. 
O hotărîre luată peste capul lor, ar relansa 
discuţiile despre imaginea românului „im- 
perialist“, care ignoră populaţia „cucerită“. 


A doua problemă e una ce priveşte în 
mod decisiv viitorul României. Dacă Bu- 
cureștiul ar fi fost interesat de unire, ar fi 
fost puse în pericol șansele de aderare la 
UE. Noi am negociat cu Bruxelles-ul 
anumiţi termeni ai integrării și atașarea la 
România a unui nou teritoriu — cu o popu- 
laţie egală cu a două state baltice — ar fi 
însemnat o amînare dezamăgitoare a 
cooptării în UE, pentru că s-ar fi schimbat 
mult datele problemei. 

Pentru a aduce Basarabia la nivelul 
României, Bucureştiul ar fi trebuit să chel- 
tuie sume valorînd cam de trei ori Produsul 
Intern Brut pe an, aventură pe care nu ne-o 
permitem acum. De fapt, pe aceasta poate 
că a mizat și Rusia: întîrzierea, amânarea și 
poate anularea integrării noastre în UE. 

Deşi. în urma acestei ispite magistrale, 
Rusia a reușit să lovească puţin în imaginea 
pe care România o are în rîndul ba- 
sarabenilor (indicându-le ori continuitatea 
apetitului nostru pentru acapararea Ba- 
sarabiei, ori disponibilitatea de a-i aban- 
dona la periferia Europei), pe termen lung, 
nu s-a schimbat mare lucru. Într-o ecuaţie 
politică mai largă: NATO — SUA -— Ro- 
mânia — Rusia — Basarabia, timpul e de 
partea noastră. Nu ne folosește la nimic 
graba. lar obiectivul imediat se ghidează 
după principile exportului de democrație 
spre Est. După consolidarea economică, 
putem fixa şi obiective mărețe. Dar în ter- 
menii stabiliți de noi! m 

Proşeclinrale surooai 





În plină eră a idealismelor europene, a obiectivelor nobile dar iluzorii, a 
construcțiilor teoretice referitoare la viitorul continentului, accelerarea 
adoptării unei soluții pragmatice, concrete ne-a luat puţin prin surprindere. 
Avem un președinte al Europei! Poate că ultimele evenimente marcante — 
războiul din Golf, extinderea europeană, contradicţiile cu SUA — au conturat 
necesitatea unei activităţi mai coerente a U.E. și au precipitat o asemenea modificare la 


vâri a structurii continentale. 


Paul NISTOR 





Noua funcție va pune capăt rotației „scaunelor muzicale“, 
unde fiecare stat membru UE primea dreptul la președinție, o 
dată la șase luni. Acea măsură, de un democratism frust, adop- 
viitor comun, este înlocuită astăzi cu o instituţie care va aduce 
eficienţă şi funcționabilitate sporită. Deși nouă pentru români, 
dezbaterea despre un Președinte al tuturor europenilor curge de 
mulți ani. În formă teoretică, ea există chiar din epoca con- 
fruntării rece Est- Vest. Mai nou, s-a trecut la propuneri con- 
crete, în 2002 vehiculîndu-se numele lui Tony Blair drept prim 
ocupant al acestei funcții. 

Noile realități internaționale au determinat accelerarea 
adoptării unei asemenea măsuri. La nivel popular, mai toţi ce- 
tățenii doresc un preşedinte impozant, care să facă faţă pre- 
şedintelui SUA şi să contrabalanseze puterea și influența aces- 
tuia în lume. În sens tehnic, preşedintele e important pentru a da 
coeziune acestui grup destul de eterogen de naţiuni, construind 
politici care să se adreseze continentului ca întreg, fără a 
favoriza anumite ţări. În plan extern, este imperios necesar ca 
Europa să vorbească cu o singură voce, fără a mai da impresia 
unei permanente nehotărîri și sciziuni, cu o diversitate de opinii 
despre același eveniment internațional. 

Dacă ideea de președinte era unanim acceptată de membri, 
persoana ce urma a fi aleasă în funcție putea naște dezbateri in- 
tense. S-a vehiculat numele lui Tony Blair (Marea Britanie) sau 
Bertie Ahren (Irlanda), apoi Franţa şi Germania au sprijinit pu- 
ternic candidatura lui Guy Verhofstaedt — premierul Belgiei. Ma- 
rea Britanie s-a opus, considerîndu-l prea federalist şi anti-ame- 
rican. Chris Patten, comisarul pentru relații externe al UE, a fost 
şi el respins dar de puterile continentale. Alegerea lui Jose Ma- 
nuel Durao Barroso (prim ministrul Portugaliei), la Summitul de 
la Bruxelles, în iunie 2004, apare, așadar, ca un compromis. 

Personalitate politică aflată în pragul vîrstei de 48 de ani, 
Barroso a fost Ministru de Externe al țării sale chiar de la vîrsta 
de 29 ani şi premier de la 46. El vorbeşte fluent engleza, 
franceza, spaniola și portugheza și este sprijinit atit în țara sa cît 
şi în Parlamentul European, de partidele de dreapta. Avantajele 
unui preşedinte ales dintr-o țară mică sînt multiple. În primul 
rînd s-a considerat că el este controlabil, că nu va privilegia doar 
una din marile puteri ale Europei și că este suficient de familia- 
rizat şi cu problemele țărilor mai mici și sărace. Deși la început 
părea doar o marionetă, din primele conferințe de presă s-a 
văzut că stăpîneşte bine discursul despre problemele Europei, că 

are simțul umorului și al măsurii și că va urmări cu fermitate 
politicile UE. 

Barroso va conduce Europa în ceea ce se anunţă a fi cei mai 
agitați cinci ani din istoria UE, după prima perioadă, cea a con- 
stituirii. Chestiunile de maximă importanță care s-au configurat 
pentru viitor (extinderea spre Est, integrarea mai profundă, 
Constituția, relațiile cu SUA, dezvoltarea economică, impli- 
carea pe scena mondială) reclamă prezenţa unui președinte 
capabil şi eficient. Ex-premierul portughez a declarat de prima 
dată că doreşte creșterea profilului UE în lume fără să se ajungă 
la o poziţie de rivalitate cu SUA. Deși este un europenist con- 
vins, mizează la fel de mult pe menţinerea unei relații trans- 
atlantice armonioase. În plan intern, el s-a pronunțat pentru o 
Comisie Europeană puternică, care să intervină decisiv în 
chestiunile europene. Preferă austeritatea bugetară, disciplina 
economică şi este mereu sensibil la situaţia țărilor mai sărace. 

Pe de altă parte, analiştii sînt temători ca acest nou preșe- 
dinte să nu dețină în mîna sa prea multă putere. Statele-naţiuni, 
cetățenii lor, țin încă foarte mult la iluzia suveranității și refuză 
să vadă că această măsură este, de fapt, un pas decisiv spre fede- 
ralizarea continentului. Noua funcție va fi îmbrăcată în explica- 
ţii decorative complexe dar, în mod realist, ne lasă să vedem că 
eficienţa și funcționalitatea UE nu pot însemna decit construirea 
unui stat federal. Alternativa ar echivala doar cu o birocrație 
inutilă şi cu inventarea de instituții golite de puteri și de sens. 

Din obișnuință, se va face o comparație cu situația fostului 
preşedinte al Comisiei Europene (Romano Prodi). Acesta, deși 
era un bun comunicator, era un politician fără putere, care în anii 
mandatului său a intrat de numeroase ori în coliziune cu diverși 
şefi de guvern. Adeseori Romano Prodi se plîngea că premierul 
Belgiei îl ignoră la conferințele de presă sau că Tony Blair îi 
aplică măsuri de izolare după ce el i-a cerut să renunţe la relaţia 
specială pe care Anglia o are cu SUA. Oricum, Barroso va 
învăţa ceva din aceste experiențe anterioare ale preşedinţilor 
Comisiei. Puterile sale vor fi totuși lărgite și reconfigurate în 
lunile următoare tocmai pentru a i se da posibilitatea intervenției 
eficiente în problemele continentale. 

Avem un președinte al Europei. Anti-federaliștii nu-l vor 
agrea și vor vedea aici o accelerare a nivelării europene, peste 
capul naţiunilor. Utopicii, idealiştii și cei care vor construirea 
UE ca o mare putere mondială vor aplauda această măsură. 
Indiferent de diversitatea poziţiilor, trebuie să ținem cont de 
realități. Pe continent s-a produs o schimbare. O mare schim- 
bare. Doar viitorul ne va dezlega această necunoscută: e bună 
sau rea? mi 

Europa şi ecourile ghilotinei 


Cristi PANTELIMON 





Ideologia este drumul cel mai scurt de 
la mediocritate la afirmarea zgomotoasă, 
infatuată. Cei care au crezut că ieșirea de 
sub tutela comunistă în 1989 va însemna și 
ieşirea definitivă de sub mrejele ideologii- 
lor de tot felul s-au înșelat. De altfel, nu e 
nimic spectaculos în faptul ca o revoluţie 
să fie însoțită de gardieni ideologici. 
Tocqueville știa deja cînd scria Vechiul 
Regim și Revoluția că umanitatea a inven- 
tat, odată cu procedeul „revoluționar“ al 
ghilotinei, un nou tipar uman, ideologul, 
un fel de servant absolut al acestui aparat, 
fie în registru concret, fie simbolic. O 
vreme, am sperat totuși că umbrele umane 
ale trecutului se vor stinge fără să puiască, 
am nădăjduit că „generaţiile irosite“ (vor- 
ba profetului de televiziune Silviu Brucan) 
nu se vor consuma fără rost într-un gest 
final de „regenerare“ în rândul tinerilor. 
Dar n-a fost să fie. Au apărut între timp 
urmașii celor care în anii "50 demascau 
gândirea liberă, care erau, la rândul lor, 
urmașii celor care au ratat cu puţin 
ghilotinarea lui Tocqueville două secole 
mai înainte. Generaţii peste generaţii de 
ideologi: ideologii vechi și noi, ca să-l 
parafrazăm pe Nicolae Filimon, a cărui 
viziune generaționist-demografică este 
mai mult decât evidentă. Ideologii sunt cei 
care folosesc valul impur al istoriei pentru 
a se impune în cetate, cu orice preţ. Falși 
gânditori, ei confundă rețetele mentale, 
care le vin de cele mai multe ori din afară, 
cu angajarea în lupta de idei. Se bat pentru 
cauze străine, dar se bat cu înverșunare, 
căci oricum nu au, în ce-i priveşte, ce 
redută proprie să apere. 

Unii fac ideologie sub masca unei 
deschideri culturale larg afișate. Este ca- 
zul lui Adrian Marino, protagonistul unui 
gest care a făcut mare vâlvă în agora 
noastră culturală și care, în felul acesta, 
ne-a prilejuit aceste rânduri. Unii vor 
spune că acordarea, în condițiile în care a 
fost acordat, a premiului ASPRO nici nu 
merită o atenție atât de mare, 1ar că Justi- 
ficarea acordării premiului, un gest de o 
stranie ineleganță, ar fi trebuit îngropată 
în tăcere, tocmai pentru că e atât de inele- 
gantă. Poate că este adevărat și că n-ar 
trebuie să inflamăm o discuţie care evi- 
dent nu va duce nicăieri, dar e bine să 
ştim măcar pe ce teren ne găsim și care ne 

sunt jucătorii. Încă din 1995, Adrian 
Marino publica un fel de „manifest al 
partidului european“ (să mai adăugăm și 
„comunist“?), intitulat Pentru Europa. O 
carte în care se amestecau informația 
vădit insuficientă şi toate locurile comu- 
ne ale teoriilor româneşti ale modernită- 
ţii: mai întâi antițărănismul gratuit (Şi 
naiv) al lui Lovinescu, apoi credința 
cvasi-religioasă în Occident ca unic loc 
de adunare a apelor istoriei și, normal, 
atacul nemilos la adresa unor nume ale 
culturii noastre „reacționare“, ca Nae 
lonescu, Constantin Noica sau Nichifor 
Crainic. Marino arăta de-atunci reflexe 
maniheiste în gândire, căci vedea în cul- 
tura română două tabere dușmane: 
europeniștii (în opinia sa — adepţii moder- 
nității, ai urbanizării, ai statului de drept, 
ai democrației și ai drepturilor omului, 
liberali etc.) şi, de partea cealaltă, dreapta 
naționalistă,  protocronistă,  reacţio- 
nară, filo-orientală, antidemocratică, 
creştină. Evident, etichetele ultime sunt 
cele negre. 

Astăzi, criticul clujean repetă ace- 
leași etichete şi împarte aceleași bile 
negre, simțind, din nou, nevoia de a îm- 
părți România în două. Ne aducem amin- 
te de Moromete, cel care, intrând în Bu- 
curești pentru prima dată în viața lui, dis- 
cută cu un birtaș despre feciorii săi şi-i 
spune acestuia (interzis că omul nu-i 
cunoștea progeniturile) că unul dintre 
băieții săi a tăiat Bucureştiul în două, iar 
o jumătate e a lui! La fel, Marino taie 
România în două şi pe una o ia dânsul la 
subsuoară, încercând, probabil, s-o aducă 
mai aproape de Europa... În vremea ide- 
ologiei totale şi sincere a comunismului 
dejist, Mihai Ralea împărţise, la rândul 
lui, Franţa în două: Cele două Franțe 
sunt, evident, antagonice. Una este pro- 
gresistă, raționalistă, comunistă, atee, 
cealaltă este tradiționalistă, catolică, ret- 
rogradă. Cităm cuvintele lui Ralea, pen- 
tru a ne da seama cât de mult seamănă 
spiritul cărții sale cu cel al europeniștilor 
noştri de azi: „Dialogul intern al celor 
două Franţe, cea reacționară și cea pro- 
gresistă, trebuie cunoscut. Ne vom stră- 
dui să indicăm aspectele și condiţiile în 
care se desfăşoară acest duel, tocmai pen- 
tru ca prietenii adevăratei Franțe popu- 
lare să poată demasca și combate mai 


ușor forțele întunericului, dornice să 
compromită soarta acestei ţări (S. n., 
C.P) (...) Forţele contradictorii care se 
ciocnesc indică pentru moment un anu- 
mit raport de forțe între clase.“ Ralea, sal- 
vatorul Franţei, aruncă invective asupra 
lui De Bonald, asupra lui De Maistre 
(„un cinic fantast, extravagant și para- 
doxal““, capabil de „paroxism sangvinar 
care atinge delirul“, de vreme ce e un 
„feroce visător“ — această ultimă expresie 
e chiar interesantă, dacă n-am şti în ce 
context „feroce“ e întrebuințată, — dar și 
un „dement'“). De Bonald, la rândul lui, e 
executat exemplar (,„corifeu retrograd“, 
„psihopat care ar crede că are un triunghi 
în cap“, spune Ralea pe urmele unui 
compatriot al celui desființat, iar gândirea 
sa, „un fel de superstiție magico-cabalis- 
tică“). Putem continua la infinit! De 
partea cealaltă a baricadei, Rousseau e 
văzut, prin lentilele unui autor sovietic, 
ca un „adevărat plebeian“, un „proletar“ 
care simte ca un proletar, ne asigură 
Ralea, ca şi Diderot, de altfel. Normal, 
unii „strămoşi“ comuniști mai au şi con- 
tradicții interne (dar tocmai acestea sunt 
speranța că lumea va merge dialectic 
înainte, nu?), cum ar fi cazul lui Voltaire: 
„inamic nr. al religiei, e! nu se îndură (s. 
n. C. P.) totuși să renunţe a crede că dum- 
nezeu (sic! — n. n., C. P.) există. Aceste 
contradicții însă nu-s ale lui, ci ale 
vremii.“ Cartea continuă raidul ideologic 
prin cultura franceză în aceeași notă 
dezolantă. 

La fel ca Ralea, Marino împarte cul- 
tura română în două tabere: progresiștii și 
retrograzii. Unui „retrograd“ de frunte ca 
Andrei Pleșu, criticul a catadicsit să-i 
acorde premiul ASPRO, dar ceea ce i-a 
dat cu o mână, i-a luat cu alta, gest sem- 
nificativ: Pleşu ar trebui, poate, să se gân- 
dească serios să treacă în despărțământul 
progresist și luminat-europenist al cul- 
turii noastre. Adrian Marino este un caz 
teribil de cecitate ideologică. Botezat în 
religia europeană, criticul nostru speră să 
aducă în parohie din ce în ce mai mulți 
adepți ai ideologiei sale ieftine. Din feri- 
cire, aici, la porţile Orientului, ideologia 
n-a prins niciodată mai mult decât con- 
junctural: nu noi am inventat, slavă 
Domnului, ghilotina! 

a 

Puterea pesedistă a umbrit un mare moment de unitate al românilor 








a Binecredinciosului Voievod Ștefan cel Mare și 
Sfînt într-un eveniment eminamente politic și într-un prilej 
de umilire a zecilor de mii de pelerini. Prin vocea ÎPS Pimen, 
Arhiepiscopul Sucevei și Rădăuţilor, Biserica a protestat. 
Preşedintele ateu Iliescu, ministrul Culturii, Răzvan 
Theodorescu și alți oficiali guvernamentali au ripostat 
obraznic solicitîndu-i înaltului ierarh ortodox să-și ceară 
scuze. Cu aceasta, PSD şi Iliescu pot fi siguri că şi-au surpat 
singuri popularitatea. Un participant la manifestările de la 
Suceava și Putna ne relatează mai jos prin ce a fost obligat 
să treacă din pricina fricii de „teroriști“ de care suferă 


Puterea. (rost) 


George LEONTE 





Cîteva sute de tineri au participat, 
între 29 iunie şi 2 iulie, la un pelerinaj 
organizat de Asociaţia Studenţilor 
Creștini Ortodocși din România 
(ASCOR) și Liga Tineretului Creștin 
Ortodox din România (LTCOR), pe 
traseul Suceava — Putna. 

Pelerinii au participat la Sfînta Li- 
turghie, oficiată de ÎPS Pimen, Arhi- 
episcopul Sucevei și Rădăuţilor, împre- 
ună cu un sobor de preoţi, la Cetatea de 
Scaun din Suceava. Tot atunci, pelerinii 
care erau pregătiți s-au împărtășit, așa 
cum se cuvine la începutul oricărui 
lucru duhovnicesc. Apoi la drum cu 
icoana Adormirii Sfîntului Ştefan pur- 
tată pe un car tras de un cal. Coloana de 
marş era deschisă de prapurii şi icoanele 
cu chipurile sfinților ocrotitori ai fili- 
alelor ASCOR şi LTCOR din diferite 
zone ale țării. Patru zile am mers pe Jos, 
pe o vreme capricioasă, cînd ploaioasă, 
cînd teribil de caldă. La dificultatea dru- 
mului s-au adăugat oboseala firească și 
neașteptata moarte a părintelui pro- 
topop Ionel Maloş (49 ani), survenită în 
urma unui accident rutier. 

Mulţi bucovineni i-au întîmpinat 
pe pelerini, iar în cîteva locuri, la Pă- 
trăuți, Dărmănești, Milișăuți, Rădăuţi, 

Gălăneşti, Bivolărie, obștile au făcut 
tot posibilul să ofere găzduire și masă 
tuturor celor peste 400 de pelerini, 
număr ce s-a tot mărit pînă la 600 cînd 
am ajuns la poarta mănăstirii Putna. 
Oamenii care au ieşit înaintea pele- 
rinilor, au fost de o căldură deosebită, 
cum nu credeam că mai putem întîlni 
astăzi. Dragostea şi generozitatea 
acestor oameni ne-a întărit și ne-a pur- 
tat către mănăstirea domnitorului sfînt. 


In căutarea 
voturilor pierdute 


Cu o asemenea stare de spirit am 
ajuns, în dimineaţa lui 2 iulie, la 
mănăstirea Putna. Însă, încă de pe dru- 
mul către localitatea Bivolărie, circu- 
lația era oprită către mănăstire. Cei 
care voiau să ajungă la mănăstire tre- 
buiau să meargă pe jos sau cu 
microbuze special puse la dispoziţie, 
dar numai după ce erau supuși unui 
control foarte exigent. Pe măsura ce 
ne apropiam de Putna măsurile de 
securitate erau din ce în ce mai dras- 
tice. Mănăstirea arăta ca o fortăreață 
sub asediu. Puzderie de politişti, jan- 
darmi, SPP-iști și SRI-işti îi păzeau pe 
demnitarii aflaţi în incintă. În plus, 
mai erau o mulțime de oameni de 


Umilinţa de la Putna 


Puterea pesedistă și-a trădat încă o dată 
disprețul față de români. A transformat 
prăznuirea a 500 de ani de la trecerea în veșnicie 


ordine. Nu așa se aşteptau pelerinii să 
găsească Sfinta mănăstire Putna, locul 
de întîlnire şi de reculegere al tuturor 
românilor ortodocși. N-am înțeles de 
ce au mai venit la Putna președintele 
Iliescu și premierul Năstase dacă se 
tem atât de tare să nu fie suprimați. Un 
preşedinte ateu şi bolşevic nu avea ce 
căuta la Putna în afara capitalului elec- 
toral. Un prim ministru străin de 
Biserică, arogant şi ocrotitor al 
corupților din propriul partid nu a 
mers, de bună seamă, la Putna decît 
pentru a mai smulge voturi. 

Cu numai cîțiva ani înainte 
(1997) nu s-a văzut o asemenea desfă- 
şurare de forțe la mănăstirea Neamţ, 
care împlinea 590 de ani. Dar atunci 
era evident o altă conducere a statului, 
poate nu mai vrednică, dar mai temă- 
toare de Dumnezeu decît de români. 
Victor Ciorbea, premierul român de 
atunci, nu a avut decit o gardă de corp 
formată din 6-7 persoane. Valul de pe- 
lerini l-au luat pe sus pe Ciorbea, cu 
tot cu gărzile sale, la intrarea pe poar- 
ta mănăstirii, dar premierul nu a păţit 
nimic. După pătrunderea în curtea 
mănăstirii Neamţ, fiecare şi-a reluat 
locul, fără incidente. 


Un ierarh în ajutorul 
pelerinilor 


Revenind, cînd coloana de peleri- 
ni ASCOR şi LTCOR s-a apropiat de 
Mănăstirea Putna, drumul era 
mărginit de toate trupele pomenite 
mai sus. Credincioși veniti din toate 
colțurile țării și de peste hotare aştep- 
tau zadarnic să fie primiți în curtea 
Mănăstirii, dar nu li se permitea acce- 
sul, nici macar în parcare. Coloana 
ASCOR-LTCOR a trecut de mai 
multe filtre pînă în apropierea parcării, 
împrejmuită cu garduri mobile. Acolo, 
aproape jumătate dintre pelerini au 
trecut de acel ultim filtru. Un ins în 
civil a hotărît că restul tinerilor nu au 
dreptul să intre în mănăstire. La 
protestele studenților, care au arătat că 

venirea lor era anunțată cu luni de zile 
înainte, oficialii au răspuns că astea 
sînt ordinele și că n-au ce face. Tinerii 
au continuat să protesteze, spunînd: 
„De cînd poliția face ordine și în bi- 
serică?“, „Nu mai aveţi nici măcar 
respect față de cele sfinte!“, „Numai 
să bateţi aţi fost învățaţi?“. Moment în 
care ÎPS Pimen s-a întors din capul 
coloanei de pelerini, pe care o con- 
ducea, să vadă de ce au ajuns atît de 
puţini în poarta mănăstirii. S-a apropi- 
at de cei din parcare, care gesticulau și 
vociferau, şi s-a apucat să înlăture gar- 
durile mobile, de unul singur, 
permițînd pelerinilor să intre. Evident 
că polițiștii s-au iritat şi au încercat, 
fără succes, să-l convingă pe înaltul 
ierarh că ordinele trebuie respctate. 
Toţi cei care au intrat au fost perchezi- 
tionați corporal. Semnatarul acestor 
rînduri a beneficiat de două perche- 
ziţii, pentru că unuia dintre „securiști“ 
i-am părut suspect de mare. 

Aşadar, un nou motiv de dezgust. 
Noi veniserăm să ne închinăm, nu să 
împuşcăm președinți. 

În curte, am fost dirijaţi în ţarcuri 
speciale, delimitate tot de garduri 
mobile. După cîteva minute de 
aşteptare, pînă la începerea Sfintei 
Liturghii, Lia Roberts, candidat la 

președinția României, a împărțit cărți 
de vizită în dreapta şi-n stînga, în spe- 
ranța câștigării simpatiei electoratului. 
Nu s-a potolit decit atunci cînd cineva 
şi-a exprimat dezamăgirea că tocmai 
acolo şi-a găsit să-și facă promovare. 
Mîhnirile nu s-au oprit aici. În 
timpul Sfintei Liturghii, cu puţin 
înainte de rostirea Crezului, slujba a 
fost întreruptă şi au vorbit ierarhii 
noștri, dar și cei din alte țări ortodoxe. 
Însă, credincioşii au fost nedumeriți 
de cuvîntul episcopului catolic de 
Padova, a cărui prezenţă a fost expli- 
cată prin aceea că Ştefan cel Mare ar fi 
fost tratat de o anumită boală de cîțiva 
doctori de la Padova! Discursul 
catolic a făcut apologia papei din vre- 
mea lui Ştefan cel Mare și Sfînt și a 
actualului papă, astfel încît intervenția 
episcopului de Padova a fost mai 
degrabă una de propagandă catolică 
decît una de omagiere a celui prăznuit. 


Puterea a fost 
pusă la colț 


De-acum vă este cunoscută 
reacția ÎPS Pimen faţă de modul în 
care autoritățile au înţeles să orga- 
nizeze manifestările de la Putna, pre- 
cum și replica lui lon Iliescu și a 


reprezentanților guvernului. În spe- 
cial, a surprins neplăcut îndrăzneala 
președintelui Iliescu de a-i pretinde 
ÎPS Pimen să-și ceară scuze pentru că 
s-a revoltat contra măsurilor de securi- 
tate excesive. BOR s-a solidarizat cu 
ÎPS Pimen şi a întărit reproşurile 
făcute de înaltul ierarh oficialităților. 

Cu toate cele petrecute, să luăm 
aminte la ce ne spune Sfintul Apostol 
Pavel, care nu cu pană a scris, ci cu 
flacără: „Cine ne va despărţi pe noi de 
dragostea lui Hristos? Necazul, sau 
strîmtorarea, sau prigoana, sau foame- 
tea, sau lipsa de îmbrăcăminte, sau 
primejdia, sau sabia? Precum este 
scris: «Pentru tine suntem omoriți toa- 
tă ziua, socotiți am fost ca niște oi de 
junghiere». Dar în toate acestea sun- 
tem mai mult decit biruitori, prin Ace- 
la care ne-a iubit. Căci sînt încredințat 
că nici moartea, nici viaţa, nici îngerii, 
nici stăpînirile, nici cele de acum, nici 
cele ce vor fi, nici puterile, nici înălți- 
mea, nici adîncul şi nici o altă făptură 
nu va putea să ne despartă pe noi de 
dragostea lui Dumnezeu, cea întru 
Hristos lisus, Domnul nostru“ (Roma- 
ni 8, 35-39). Dacă aşa vom fi, toate 
armele celor răi vor da înapoi, în fața 
omului care are o astfel de iubire. Așa 
să ne ajute Bunul Dumnezeu! m 

Capa ————— IEEE III ————————— 
lerarhul şi „comunistul 


cu față umană“ 


George ENACHE 





Motto: „Veţi țipa pe la unii 
politicieni de duzină și politi- 
cienii aceștia de duzină se vor 
îndârji spre Noi, ca pe un 
spărgător al întunericului 
care le convine de minune 
spre a trăi ușor și fără grele 
răspunderi față chiar de pro- 
pria lor conștiință “. 

P.S. Vartolomeu Stănescu, 

fost episcop al Râmnicului — 


Noul Severin, decedat, 
deci inutilă răstirea la el 





Încheiam seria de articole din 
vost dedicate relațiilor dintre stat și 
Biserica Ortodoxă în perioada mo- 
dernă şi contemporană cu următoarele 
considerații: „oricine era la putere nu 
avea nevoie de o Biserică puternică, ci 
de una care să slujească interesele de 
partid. Din acest punct de vedere, 
regimul postcomunist nu face excep- 
ție.“ Nu a fost nevoie de prea mult 
timp pentru ca afirmația să-mi fie con- 
firmată. Încă o dată. Evident, mă refer 
la celebrul caz al „dialogului“ dintre 
Î.P.S. Pimen, arhiepiscopul Sucevei şi 
Rădăuţilor şi președintele României, 
Ion Iliescu. 

La început am rămas surprins de 
reacția violentă a preşedintelui, care 
adesea afirmase principiul libertăţii de 
opinie, pe care, de altfel, este obligat 
să-l apere în virtutea prevederilor con- 
stituționale. După aceea mi-am amin- 
tit că, de multe ori, în opinia preşedin- 
telui, libertate înseamnă „viață internă 
de partid“, iar I.PS. Pimen nefiind 
membru de partid... 

Mărturisesc că la început am avut 
o admiraţie pentru Ion Iliescu, pentru 
calitățile sale de lider, pentru cum știa 
să ofere senzația de linişte și stabilitate 
unei țări bulversate. Acest lucru în po- 
fida reacțiilor tovarășilor mei de gen- 

erație, care considerau că este o datorie 
să fii alături de Convenţie și de Emil 
Constantinescu. După două mandate 
ne-am împăcat, constatând că fiecare s- 
a înşelat. Concluzia mea de azi: lon 
Iliescu este în momentul de față com- 
plet în afara realităților românești, fiind 
incapabil să depășească „comunismul 
cu faţă umană“ în care a crezut. 

Dacă imediat după 1989, după 
cumplitul regim neostalinist al lui 
Ceaușescu, lon Iliescu a însemnat li- 
bertate, după un timp au devenit tot 
mai evidente limitele sale. În plus, 
boala puterii, care erodează mai puter- 
nic decât cancerul, şi-a pus amprenta, 
iar cine compară înregistrări cu lon 
Iliescu de la revoluţie în paralel cu 
imagini contemporane poate constata 
acest lucru. Prin urmare, criticile sale 
violente faţă de un ierarh rebel, care, 
culmea obrăzniciei, mai cere şi moşii 
pentru o instituţie fără scop lucrativ 
(unul din motivele pentru care s-au 
luat pământurile bisericii în 1949), 
sunt cât se poate de întemeiate din 
perspectiva logicii pe care și-o asumă. 

Dar, tocmai din acest motiv, al 
sincerității convingerilor, l-am consi- 
derat pe preşedintele Ion Iliescu mai 
puţin vinovat decât alți politicieni care 


nu au nimic cu comunismul, ci cu 
bolile grele ale politicianului român: 
utilizarea funcției pentru îmbogățirea 
personală, disprețul pentru alte insti- 
tuții și pentru societatea civilă. De ce 
să se dea atâta pădure bisericii, când 
ea poate fi exploatată în profit perso- 
nal? De ce să se arate respect 
instituției eclesiastice și să fie bogată 
când e mai simplu să i se arunce fir- 
mituri și să fie folosită pentru propa- 
gandă electorală? Bolile aceasta nu au 
fost aduse de comuniști, ele sunt vechi 
şi nu sunt semne că vor dispărea prea 
curând. Până nu se va înţelege limpe- 
de că dreptul de proprietate este sacru, 
că biserica nu are obligaţia să se înha- 
me la diverse care electorale, astfel de 
reacţii vor mai apărea. De aceea, cele 
spuse de preşedintele Iliescu pot con- 
stitui un epilog pentru cele afirmate de 
noi în articolele amintite, dar în nici 
un caz un sfârșit. 


PS: Ne propunem ca în nu- 
merele următoare să prezentăm câte- 
va date despre Fondul Religionar al 
Mitropoliei Bucovinei, miezul con- 
flictului statului cu Arhiepiscopia 
Sucevei, și felul în care acesta a fost 
râvnit de-a lungul timpului. 

Mica antologie conservatoare 





T.S.Eliot s-a născut în Missouri la 26 septem- 
brie 1888. Urmează cursurile Universităţii 
Harvard. În 1910 părăsește SUA și se înscrie 


la Sorbona. După un an, se întoarce la 
Harvard pentru un doctorat în filosofie, dar în cele din 
urmă pleacă definitiv în Europa și se stabileşte în Anglia 
(1914). În 1927 devine „supus al Majestății Sale“ şi la 
sfârşitul anilor '30 se convertește la anglicanism. În 
1948, primește Premiul Nobel pentru Literatură. Moare 
la Londra în 1965. Clasic al literaturii universale, figură 
mitică a poeziei din prima jumătate a secolului, T.S.Eliot 
a influenţat întreaga mișcare conservatoare americană. 
Articolul de mai jos a apărut, ca editorial, în The 
Criterion, vol. XII, în ianuarie 1933. (Traducere de 


Mircea Platon) 





Critisa lina rz ra 








DZ PIS 


T. S. ELIOT 





Cum scriu dintr-o țară în care teo- 
riile comuniste par să fie mai în vogă 
printre literați decât în Anglia, mă voi 
ocupa, în cele ce urmează, de două cărţi 
al căror subiect e legătura dintre _li- 
teratură și societate. Una e mai veche: 
Literatură şi revoluţie a lui Trotsky a 
apărut pentru prima oară în traducere 
engleză în 1925, devenind încă de atun- 
ci cartea de căpătâi a scriitorilor revolu- 
ţionari. Cealaltă, Eliberarea literaturii 
americane a D-lui Calverton, e de-abia 
ieșită de sub tipar. Prima e mult mai 
scurtă și, bineînțeles, mult mai impor- 
tantă. E normal — dar nu și convingător 
— ca unii dintre tinerii intelectuali new- 
yorkezi să îmbrățişeze comunismul şi 
apoi să-l „romanţeze“. Profesia de scri- 
itor, pe lîngă faptul că e, în toate țările, 
supraaglomerată și prost remunerată 
(puținii care sunt bine plătiți fiind mai 
ales cei care şi-au supraviețuit propriei 
glorii, dacă au cunoscut-o vreodată), 
mai € şi dezonorată de o puzderie de oa- 
meni prost educați care prestează tot 
felul de munci inutile, scriind prea mul- 
te zadarnice tomuri și futile recenzii ale 
unor futile cărţi, astfel încât numai cu 

greu mai poate fi privită ca o profesie. 
Ba chiar poți fi îndreptățit să crezi că 
lumea a ajuns într-un stadiu în care scri- 
itorii sunt în plus. De aceea, capacitatea 
de a privi literatura dintr-un unghi dife- 
rit, de a participa la crearea unei noi arte 
şi a unor noi standarde ale criticii lite- 
rare, de a-ţi procura un întreg set de idei 
şi concepte novatoare înseamnă, pentru 
un scriitor, însăși rațiunea de a fi. Sigur 
că nu e întotdeauna ușor, în tumultul 
unei noi mişcări, să-l deosebești pe cel 
animat de un foc sacru de cel ale cărui 
accese de energie nu sunt decât con- 
secința faptului că s-a lepădat de datoria 
de a mai gândi cu propriul cap. Oamenii 
care au încetat să mai gândească au o 
forță redutabilă. Există motive serioase, 
pe lângă cel — niciodată de neglijat — al 
convertirii pur şi simplu, care îl împing 
pe omul de litere înspre teoria politică şi 
socială; pe care apoi o foloseşte pentru 
a-şi revigora inspirația mocnită şi a-şi 
reabilita meseria. 

Nu văd nici un motiv serios pentru 
care un om ca Trotsky ar trebui să-și bată 
capul cu lucruri precum literatura revo- 
luţiei sau literatura viitorului; singurul 
care-mi vine în minte citindu-i cartea e 
că probabil era exasperat de bâiguielile 

Muzeu scos 
în stradă 


Muzeul Țării Crișurilor, adăpostit în 
Palatul Baroc din Oradea, va fi 
evacuat în curînd. Episcopia 
Romano-Catolică a cîștigat un 
proces, avînd ca miză clădirea în 
care funcționa muzeul, 

proces deschis contra statului român 
în 1997. Palatul Baroc a fost trecut 
în proprietatea statului 

printr-un act de donaţie semnat 

de protopopul romano-catolic 
Belteki Francisc în 1963. 

Avocaţii episcopiei au susținut însă 
că acesta a fost forțat s-o facă 

de către autoritățile comuniste. 
Interesele catolice au fost 
reprezentate de senatorul UDMR 
Frunda Gyorgy, care a obținut 

o hotărîre judecătorească 
favorabilă în fața unor jurişti 

ai statului român plictisiți şi 

fără nici o intenție de a pleda 
cauza cum se cuvine. 


Medicamente, mită 
pentru pensionari 


Casa Naţională de Asigurări 

de Sănătate (CNAS) a anunţat că 
pensionarii vor beneficia, 

din august, de o compensare 

a medicamentelor cu 90 la sută, 
faţă de 50 la sută cît era pînă acum. 
Guvernul va suporta diferența 

din fondul de stat, dar numai pînă 
la sfîrşitul anului. 

Adică taman pînă după ce 

se află cine va guverna România 
în următorii patru ani. 

Dacă iese tot PSD, va acoperi el 
cumva banii dați cu atâta 
„generozitate“ bătrînilor cu scopul 
de a le cîştiga voturile. 

Dacă PSD pierde, n-au decît 

să se descurce cîştigătorii cu gaura 
neprevăzută din buget. 

Manevra a fost folosită, 

pentru exemplu, în Bacău: 

fostul primar, Dumitru Sechelariu, 
a cheltuit fondurile orașului 

pe următorii doi ani 

ca să asfalteze drumurile 

şi să vopsească blocurile; 

acum, noul primar, 

Romeo Stavarache, trebuie să-și 
facă treaba fără bani. 

Universitatea 
românilor 
de pretutindeni 


În perioada 19-24 iulie, la Izvorul 
Mureșului, a avut loc cea de-a șaptea 
ediţie a Universităţii de Vară. Tema 
generală a fost „Comunităţi româneşti 
de pretutindeni și integrarea europeană“. 
Au fost organizate diverse discuţii cu 
teme precum: Comunitățile românești de 
pretutindeni în programele partidelor 
politice din România, Implicarea 
Bisericii Ortodoxe Române în sprijinirea 
românilor de pretutindeni, Aportul 
comunităților românești din Occident la 
integrarea României în Uniunea 
Europeană. Dar au fost dezbătute şi alte 
subiecte fierbinți, cum sînt: 
„Comunitățile românești din 

vecinătatea țării și Balcani aflate între 
deznaționalizare și integrare europeană“ 
sau „Instrumente europene pentru 
păstrarea identității românilor din 
judeţele Covasna, Harghita și a 
romano-catolicilor din Molodova“. Au 
participat asociații românești din Statele 
Unite ale Americii, Australia, Italia, 
Germania, Albania, Ungaria, Ucraina, 
Serbia-Muntenegru, Macedonia, 
Bulgaria, Republica Moldova și, în pre- 
mieră, românii din Kazahstan. În pofida 
faptului că o bună parte din programul 
său este dedicat românilor de 
pretutindeni, Asociaţia Romfest XXI nu 
a fost invitată de organizatori la această 
manifestare. Însă, gruparea revistei vost 
a fost reprezentată, prin forța 
conjuncturii, de Cristi Pantelimon, lector 
universitar şi doctorand în sociologie, 
care a moderat una dintre dezbaterile 
Universităţii de Vară. 

Mafia lemnului, 
protejată de politicieni 
Apropo de Bacău, unul dintre curajoșii 
oameni de faceri de acolo, Gheorghe 
Milea, a dezvăluit recent că mafia lem- 
nului de pe Valea Muntelui are spatele 
asigurat de Gheorghe Fulga, şeful 
Serviciului de Informaţii Externe (SIE). 
Milea susţine că a fost în audiență la Ilie 
Sîrbu, ministrul Agriculturii şi Mediului, 
precum și la loan Rus, fostul ministru al 
Internelor, și le-a spus cum acționează 
mafia care a despădurit munții județului, 
dar degeaba. Mai mult, o comisie de 
anchetă a Internelor i-a acoperit pe unii 
dintre afaceriştii cu lemn care nu aveau 
acte pentru toți buștenii tăiați. 

scriitorilor ruși anteriori lui asupra aces- 
tui subiect. El este, în mod evident, un 
om cu o minte sclipitoare, care se expri- 
mă într-un stil colțuros și bătut în meta- 
fore şi care dă dovadă de mult bun-simţ. 
Cea mai mare parte a cărții se ocupă cu 
critica unor autori pe care nu i-am citit, 
care nu cred să fi fost traduşi și care, îmi 
închipui, nici nu vor fi vreodată; dar ca 
antidot al falsei arte revoluţionare trata- 
tul său e cât se poate de bun. 

Credinţa lui Trotsky în posibilităţi- 
le artei marxiste are în ea — mai mult de- 
cât cea a D-lui Calverton — ceva emo- 
ționant. Primii apologeți creștini, după 
cum ne reamintim, au adoptat o ati- 
tudine reţinută față de literatură şi artă în 
general. Nu încercau absolut deloc o 
conciliere sau seducerea lumii literare. 
Convertirile marilor scriitori nu erau 
considerate sub aspectul valorii lor pu- 
blicitare și nu erau primite cu ropote de 
aplauze. Gloria autorilor clasici era mult 
mai periclitată decât sub domnia criti- 
cismului marxist, din cauză că Părinții 
tinerei Biserici nu simțeau nevoia de a 
folosi literatura şi arta ca dovadă a 
adevărului învățăturii creștine. Lucru 
care s-a întâmplat mai târziu. 

În cazul comunismului însă lucru- 
rile par să fie mai precipitate. Trotsky e 
conștient — mai mult decât par să fi fost 
oricare dintre compatrioții săi înainte de 
a-l fi citit cartea — de diferența dintre lit- 
eratura scrisă în timpuri și cu scopuri 
revoluționare și literatura unui popor 
care a trecut printr-o revoluţie. Și pare să 
înţeleagă că prima nu are o valoare prea 
mare; dar, aidoma altor comuniști, pare 
să nu aibă răbdare până la ivirea ultimei. 

Sunt de acord cu Dl. Trotsky până 
la un punct. „Proletarul“, spune el, „tre- 
buie să regăsească în artă expresia 
noului spirit! care începe să se dezvolte 
în el și pe care arta trebuie să-l ajute să 
şi-l contureze.“ Dacă admitem, pentru 
moment, că revoluţia va avea loc și că se 
va instaura societatea perfectă, fără 
clase, atunci putem admite și posibili- 
tatea apariției unor mari opere de artă de 
„tip nou“; dar nu cred că noua artă va fi 
mai bună decât cea veche sau că va avea 
ceva de a face cu comunismul. Posibili- 
tățile ei nu vor fi mai largi decât cele din 
oricare altă epocă a omenirii și în nici un 
caz nu pot fi sporite de premergătoare 
valuri de criticism. Sigur că prefer ceea 
ce este mai bun în arta creştină capodo- 


perelor păgâne de dinainte sau de după 
Hristos, dar nu cred că, din cauză că e 
creștină, prima e mai frumoasă decât 
cealaltă. Tot ceea ce s-ar putea întâmpla 
sub noua orânduire ar fi că artistul ar 
scrie pe o „temă dată“, că ar fi atât de 
îndoctrinat cu comunism încât acesta i 
se va părea un „dat“. Nici unul din marii 
apologeți creștini nu a invocat arta 
creștină în sprijinul creştinismului. Din 
punctul de vedere al artei, dacă există un 
asemenea punct de vedere, creştinismul 
însemna doar o variațiune, o revărsare 
de lucruri noi dinspre noi orizonturi; din 
punctul de vedere al adevărului comu- 
nismului sau creştinismului, arta și lite- 
ratura sunt complet lipsite de relevanţă. 

Diferenţa e, totuşi, mai mare decât 
cea dintre două categorii mentale. Atât 
Dl. Trotsky cât şi DI. Calverton vorbesc 
de parcă ar trebui doar să adopți pre- 
ceptele comuniste, după care, dacă ești 
artist, îţi vei putea dedica toate energiile 
chestiunilor „formale“. După cum 
spune Dl. Trosky: „E neîndoios că 
nevoia de artă nu e rezultatul condițiilor 
economice. Dar nici nevoia de hrană nu 
e rezultatul climatului economic. Din 
contra, nevoia de hrană şi de căldură 
creează economia. E adevărat că nu te 
poți ghida după principiile marxiste 
pentru a accepta sau a respinge o operă 
de artă care trebuie judecată, în primul 
rând, după propriile-i canoane, care sunt 
cele ale artei. Dar numai marxismul 
poate explica de ce şi cum un anumit stil 
de artă s-a născut într-un anumit 
moment al istoriei; cu alte cuvinte, de ce 
anume se impunea o anumită formă de 
artă și nu alta... Materialismul nu neagă 
importanța formei, fie ea în logică, 
jurisprudență sau artă“. 

Iar Dl. Calverton: „Criticul proletar 
revoluționar nu trebuie să subestimeze 
măiestria literară. Trebuie numai să 
arate că aceasta nu e totul. Măiestria tre- 
buie folosită în scopul creării de opere 
cu înțeles revoluționar“. 

Deşi principiile de mai sus par 
destul de rezonabile în felul lor, eu le gă- 
sesc dificil de aplicat în cazul unei exe- 
geze comprehensive a oricărei capo- 
dopere a vechii literaturi: care e „înţe- 
lesul“ vreunei piese de-a lui Shake- 
speare care să corespundă „înțelesului 
revoluţionar“ al artei viitorului ? „Înţe- 
les“ pe care trebuie să-l aibă dacă vrem 
să luăm în considerare și altceva decât 


! Aş fi curios să cunosc mai în amănunt concepția D-lui Trotsky asupra „spiritului“ 

„măiestria literară“, care e insuficientă. 
Dacă marxismul poate explica de ce şi 
cum a apărut o anumită tendință în isto- 
rie, cum ar fi „tendința“ ca piesele lui 
Shakespeare să fie scrise, și cine a cerut 
o formă artistică precum cea a piesei 
Antony and Cleopatra, şi dacă restul e 
doar „măiestrie literară“ (o desăvârșire 
de care Dl. Calverton nu prea vrea să 
ştie), atunci mi se pare că mai rămân 
numeroase lucruri de explicat. D-lui 
Calverton, de fapt, îi scapă multe pentru 
că, pe întreg parcursul cărții sale despre 
literatura americană explică totul, cu 
excepția geniului marilor oameni de 
litere cărora, în general, nu le acordă 
prea multă atenţie. Sunt „explicați“ prin 
mediu și geniul lor, se pare, e doar o 
„dibăcie literară“. 

Ar trebui să cred că e de dorit ca 
toate țările să asigure un mediu propice 
minților strălucite și ca aceste minţi să 
intre în consonanță cu acest mediu; dar 
e la fel de dezirabilă şi o oarecare ina- 
daptare. Hawthorne părea să fie mai 
adaptat trecutului Americii decât 
viitorului ei și probabil că acest paseism 
decurgea din calitățile specifice spiritu- 
lui său. Dacă Dl. Calverton ar fi scris 
despre Poe ca despre un caz de inadap- 
tare și despre Emerson ca despre unul de 
excesiv conformism, poate că rezulta- 
tele ar fi fost interesante. Dar priveliștea 
individului în luptă cu modele și 
prejudecățile vremurilor trecute și, deci, 
cea a individului în conflict cu modele şi 
prejudecățile timpurilor ce vor să vină 
nu îi influenţează pe criticii precum Dl. 
Calverton în favoarea individului. 

Sunt și oameni care, deşi îi recu- 
nosc unei scrieri literare valoarea de do- 
cument asupra ideilor şi sensibilităţii 
unei epoci şi consideră chiar că opera de 
artă perenă e cea care prezintă un mare 
interes din acest punct de vedere, nu 
acceptă că literatura, ca şi filosofia, tran- 
scende limitele, depăşeşte categoriile 
gândirii şi sensibilităţii epocii sale; 
spune, în limba și cu recuzita unui anu- 
mit moment, lucruri de dincolo de timp. 
Arta, simțim, tinde către fără-de-timp; 
iar arta comunistă, conform celor care 
prevestesc cele ce vor veni, e sortită 
vremelniciei. 

„Decăderea întregului mod de viață 
al burgheziei, al celei mari ca și al celei 


mici, i-a răpit scriitorului contemporan 
din Europa și din America, credința in 
viaţă şi l-a lăsat fără idealuri sau convin- 
geri“. 

(Ce-o fi credinţa în viață nu știu; ţin 
însă să îl informez pe Dl. Calverton că, 
la creștini, credința în viața-de-după- 
moarte e cea care contează.) 

Apoi: „Putreziciunea și rușinea 
care însoțesc stilul de viață al burghe- 
ziei nu mai constituie o necunoscută 
pentru el.“ 

Fără îndoială că putreziciunea și ru- 
şinea care însoțeau stilul de viață al Fari- 
seilor şi Saducheilor, nemaifiind un mis- 
ter pentru Evangheliști, i-a lăsat fără 
credință şi idealuri şi cu o proză mult 
mai puţin rafinată decât cea a D-lor 
Calverton sau Murry. Și totuși nimic nu 
mă poate împiedica să cred că Platon, 
Confucius, Homer și Shakespeare, chiar 
dacă „credinţa le era întemeiată pe o 
falsă premisă, comodă şi amăgitoare în 
vremea lor“, vor avea totuşi ceva de 
spus tuturor generaţiilor care vor veni, 
până la sfârşitul veacurilor. 

În domeniul estetic, teoreticianul 
creştin are un mare avantaj în faţa celui 
comunist, avantaj de care nu poate să nu 
profite. EI poate fi conştient de zădărni- 
cia lucrurilor lumești, ba poate chiar să 
admită posibilitatea că — în zilele noas- 
tre, în chiar acest an și în această lună — 
un om poate fi comunist, dialectician 
marxist de strictă observanță, și totuşi să 
scrie o proză engleză decentă; ba chiar 
că un astfel de om e un mare poet. Poate 
chiar să-i lectureze cu plăcere și folos 
poeziile. Marxistul însă e condamnat să 
batjocorească  încântările, călduţele 
extaze precum cele provocate de lectura 
eseurilor lui Emerson, și să trudească 
din zori şi până-n noapte pentru a stabili 
„cum ar trebui să fie arta“. Nu are voie 
să se abandoneze înșelătoarelor și 
ușuraticelor plăceri ale lui Homer și 
Vergiliu — primul, o persoană cu identi- 
tate și cetățenie dubioase, al doilea un 
sicofantic susținător al unei dinastii 
imperiale burgheze -— ci neostoitului 
studiu al lui Ernest Hemingway și John 
Dos Passos; astfel încât, la capătul aces- 
tui furtunos urcuș, să fie apt să aprecieze 
desăvârşirea unor Sam Ormnitz, Lester 
Cohen şi Granville Hicks?. 
= 


? The Liberation of American Literature, p. 479. de V. F. Calverton, autor al cărților Sex 
Expression in Literature și Bankruptey of Marriage care au fost traduse în opt limbi și 
folosite pentru cursurile marilor universități din Londra, Berlin şi Tokyo. 

Orban cere 
autonomia maghiarilor 
din România 


Fostul premier al Ungariei și 
preşedinte al FIDESZ, principalul partid 
de opoziție din Ungaria, Viktor Orban, a 
declarat, recent, la Universitatea de vară 
de la Tuşnad că acum este momentul ca 

maghiarii din Transilvania să ceară 
autonomia. După părerea lui, acum 
construcția europeană se află într-o fază 
care este propice pentru identitățile 
regionale și etnice, chiar și pentru 
autonomii. În plus, Ungaria este deja 
membră a UE şi poate sprijini 
maghiarimea de la noi pentru a-i fi 
satisfăcute pretențiile. 

Viktor Orban este militant radical 
pentru reîntregirea Ungariei Mari. 
Acesta este și motivul pentru care 
relațiile dintre România și Ungaria au 
fost destul de tensionate în perioada în 
care Viktor Orban a deținut funcția 

de premier (1996-2000). 

Totuşi, europenii nu s-au lepădat de 
Orban după ce l-au văzut la treabă în 
fruntea guvernului ungar și 

l-au desemnat vicepreședinte al 
Partidului Popular European (PPE). 

Și ghiciţi pe cine și-a găsit 
ex-preşedintele Emil 

Constantinescu aliat pentru ca Acţiunea 
Populară să pătrundă în PPE? Pe Orban. 
Cei doi s-au întîlnit la Tușnad chiar a 
doua zi după ce Orban îi 

îndemna pe ungurii din România să 
ceară autonomie. Să fie doar o gafă, 
în stilul lui inconfundabil, 

a lui Constantinescu, ori disperare? 


Lia bate câmpii 


Lia Roberts, candidat la Preşedinţia 
României, și-a făcut puţină campanie şi 
la cea de-a șaptea ediţie a Universității 
de Vară a românilor de pretutindeni de la 
Izvorul Mureșului. Invitată să vorbească 
despre aportul comunităţii româneşti din 
SUA la integrarea României în UE, 

Lia Roberts a ignorat tematica, 
prezentîndu-și exclusiv propriile 
realizări. Cînd i s-au pus întrebări 
concrete, cum ar fi aceea care viza 
aflarea opiniilor ei despre situația 
românilor din Harghita și Covasna, 

Lia Roberts a refuzat să răspundă, 
motivând, într-o limbă română jenantă, 
că nu vrea să-și dezvăluie programul 
decît în campania electorală din toamnă. 

23 august 1944-23 august 2004 


60 de ani 
de la crucificarea 
României 


Rasist, 
pe mâna justiţiei 


Andrei Molnar este un tînăr 
româno-francez care, pare-se, şi-a 
propus să colecţioneze condamnări 
pe motive „politice“. Omul se 
declară rasist, anticreștin dar și 
antisemit și anunţă că nu este 
dispus să respecte legile care nu-i 
convin. Anul trecut a fost 
condamnat la şase luni de 
închisoare „pentru propagandă 
naţionalist-șovină şi încălcarea 
legislaţiei care interzice 
organizaţiile şi simbolurile cu 
caracter fascist şi xenofob“ într-un 
proces cam pripit. Procurorii nu 
aveau alte dovezi decît fragmente 
dintr-o corespondenţă privată şi 
niște afișe cuminţi ale unei 
organizații gălăgioase — care se 
declară de dreapta — şi unde Molnar 
era un soi de guru. Totuși, 
Tribunalul Sibiu i-a dictat o 
pedeapsă minimă. Procesul încă nu 
a ajuns la ultima cale de atac. Între 
timp, Molnar a fost exclus din 
rîndurile asociaţiei pe care o 
conducea în Ardeal. Ca răzbunare, 
Andrei anticristul şi-a făcut 

o organizație după chipul și 
asemănarea lui, care este înfiptă 
pînă la urechi în concepții daciste 
dintre cele mai fanteziste. 
Societatea cu pricina poartă numele 
unui „zeu“ dac, Geibeleizis, şi 
mustește de porniri anticreștine şi 
chiar antinaționale prin modul în 
care înțelege să se folosească de 
ideea naționalistă. Recent, Molnar a 
fost din nou anchetat de procurorii 
sibieni și trimis în judecată pentru 
propagandă naţionalist-șovină și 
nazistă tocmai prin intermediul 
Societăţii Geibeleizis. Alături de el 
au fost învinuiți şi Radu Frăţilă, 
Titus Luciano Costea şi Eugen 
Gheorghiu. Pe aceştia din urmă 
nu-i cunoaștem. Doar de Frăţilă 
știam că este preot ortodox prin 
Făgăraş, așa încît ne miră foarte 
asocierea sa cu anticreştinul 
Molnar. În ceea ce-l priveşte pe 
Molnar, credem că de această dată 
va fi condamnat pe drept. Ne 
îndoim însă că va trage vreo învăţă- 
tură din asta. Probabil că își va spu- 
ne că este un martir al neamului. 

Răzvan CODRESCU 





Pe fondul campaniei electorale și al 
falimentului moral pe care și-l simte fără 
să şi-l recunoască, actuala Putere, în frunte 
cu incorigibilul comunist Ion Iliescu (care 
trăieşte, pe lângă febra contextului politic, 
şi nostalgia senilă a tinereții sale „revolu- 
ționare“”), a intrat într-un fel de euforie fes- 
tivistă. Fie „implementând“ noi sărbători 
„euro-atlantice“ (pe 2 aprilie a fost sărbă- 
torită, în premieră la noi, Ziua NATO, cu 
grătare de mititei, focuri de artificii și con- 
certe de maidan, iar pe 9 mai s-a celebrat, 
cu aceeaşi recuzită specific dâmboviţeană, 
Ziua Europei, cheltuindu-se în total peste 
un milion de euro de la buget), fie insti- 
tuind oficial sărbători insolite (ca Ziua 
Tricolorului, pe 26 iunie), fie profitând de 
oportunitatea vreunei aniversări sau come- 
morări istorice (cum a fost împlinirea, pe 2 
iulie, a 500 de ani de la moartea lui Ștefan 
cel Mare), fie reînviind cu nerușinare — și 
cu binecunoscuta mită populistă a „zilelor 
libere“ — sărbători comuniste de tristă 
amintire, precum 1 Mai și 23 August. Cu 
cât „pâinea“ este mai în deficit, cu atât 
„circul“ este mai în exces, în vechea tradi- 
ție a comunismului și a stângii în general. 

Puterea pesedisto-iliesciană se pri- 
cepe și se pretează să exploateze, cu 
senină abjecție, sechelele comuniste și 
inerțiile mentale sau comportamentale ale 
lumii româneşti, împiedicând constant, 
pentru interesele politicianiste ale momen- 
tului, adevărata ruptură de un trecut fetid 
şi păgubos, mistificat, demistificat şi 
remistificat după cum bate vântul, 
aducând aminte de vestitul discurs al 
Coanei Pipa dintr-o piesă a lui Eugen 
lonescu („Popor, ești mistificat! Vei fi 
demistificat. Am crescut pentru voi o 
turmă întreagă de demistificatori... Dar 
pentru a demistifica trebuie mai întâi să 
mistifici. Avem nevoie de o nouă mis- 
tificare!“), cu răspunsul entuziast al mul- 
țimii: „Trăiască mistificarea demistifica- 
torilor!... Trăiască noua mistificare!“. Or, 


cum bine avertiza un Jean-Francois Revel 
încă de acum mai bine de un deceniu, 
„n-ajunge să ieși din comunism; trebuie să 
ieși și din toate consecinţele lui“. Din con- 
secinţele comunismului noi suntem însă 
departe de a fi ieșit și după 15 ani de la 
prăbușirea sistemului, nu numai pentru că 
la Cotroceni cântă pe mai departe cucu- 
veaua, dar pentru că Guvernul și 
Parlamentul colcăie de foști activiști 
P.C.R. din linia a doua și de foști lucrători 
şi colaboratori ai Securităţii, pe care masa 
electorală se complace să-i ducă în cârcă, 
în ciuda câte unei încruntări parțiale și 
trecătoare, cum a fost cea de la recentele 
alegeri locale. 

În acest context, indignează, dar 
aproape că nu mai surprinde recenta de- 
clarație de intenţii a Puterii cu privire la 
celebrarea zilei de 23 august (fosta zi 
națională de până în 1990), mai cu seamă 
sub pretextul împlinirii a 60 de ani de la 
„actul istoric“ respectiv (arestarea la Palat 
a Mareșalului Antonescu, predat de Rege 
aproape imediat comuniștilor, și „întoar- 
cerea armelor“, adică trecerea armatei 
române de partea Puterilor Aliate, în 
condiții de capitulare necondiționată). 
După tov. lon Iliescu, sărbătorirea zilei de 
23 august ar constitui „o datorie patriotică 
şi de conștiință“, deoarece 23 august 
1944 a reprezentat „un moment decisiv în 
cursul războiului“ și fără acel moment 
„altfel arăta geografia României astăzi“. 
Ba mai mult, prin aceasta s-ar deschide 
calea unei reevaluări a istoriei „cu capul 
limpede, debarasaţi de orice fel de preju- 
decăți politice, ideologice“. Ca de obicei 
în vremea din urmă, se apelează la maro- 
ta Europei, unde mai multe țări occiden- 
tale ar fi marcat împlinirea a 60 de ani de 
la evenimentele respective (ceea ce este, 
în paranteză fie spus, dacă nu o minciună, 
în orice caz o exagerare, deoarece pentru 
Occident nu contează atât începutul 
sfârşitului, cât sfârșitul efectiv al războiu- 
lui, de la care abia pe 9 mai anul viitor se 
împlinesc 6 decenii). 

Ceea ce eludează acum președintele 
Iliescu (aşa cum până în 1989 eludase că 
nu comuniștii înfăptuiseră „insurecția“, ci 
ei abia de fuseseră un fel de a cincea roată 
la căruţă) este faptul că actul de la 23 
august 1944, dincolo de aspectul lui de 
trădare militară, a reprezentat o manevră 
politică sinucigașă pentru viitorul pe ter- 
men lung al României, căci oricât de 
„principială“ ar fi considerată opoziția față 
de fascismul hitlerist și oricât de mult ar fi 
folosit ea Occidentului, pentru noi a 
însemnat, în mod concret, pasul decisiv 
spre bolşevizarea țării. Am grăbit sfârșitul 
războiului și victoria Aliaților, dar ne-am 
înmormântat de vii pe noi înșine. lar deza- 
strul a fost cu atât mai mare cu cât „capit- 
ularzii“ n-au obținut nici un fel de condiții 
favorizante, fiind tratați mult mai prost 
decât negociatorii lui Antonescu (care de- 
marase el însuşi tratative pentru 1eșirea 
noastră din război prin armistițiu condițio- 
nat, ceea ce ar fi oferit României o soartă 
asemănătoare celei a Finlandei, care, deși 
aliată a lui Hitler, a reușit să-și salveze şi 
onoarea, și granițele, și democrația). Când, 
începând să realizeze tragedia națională 
care se profila, reprezentanții diplomatici 
ai puciștilor de la 23 august le-au obiectat 
rușilor că lui Antonescu îi oferiseră 
„condiţii mai bune“, răspunsul a fost de un 
realism cinic necruţător: „Antonescu re- 
prezenta autoritatea, în vreme ce dumnea- 
voastră nu reprezentaţi decât aventura“... 

Faţă de cine să avem, mă rog, „0 

datorie patriotică și de conștiință“ pentru 

dezastrul național inaugurat prin actul de 
la 23 august 1944? Faţă de democraţiile 
occidentale care ne vânduseră încă de la 
Yalta? Faţă de rușii care ne-au răpit pro- 
babil definitiv Basarabia şi nordul 
Bucovinei (să fim serioşi: ce geografie 
care ar fi arătat altfel?!) și ne-au impus cel 
mai odios regim politic din istorie? Faţă de 
un Rege şi de nişte politicieni a căror 
cecitate a dus la bolşevizarea țării și la pro- 
pria lor prăbuşire? Occidentalii da, să 
sărbătorească evenimentele de atunci, căci 
ei au tras toate profiturile, pe când noi am 
rămas de izbeliște, trăgând numai po- 
noasele și ajungând în halul în care am 
ajuns astăzi! „O datorie“ vor fi simțind de- 
alde Iliescu şi toți călăii sau politrucii care 
s-au pricopsit de pe urma comunismului, 
trăind şi acum din osânza deceniilor roșii. 
Noi, pătimitorii „mărețului act“, sabotați 
pe front și târâți prin Siberii, maltratați și 
uciși prin închisori și lagăre de muncă, 
deposedaţi de proprietăți şi rupți de lumea 
civilizată, terorizați ideologic și material 
de 45 de ani de comunism și de 15 ani de 
postcomunism, noi nu simțim nici o dato- 
rie, ci doar un amestec de greață și de 
indignare față de tot ce a însemnat la 
meridian românesc acest fatidic 23 august, 
atât în 1944 cât și în anii care au urmat, de 
la bestialitatea stalinistă până la demența 
ceaușiștă, ba chiar până la actuala 
nesimţire cinică a demagogiei iliesciene. 
Şi ar mai fi ceva. Pe mulţi 1-a surprins 
referința președintelui la persoana „ex-re- 
gelui Mihai“: „Cred că este o datorie de 





Lustraţia, 

repusă pe tapet 
Gheorghe Ciuhandu, liderul PNŢCD, a 
afirmat că partidul său intenționează să 
readucă în actualitate proiectul de Lege 
a Lustraţiei, iniţiat de George Șerban. 
Această lege ar interzice foştilor 
comuniștii cu funcții înalte în PCR şi 
foștilor securiști să facă politică. 
Totodată, PNŢCD a recomandat tuturor 
partidelor aflate din opoziţie să-şi asume 
prevederile Punctului 8 al Proclamaţiei 
de la Timișoara ca o condiţie a limpezirii 
societății românești și a eliminării 
foștilor demnitari comuniști şi a 
securiștilor din viaţa politică. Putem 
pune rămășag de pe acum că nici un 
partid parlamentar la această oră nu va 
susține inițiativa țărănistă. 
Inghesuială 

pe coridorul 
creştin-democrat 


Nu era de ajuns puzderia de partide zise 
creștin-democrate, că s-au repezit să 
ocupe un loc pe acest culoar și 
sindicaliștii. Bogdan Hossu, preşedintele 
Cartelului ALFA și vicepreşedinte al 
Confederaţiei Mondiale a Muncii 

a înființat de curînd şi Uniunea Popular 
Creştină (UPC), asociaţie civică menită 
să promoveze curentul creștin-democrat 
în România. Desigur, Hossu zice că 
UPC nu-şi propune să devină partid 
politic şi că organizaţia nu reprezintă 
pentru el o rampă de lansare în politică. 
Atunci ce legătură are totuși sindicatul 
cu o orientare politică așa cum este cea 
enunțată de titlul Uniunii? 

Vom vedea peste câtva timp. 


Albumul aromânilor 
Albumul AROMÂNII, în imagini pînă 
la jumătatea secolului XX, al istoricului 
Corneliu Beda, apărut de curînd la 
București, reprezintă o importantă operă 
pentru cunoașterea cadrului 
istorico-geografic și lingvistic, 

a localităților şi locuințelor aromânilor. 
Lucrarea cuprinde, de asemenea, 

date despre învățămîntul și religia 
aromânilor, o colecţie de lucrări despre 
aceștia, o culegere de texte literare în 
aromână şi o bogată listă bibliografică. 
Autorul, colecționar pasionat, a studiat și 
a acumulat multe cunoştinţe despre 
aromâni, fascinat de această 

ramură sudică a poporului român, 
vitregită de soartă. 


25 


Cafea (IEEE 


Noi privilegii 
pentru 
revoluționari 


Potrivit unui proiect de lege 
trecut deja prin 

Camera Deputaţilor, 
revoluționarii vor avea noi 
privilegii. Ei vor avea dreptul 

la un hectar de teren în extravilan 
și 500 mp în intravilan, 

vor putea cumpăra fără licitație 
cîte un spațiu comercial 

de maximum 100 mp, 

vor beneficia de medicamente 
gratuite, iar statul le va 
subvenţiona 50% din dobîndă 
sau un credit bancar de pînă la 
20.000 de euro. 

Noua lege privind drepturile 
revoluționarilor — intitulată 
pompos Legea recunoştinței 

faţă de eroii martiri 

şi luptătorii care au contribuit 

la victoria Revoluţiei române — 

a fost votată de deputaţi în cinci 
minute. Proiectul nici măcar nu 
figura pe ordinea de zi a plenului, 
fiind introdus pe şest în dezbatere 
de către preşedintele Camerei, 
Valer Dorneanu (PSD). 

Potrivit Legii recunoștinţei, 
revoluționarii vor beneficia de 

nu mai puţin de 15 drepturi, 
inclusiv 12 călătorii gratuite 

pe calea ferată la clasa I pe orice tip 
de tren, pensionarea cu cinci ani 
înainte de termen și 

de o îndemnizaţie lunară care se 
adaugă pensiei, în valoare de 60% 
din salariul mediu brut pe 
economie. Toate aceste drepturi 
nu vor fi impozitate. 

În plus, organizaţiile de 
revoluționari constituite 

pînă la 31 decembrie 1990 

vor putea prelua gratuit de la stat 
sediile pe care le ocupă în prezent. 
Organizațiile constituite 

pînă la 31 decembrie 1992, 
precum şi uniunile de revoluționari 
formate pînă la sfîrşitul lui 2003 
îşi vor putea cumpăra sediile 

în aceleași condiții 

ca şi partidele politice, 

adică la valoarea lor contabilă, 
care este mult mai mică 

decît cea de piaţă. 

constiintă să marcăm acest moment în 
mod corespunzător, obiectiv, așa cum s-au 
petrecut faptele, inclusiv să dăm ceea ce 
este fostului Rege, care a fost factorul- 
cheie pentru ca armata să poată să 
acționeze așa cum a acționat...“ 

Iliescu e vulpoi bătrân şi știe că, 
pomenindu-l astfel pe Rege (ce nu s-a sfiit 
să-și facă în ochii Occidentului un titlu de 
onoare din actul de la 23 august 1944, 
punând între paranteze nenorocirea pro- 
priului popor), pe de o parte are prilejul 
s-o facă pe justițiarul și nepătimașul, iar pe 
de altă parte îl aşază strategic în vizorul 
celor ce nu agreează, din felurite motive, 
actul de la 23 august. Preşedintele nu face 
decât să continue tactica pe care a adop- 
tat-o din momentul în care Regele a înc- 
etat să mai constituie un pericol real, adică 
după ce postcomunismul românesc s-a 
aşezat bine în matca republicană, iar Casa 
Regală a abdicat moral, acceptând 
„pomana“ câtorva castele şi căzând la 
pace cu Puterea în exercițiu (până la a par- 
ticipa, fără să-i tremure mâna, la pre- 
mierea unui Adrian Năstase!). A preface 
un cap încoronat într-o mascotă a regimu- 
lui neocomunist nu-i, desigur, numai 
rezultatul abilității politice a președintelui 
sau a premierului, ci și rezultatul unei 
triste lipse de rectitudine a unui Rege fără 
noroc, prea tânăr ca să nu se lase manipu- 
lat în 1944 de o mână de politicieni veroși 
sau decorat în 1947 de „tătuca“ de la 
Kremlin, şi prea bătrân ca să refuze, 50 de 
ani mai târziu, după câteva tensiuni sterile, 
bunăvoința șmecheră și dispreţuitoare a 
unor „ciocoi de modă nouă“. 

Va accepta Maiestatea Sa să cele- 
breze 23 augustul din acest an cot la cot cu 
președintele şi cu guvernanţii pesediști, 


făcând pe eroul cauzei europene și sfidând 
o jumătate de secol de suferință româneas- 
că? Rămâne de văzut. 

Impurul exhibiţionism festivist al 
guvernării actuale spurcă tot ce atinge, 
cum s-a dovedit cu prisosință și la recen- 
tele serbări de la Putna (unde tov. Iliescu a 
avut o criză de ceaușism, iar P. S. Pimen a 
dat cu cârja și cu cuvântul, rupând de unul 
singur tradiția smereniei bisericești față de 
capriciile Puterii seculare). Mai nou, mârla 
roşie a prins gust de capetele încoronate. 
Stefan cel Mare a fost prefăcut, cum s-a 
spus, în agent electoral sui generis al 
PS.D., Binecredinciosul Voievod având 
handicapul mortului: acela de a nu se mai 
putea apăra de turpitudinile posterității. 
Luna aceasta, la Bucureşti, Regele Mihai | 
e păscut de provocarea de a fi la rândul său 
agent electoral al partidului de guver- 
nământ, Maiestatea Sa având însă avanta- 


jul omului viu: acela de a se putea apăra (și 


de a apăra blazonul Casei Regale) de 
urzelile unei contemporaneități patibulare. 
Va face Maiestatea Sa pe mortul? Dacă da, 
atunci înseamnă că a și murit — nu cu glo- 
ria bunicului său (Ferdinand 1 Întregit- 
orul), ci cu lipsa de glorie a tatălui său 
(Carol I,“Regele Playboy“), confirmând 
vorba din bătrâni că „aşchia nu sare 
departe de trunchi“... 

Dar poate că, asemenea odraslei fana- 
riote din sonetul lui Mateiu Caragiale, 
(...Dar el, ce os de domn e și viță de- 
mpărat,/ Ades, făr” să-și dea seama, își 
mângâie hangerul,/ Și când în fața morții 
odată s-a aflat, În trântorul becisnic s-a 
deșteptat boierul...*), Maiestatea Sa 
Regele Mihai 1 al României va face gestul 
de rectitudine pe care l-a tot amânat și va 
lăsa cucuveaua să piară pe limba ei. m 

Altfel despre 
23 august 





Incă o dată se verifică faptul că istoria, 
mai ales cea recentă, este supusă 
interpretărilor și influențelor politicului. 


Ziua de 23 august intră din nou în atenţia 
autorităţilor române. După decembrie 1989, fosta 
sărbătoare naţională a României comuniste nu a mai 
fost marcată. Nu doar pentru că amintea de comunism, 
ci pentru că era indisolubil legată de persoana regelui 
Mihai, ori regele a fost multă vreme un subiect tabu. 
În treacăt fie spus, mă bucur că media românească a 
renunțat la sintagma „ex-regele Mihai“; adică unui 
ministru postdecembrist care duhnește de incompetență 
i se poate spune toată viaţa „domnule ministru“, 
dar regelui să i se spună „ex-regele“. 


Mihail ALBIȘTEANU 





Între timp, relaţiile dintre Ion Iliescu și 
Casa Regală s-au îmbunătățit, astfel încât 
guvernanţii au găsit de cuviință că pot 
sărbători în liniște 60 de ani de la eveni- 
mentele din 1944, invitându-l şi pe rege să 
li se alăture. Sigur că o întrebare firească 
este dacă avem sau nu ceva de sărbătorit. În 
primul rând observăm că nu ne mai 
raportăm la Marea Revoluţie Socială și 
Naţională, Antifascistă şi Antiimperialistă, 
ci la o banală lovitură de stat, fenomen de 
transformare suferit și de alte evenimente 
ale istoriei apropiate, precum Marea 
Revoluţie Socialistă din Octombrie, 
recunoscută acum ca fiind o lovitură de stat 
bolşevică (mă întreb cum vor fi tratate peste 
câțiva ani de către istorici „evenimentele“ 
din decembrie '89 din România: lovitură de 
stat a eșaloanelor inferioare din P.C.R. sau 
revoluție anticomunistă, sau poate și una și 
alta?). Apoi vine fireasca întrebare dacă 
actul de la 23 august a fost sau nu benefic 
României. Susţinătorii săi amintesc de 
scurtarea cu 6 luni a războiului, prin 
prăbușirea sistemului defensiv german din 
Balcani și contribuția armatei române la 
campania din Transilvania, Ungaria, 
Austria şi Cehoslovacia. De cealaltă parte a 
baricadei se află cei care consideră că a 
reprezentat o trădare faţă de aliatul din acel 
moment, Germania, și că o apărare pe linia 

fortificată Focșani-Nămoloasa-Galaţi ar fi 
asigurat României condiții de armistițiu 
mai bune. Se argumentează, de asemenea, 
că la Stockholm Antoneștilor Li s-au oferit 
condiții de armistițiu mai bune decât 
opoziţiei la Cairo și Ankara. 

Părerea mea este că, începând cu 23 
august 1939, data semnării Pactului de nea- 
gresiune sovieto-german, evenimentele 
s-au desfăşurat dincolo de controlul şi posi- 
bilitățile României. Dacă România a avut 
un cuvânt de spus în politica europeană, 
poate chiar în încercarea de a evita războiul 
mondial, aceasta s-a întâmplat înainte de 
1939. După începerea conflictului, rolul 
României a fost redus la acela de pion pe 
tabla de șah politico-militară; nu ne mai 
puteam controla destinul. Poate că ar fi tre- 
buit să rezistăm armat în vara lui 1940, în 
loc să cedăm cu lașitate în fața pretențiilor 
teritoriale ale vecinilor. Ar fi fost un gest 
brav, deşi probabil că inutil şi păgubos. 
Poate nu ar fi trebuit să intrăm în război în 
iunie 1941, sau poate că nu ar fi trebuit să 
trecem Nistrul; nici una, nici alta nu ne vor 
fi salvat însă de comunism. Orice am fi 
făcut, nu mai puteam influența eveni- 
mentele: eram prea mici pentru un război 
atât de mare. Actul de la 23 august este sub- 
scris aceleași fatalități, indiferent dacă-l 
făceam sau nu, România tot ar fi fost ocu- 
pată de sovietici. Dacă rezistam pe Siret, 
ne-am fi păstrat onoarea, dar în nici un caz 


sf 


Ilașcu învinge Rusia! 


Grupul Ilaşcu a cîștigat procesul 
împotriva Rusiei şi Republicii 
Moldova. După patru ani, Curtea 
Europeană a Drepturilor Omului 
(CEDO) a hotărît punerea de îndată în 
libertate a celor doi membri ai grupu- 
lui Ilașcu încarcerați încă la Tiraspol, 
respectiv Andrei Ivanţoc și Tudor 
Petrov-Popa. Ceilalţi patru membri ai 
grupului Ilie Ilaşcu, Alexandru Lesco, 
Petru Godiac și Valeriu Garbuz, fiind 
deja liberi. Judecătorul român la 
CEDO, Corneliu Bîrsan, a afirmat că 
sentința CEDO poate fi pusă în 
executare „de către cei care exercită 
autoritatea în acest moment în 
Transnistria“. De asemenea, CEDO a 
hotărit ca Ilie Ilașcu să primească 
despăgubiri de peste 3.000 de euro de 
la Republica Moldova şi aproape 
190.000 de euro de la Federaţia Rusă. 
Andrei Ivanţoc, Tudor Petrov-Popa, 
Alexandru Lesco au și ei de primit 
despăgubiri de peste 63.000 de euro 
de la Republica Moldova și aproape 
cîte 130.000 de euro de la Rusia. 
Alexandru Tănase — avocatul 
senatorului român Ilie Ilaşcu — a spus 
că decizia Înaltei Curți este 
irevocabilă, deoarece a fost adoptată 
de Marea Cameră a CEDO. Evident, 
autoritățile ruse și transnistrene s-au 
arătat revoltate de această hotărîre şi 
au anunţat că o vor contesta. 


În memoria 
victimelor 
stalinismului 


La începutul lunii iulie, 

în Gara Chișinău, a fost sfințită o nouă 
placă în memoria victimelor 
represiunilor staliniste și a deportaților 
din Basarabia (1940-1941, 
1949-1951). Slujba a fost oficiată 

de un sobor de preoți în frunte cu 

ÎPS Petru, Mitropolit al Basarabiei. 
Valentina Sturza, 

preşedintele Asociaţiei deportaților 
din Republica Moldova, 

a declarat că basarabenii au fost 
supuşi unui regim de exterminare, 
pentru a face loc populațiilor rusofile. 
Sturza a deplîns faptul că nici după 
atiția ani autorităţile republicii 

nu-i tratează așa cum se cuvine pe 
supraviețuitorii deportărilor. 

Cafea (IEEE 


Şcoală românească 
la Londra 


Biserica Ortodoxă Română din 
Londra, cu sediul în Strada Fleet 
nr. 186, organizează din 26 iunie, 
între orele 14.00 — 16.00, 

cursuri de limba română în cadrul 
programelor oferite de Fundaţia 
Raţiu și sprijinite de Centrul 
Cultural românesc de la Londra. 
Iniţiativa se adresează tututor celor 
care doresc să învețe şi să înțeleagă 
limba română. 

Lecţiile se desfaşoară pe două 
module, primul modul se adresează 
copiilor peste trei ani, 

iar cel de-al doilea pentru adulți. 
Fundatia Raţiu, înființată în 1979 
de Ion și Elisabetha Raţiu, 

are ca scop principal promovarea 
și încurajarea proiectelor care 
sprijină educaţia şi cercetarea 

în cultura şi istoria României 

şi a românilor. 


Afacerea 
„sedii pentru 
partide“ 


Cabinetul Năstase pregăteşte 
vînzarea pe doi bani a sediilor 
ocupate de principalele partide 
politice. Cum „cine împarte, parte 
își face“, la cel mai mic preţ va fi 
cumpărat sediul PSD din strada 
Kiseleff numărul 10. Pentru 
clădirea de 847 mp, partidul lui 
Adrian Năstase va plăti 

14 miliarde de lei, adică 
echivalentul a 350.000 de euro, 
ceva mai mult decît o vilă 
construită de ANL. În vreme ce PD 
va da 45 de miliarde de lei, adică 
1.125.000 de euro pentru un sediu 
cu doar 19 mp mai mare. PNL va 
scoate din vistierie 21,7 miliarde 
de lei, adică echivalentul 

a 542.000 de euro pentru sediul din 
Aviatorilor numărul 86, preţ pe care 
nu-l plăteşti nici pentru cea mai 
amărîtă vilă din zonă. În fine, 
pentru casa de 187 mp, în buricul 
Bucureştiului, în care funcționează 
partidul lui Corneliu Vadim Tudor, 
PRM va da prețul unei garsoniere 
obişnuite, adică 560 de milioane de 
lei, echivalentul a 14.000 de euro. 

nu am fi obținut condiții de armistițiu mai 
bune, iar ţara ar fi fost devastată de război și 
nu am mai fi beneficiat nici măcar de sim- 
ulacrul de democraţie dintre 1944 și 1947, 
perioadă care a permis multor valori 
românești să se salveze peste granițe. 
Așadar, actul de la 23 august a fost un 
eveniment istoric cu urmări nespectacu- 
loase pentru viitorul pe termen mediu al 
României. El nu ne-a adus nici măcar statu- 
tul de cobeligeranță și nici măcar nu a amâ- 
nat comunizarea României. A salvat, însă, 
măcar pentru o perioadă, oameni și bunuri. 
EI nu putea să ne aducă și nici nu ne-a adus 
nici mari avantaje, nici mari dezavantaje. 
Contestatarii săi, adepţii rezistenței până la 
final, cei care asemenea unei părți a armatei 
şi asemenea membrilor „guvernului român 
de la Viena“, condus de Horia Sima, susțin 
ideea păstrării onoarei, pot avea dreptate, 
doar în acest punct. Pentru că teoria con- 
form căreia rezistența României ar fi dat 
Germaniei timpul necesar pentru a schimba 
soarta războiului este o simplă poveste. La 
23 august 1944 o lume întreagă realiza că 
Germania pierduse războiul — o demon- 
strau clar evenimentele acelui an: căderea 
Romei (4 iunie), debarcarea din Normandia 
(6 iunie), anihilarea cvasitotală a Grupului 
de armate „Centru“, de către sovietici la 22 
iunie 1944 și ruperea frontului Iaşi- 
Chișinău la 20 august 1944. Acest ultim 
eveniment a întărit hotărârea complotiştilor 
de a-i înlătura pe Antoneşti, într-o încercare 
disperată de a salva ceea ce nu mai putea fi 
salvat. Pe de altă parte, în legătură cu 
onoarea terfelită sau nu a armatei şi a 
națiunii române, în cadrul evenimentelor de 
la 23 august și a „trădării“ faţă de 


Germania, nimeni nu poate face 
răspunzător un stat suveran că nu a dorit să 
însoțească (cu aceeași viteză...) pe altul 
într-o catastrofă. Și dacă tot vorbim de 
trădări, să ne amintim de nord-vestul 
Transilvaniei şi de Dictatul de la Viena din 
30 august 1940, ca şi de faptul că, în ciuda 
promisiunilor din 1941, Germania a lăsat la 
Stalingrad armata română (ca și pe italieni 
şi pe unguri) să oprească cu braţele goale 
tancurile sovietice (abia în 1944 au început 
să ne sosească din Germania armament 
anticar și chiar blindate, în cantități semni- 
ficative). Pe de altă parte, nu pot fi de acord 
nici cu recenta afirmație a istoricului I. 
Scurtu, care, răspunzând unui telespectator, 
afirma la emisiunea „Miezul Problemei“, 
de pe Naţional TV, că România nu avea nici 
o obligație față de Germania, pentru că 
intrarea noastră alături de Germania, în 
războiul din răsărit, s-a făcut pe baza unei 
înțelegeri verbale, iar nu a unui tratat. Ca și 
cum asta conta, iar nu cei trei ani de luptă 
comună în tranșee... Aveam măcar o 
obligație morală. 

Mi se pare deci, mai importantă, nu o 
judecată de valoare asupra actului de la 23 
august, ci una care să privească modul în 
care acesta este perceput, analizat, valorizat 
şi (din păcate) folosit în scopuri politice. Să 
nu fie marcarea (nu importă că unii o con- 
sideră sărbătorire, iar alții comemorare) a 
60 de ani de la actul de la 23 august 1944 o 
nouă găselniță politico-electorală româ- 
nească, așa cum s-a întâmplat recent și la 
Putna? Îi vom vedea alături pe rege și pe 
ultimii dintre beneficiarii comunizării 
României? Și vom vedea din nou cum 
„minciuna stă cu regele la masă“? m 

Patru cloconii clo la 


Marea eliberare a 
deținuților politici 


În această vară se împlinesc 40 de ani de la masiva eliberare a deținuților politici 
din temniţele comuniste românești. Patru decenii de la primul act al regimului bolșevic 
din România prin care se anunța un dezgheţ intern. Gestul, forțat de presiunile inter- 
naționale, a fost precedat de amnistierea unor pedepse încă din ianuarie 1963. 

Actul din 1964 venea după 16 ani de teroare, timp în care zeci de mii de români 
(încă nu este cunoscută cifra exactă) au fost ucişi în munți și în închisori, au fost tortu- 
rați, umiliți, dezumanizaţi, înnebuniţi, într-un cuvânt au fost distruși pentru singura vină 
de a fi fost contra comuniștilor. Pentru un regim totalitar opoziția politică era o crimă și 
înțelegeau s-o pedepsească prin moarte. Imediată sau lentă. 

Astăzi ştim că nici marea eliberare din "64 nu a fost o întoarcere spre normalitate, 
ci doar o pauză, cu pistolul pe masă, luată de torționari în acțiunea lor împotriva vic- 
timelor. leşirea din închisoare nu a însemnat sfârșitul calvarului pentru foştii deținuți 
politici. Mulţi dintre ei au continuat să sufere de foame (pentru că li se refuza un loc de 
muncă), de frică (pentru că erau chemaţi la Securitate, erau urmăriți și amenințați), de 
însingurare (se temeau să ducă o viaţă socială firească pentru a nu fi bănuiți că unel- 
tesc contra Puterii), 

Ion Bălan a surprins câteva aspecte foarte interesante legate de momentul 1964 în 
Capitolul 3 din lucrarea sa Regimul concentraționar din România, 1945-1964, 
Fundaţia Academia Civică, 2000, București. Reproducem în continare fragmentele pe 
care le-am considerat relevante. Titul şi intertitlurile aparțin redacției. (vost.) 





Ion BĂLAN «cadrelon» din Ministerul de Interne, pe ca- 
re le-am cunoscut““l. 
Eliberarea deținuților politici a fost Inainte de eliberare unii dintre deți- 


stabilită prin decretele nr. 767/1963, nr. 176 nuţi au fost „rugați“ să „colaboreze“ cu 
şi nr. 411/1964, care nu au fost publicate în Securitatea. „Colonelul — menționează 
Monitorul Oficial, aşa că nu cunoaştem Constantin Noica — m-a ascultat, a înre- 
conținutul lor. Potrivit statisticilor oficiale,  gistrat pozitiv răspunsul meu și mi-a 
în ianuarie 1960, numărul persoanelor con- spus: «mâine veți fi liber». A adăugat: 
damnate pentru delicte „împotriva secu-  «Vreţi să rămâneți în legătură cu noi? Sau 
rității statului“ era de 17.613. Numărul lor e împotriva conștiinței dvs? Am rămas 
a scăzut în 1962 de la 16.327 la 13.017 în  uluit, un moment. Așadar, ei nu se schim- 
urma eliberării mai multor legionari, în  baseră: pe de o parte, aveau generozitatea 
1963, el s-a redus la 9.333, pentru ca în să ne elibereze, pe de altă parte, ne cereau 
1964 majoritatea celor rămași în închisori să devenim agenți ai lor. Cum rimau 
să fie puși în libertate. Înainte de a fi eli- acestea? Puteam lesne folosi poarta de 
berați, deținuții au fost avertizați că nu le scăpare pe care mi-o oferea el, amabil, «e 
era permis să spună nimic despre cele contra conștiinței mele». Am preferat 
pătimite, prin diferitele locuri de detenție. să-i spun ceva la fel de adevărat, anume 
În legătură cu aceasta, iată ce ne rela- că nu aveam de gând să duc nici un fel de 
tează Doru Novacovici: „Am fost introduşi viaţă socială“?. 
câte 15-20 într-o încăpere, unde un civil ne- Interesante sunt părerile deținuților 
cunoscut ne-a anunțat că suntem grațiați de în legătură cu cauzele care au dus la eli- 
restul pedepsei și ni se permite să mergem  berarea lor în vara anului 1964, unele 
acasă. Ni s-a spus că nu avem voie să spu- dintre ele fiind de o naivitate dezarmantă. 
nem la nimeni unde am fost; ce-am văzut şi „De data asta — va scrie Richard Wurm- 
cu cine am stat. De asemenea ne-a spus că brand — n-a mai fost un truc. În vara 
nu avem voie să spunem nimănui numele aceea (1964-—n.n.-—I.B.) au fost eliberați 


! Doru Novacovici, În România după gratii, Buzău, f.a., p. 164. 
2 Constantin Noica, Rugaţi-vă pentru fiatele Alexandru, București, 1990, p. 123. 


rost nr. 18 


Demisie politică 
la o şcoală ieşeană 


Competența nu face 

nici cît o ceapă degerată 

în faţa interesului politic. 

Un exemplul: păţania colegului 
nostru Cristian Ivănuţă, profesor 
doctorand în istorie, membru în 
Consiliul Director al Romfest XXI 
şi fost director al Şcoala din 
Potângeni (comuna Movileni), 
judeţul lași. Am lăsat să treacă 
alegerile peste întâmplare, pentru a 
privi cu detaşare şi obiectivitate 

în urmă. Pe scurt: la | mai, cu cinci 
zile înainte de începerea campaniei 
electorale, profesorul Ivănuţă a fost 
demis din funcția de director. 
Motivele au fost cusute cu aţă albă 
şi groasă de neam prost. | s-au 
reproşat niște neîmpliniri în „actul 
de conducere“, pe jumătate 
imaginare, pe jumătate înălturate 
cu ceva vreme în urmă. Pe post de 
capugiu a fost pus un inspector cu 
frică de partidul-stat, pre numele 
său de slugă prea-plecată Neculai 
Avasilce. Ivănuţă a fost înlăturat 
pentru a-i lăsa scaunul de director 
învățătorului Mihai Burdia, 
sprijintor al candidatului PSD 

la Primăria Movilei, Cristi Râmbu. 
Acesta din urmă a fost patru ani 
viceprimar din partea PNL, 

dar a sărit în barca puterii la 
momentul oportun. 

Evident, contestaţia făcută de 
Cristian Ivănuţă la 

Inspectoratul Școlar nu a fost 

luată în seamă. N-a contat nici 
observaţia de bun-simţ că 

peste o mînă de profesori cu 
facultate nu se cuvine a fi staroste 
un învățător. În schimb, s-a trecut 
la un montaj literar-artistic, 

filmat de corespondentul 

Naţional TV şi dat pe post, 

în care noul director al şcolii 

din Potângeni îl împroşca voios 

cu noroi pe vechiul șef. 

În faţa acestei neobrăzări, în care 
hoțul strigă „hoţii!“, 

ne-am văzut obligaţi să relatăm 
corect tărășenia pentru a apăra 
onoarea colegului nostru, 

dacă nu putem să apărăm 
nedreptatea. 

nenumărate mii de deținuți. O datorăm 
încălzirii raporturilor dintre Est și Vest și 
unei adevărate schimbări în inima primu- 
lui nostru ministru — Gheorghiu Dej. 
După ani de îndoieli în privința dogmei 
comuniste, se întorsese, așa se spunea, la 
credinţa în care-l crescuse mama lui. A 
fost convertit de o servitoare din casa lui, 
pe care am cunoscut-o mai târziu perso- 
nal și care ne-a povestit ce s-a întâmplat. 
Creștinismul — pe care nu-l mărturisea 
deschis — i-a dat tăria să se opună stăpâ- 
nilor lui sovietici. Ignorând amenințările 
lor, el a intrat în noi relații cu Vestul, 
dând prin aceasta o pildă și altor ţări sub- 


jugate'3. 


Legea nu contează 


Foştii deținuți politici s-au lovit de 
obstacole uneori insurmontabile după ce 
au fost eliberaţi: „Am început să-mi caut 
o slujbă — își aminteşte Emil Manu —, dar 
pe unde mă duc sunt refuzat ca «duşman 
al culturii socialismului victorios». La 
centrul de librării (unde solicitasem un 
post de manipulator de materiale, mai 
exact hamal) mi se spune că nu pot 
munci: în sectorul ideologie. Se vede 
treaba că nu pot căra pachete cu ideologie 
(cu cărți). Cer să discut cu avocatul — 


jurist consult al Centrului de librării; sunt 
introdus la un tânăr cu aspect vestimentar 
sportiv, care mă lămureşte pe loc: e ade- 
vărat că legea spune să vă primim în 
schemele de funcțiune ale întreprinderii 
noastre, dar avem indicaţii verbale să nu 
primim nici un fost deținut politic și la 
noi indicaţiile sunt mai tari decât legea. Îi 
atrag atenţia că potrivit ultimei încadrări 
am executat o pedeapsă de drept comun, 
«huliganism politic». «Indicaţiile, repetă 
Jurist-consultul, se referă și la cazul dvs. 
Adică aspectul de infracțiune comună e 
numai o manevră pentru a raporta orga- 
nelor dependente de O.N.U. că nu avem 
decât foarte puţini deţinuţi politic". 

A fost doar începutul „piedicilor“ pe 
care regimul le punea celor recent elibe- 
raţi: „La Societatea de științe Filosofice, al 
cărui secretar științific am fost de la înfiin- 
țare şi până la arestarea mea (17 decem- 
brie 1959) — continuă Manu —, discut cu 
Secretarul General, profesor universitar 
Emil Boldan, care îmi oferă același răs- 
puns, adăugând că schema de funcționare 
a Societăţii trebuie să fie pusă din punct de 
vedere ideologic. Îi ofer o soluţie: să-mi 
aprobe o funcție administrativă de o 
Jumătate de normă la filiala din Ploieşti; 
cu o ţinută revoluționară, el nu e de acord 
nici cu această soluție“. (...) În final, Emil 


3 Richard Wurmbrand, Cu Dumnezeu în subterană, București, 1995, p. 267. 
Emil Manu, /nfernurile noastre, București, 1993, p. 122-123. 

Manu a fost primit ca muncitor necalificat 
la un trust de construcții. (...) Cu refuzuri 
de tipul celor menţionate de Emil Manu 
s-au confruntat și alți foști deținuți politici. 


Autocritică la plecare 


Documentele de arhivă oferă nume- 
roase informaţii inedite despre momentul 
„eliberării“, despre „grija“ pe care organe- 
le de Securitate au manifestat-o faţă de 
aceștia după 1964. De la penitenciarul 
Aiud, în urma aplicării Decretului 
nr. 176/1964 au fost puși în libertate un nu- 
măr de 644 deţinuţi, din care 587 legionari 
şi 57 foşti membrii ai P.N.L. şi PNȚ. (...) 

Cu ocazia eliberării, deținuții au fost 
„Sfătuiți“ să-și arate mulțumirea pentru 
acest act. Printre cei care au acceptat s-au 
numărat: Paul Fortunescu, fost desenator 
tehnic; Gheorghe T. Bălan, fost funcțio- 
nar, Gheorghe Guţu, fost maistru cazan- 
giu; Mihail T. Surugiu agricultor și Gheor- 
ghe T. Grosunescu, muncitor tipograf. 

În zilele de 17-18 aprilie 1964, la 
indicația direcției penitenciarului, au fost 
organizate două mari adunări, cu partici- 
parea a peste 300 de deținuți grațiați și a 
organelor administraţiei. Atmosfera a fost 
„bine pregătită“, la clubul unde s-a ținut 
adunarea, pereții fiind pavoazați cu 


rost nr. 18 


III EEE III ca 


tablouri care, pe de-o parte, înfățișau 
„realizările epocii socialiste“, pe de altă 
parte, prezentau „activitatea criminală 
legionară cu tablouri mari, reprezentând 
uciderea lui Stelescu, Iorga“. Scopul pro- 
pagandistic a fost clar exprimat încă de la 
început: „fiind de față legionari și 
ţărănişti, li s-a arătat acestora că adunarea 
se ţine în clubul unde pot să vadă din ce 
lume au făcut parte, cât rău au adus 
patriei și poporului și, de asemenea, pot 
să vadă ce realizări a obținut poporul 
muncitor în anii puterii populare'5. 

Invitaţi să se demaşte sau să-i de- 
maşte pe alţii, deținuții, viitori cetățeni ai 
„patriei socialiste“, nu au așteptat prea 
mult și „s-au pus pe treabă“, fapt ce crea 
autorităților impresia că reeducarea își 
producea efectele. 

lată ce declara fostul deţinut Nicolae 
Trandafir cu ocazia punerii lui în libertate. 
„Acum mă rușinez când trebuie să spun că 
eu, ca om sărac, în loc să mă fi atașat 
poporului m-am atașat dușmanilor lui, spri- 
jinind cu alimente banda lui Gavrilă. Mă 
simt foarte vinovat deoarece, dacă eu și 
alții ca mine n-ar fi ajutat pe aceşti bandiți, 
organele de stat i-ar fi prins la timp, și nu 
le-ar fi permis acestora să provoace atâta 
nenorocire oamenilor paşnici“€. 

Pe aceilași ton a continuat și loan Boz- 
doc: „Mi-am distrus familia, mi-am distrus 
tinerețea, pentru scopurile dușmănoase ale 
unor elemente străine de interesul poporu- 
lui. La despărțire, eu sfătuiesc pe foștii mei 
colegi de detenţie, ca, dacă în munca cul- 
tural-educativă vor întâlni elemente cu 
manifestări dușmănoase, să nu le cruțe, să 
le aducă la cunoștința administrației, pentru 
a fi izolate de colectiv“7. Cât de sincere au 
fost declarațiile de asemenea natură numai 
cei care le-au făcut știu. 


O mie de opozanți 
îndărătnici 


Un prim bilanţ al grațierilor, efectua- 
te la sfârșitul anului 1963 şi în prima Ju- 
mătate a anului 1964, apare într-un docu- 
ment emanat de la M.A.I. care menţiona 
că au fost puşi în libertate 10.014 con- 
damnați. Autorul sintezei considera că 
majoritatea acestora s-au integrat sau își 


A.S.R.I., f.d., dosar 7589, vol. 2 
Ibidem. 
Ibidem. 
Ibidem, £.d., dosar 10951. vol.6 
Ibidem, 
Ibidem, 

manifestă intenţia de a participa efectiv la 
viaţa socială, alţii „au adoptat o poziție de 
espectativă şi izolare, evitând a mai veni 
în contact cu persoane suspecte și a purta 
discuţii cu caracter politic din teama de a 
nu atrage atenţia organelor noastre“. 
Destul de mulţi nu s-au arătat însă 
convinși de binefacerile noii societăți. 
Dovadă că 1.050 din cei graţiați au con- 
tinuat după ieșirea din închisoare „să se 
situeze pe o poziție ostilă orânduirii noas- 
tre, desfășurând și în prezent activitate 
dușmănoasă şi ele instigare a altora la 
acțiuni antipopulare“&. Aceştia erau 
urmăriți îndeaproape de Securitate. 
Despre Dumitru Gabrudeanu se ştia, de 
pildă, că după stabilirea în Bucureşti se 
întâlnise la biserica „Domnița Bălașa“ cu 
Traian Anduca, Valeriu Furtunescu, 
Marcel Petrişor, Victor Toma, Elena 
Duma, şi loan Andrubovici?. (...) 
Eliberarea deținuților politici din lo- 
curile de detenţie a dus la o oarecare in- 
tensificare a acțiunilor împotriva regimu- 
lui. În anul 1965, la numai un an de la eli- 
berare, fuseseră înregistrate 752 de cazuri 
de răspândiri de fiţuici, scrisori anonime 


ŞI inscripții cu conținut „dușmănos“. 
Acest aspect este dovedit și de faptul că, 
în 1965, cu ocazia alegerilor de deputați 
pentru Marea Adunare Naţională și 
Sfaturile Populare, s-au descoperit 50 de 
cazuri de difuzări de material cu „carac- 
ter dușmănos“, în plus, în urmele de 
votare s-au găsit 189 buletine pe care au 
fost scrise cuvinte și lozinci ostile puterii 
comuniste, mult mai numeroase decât în 
anul 1961 când fuseseră depistate doar 36 
de cazuri de propagandă împotriva 
regimului”. Pentru rezolvarea situației, 
Alexandru Drăghici propunea ca „acolo 
unde avem de-a face cu elemente fana- 
tice care săvârșesc fapte ca urmare a con- 
cepțiilor și convingerilor lor dușmănoase 
la care nu vor să renunțe“, să se treacă „la 
arestarea lor și trimiterea lor în judecată 
după temeinică documentare “10), 

Anii următori aveau să ducă la o 
scădere a intensității acțiunilor împotriva 
regimului. Ele aveau să renască după 
1977 în alte forme şi cu alți purtători de 
cuvânt. O generaţie își îndeplinise dato- 
ria, alta avea să urmeze. 

Între instaurarea unui guvern antinaţional şi 


0) falsi roconeilliara 





natloma li 


Actul de la 23 august 1944 a 
schimbat, cum bine se știe, 
istoria celui de-al doilea război 
mondial, cel puţin din punctul 
de vedere al duratei acestuia. Prin 
schimbările politice pe care le-a provo- 
cat, se poate spune că el a influenţat și 
modul în care s-a scris istoria. Cu 
siguranţă însă că nici unul din actorii 
principali ai loviturii de stat nu și-a dorit 
şi, mai trist, nici nu și-a imaginat că 
rescrierea istoriei va fi atât de radicală în 
România. Nici unul n-a crezut nici că 
schimbarea alianțelor României va 
declanșa un proces încheiat, fatalmente, 
prin ocuparea României de către cel mai 
temut vecin al ei și instaurarea unui 
guvern antinaţional. 





Silviu B. MOLDOVAN 





Participanții la războiul din Est, fie ei militari sau civili, 
n-au mai fost priviţi ca cetăţeni români ce şi-au făcut datoria pe 
timp de război, ci ca duşmani ai... propriei țări. Gradul lor de 
patriotism era apreciat în funcţie de... nivelul atașamentului față 
de o altă ţară, şi-anume Uniunea Sovietică. Dacă o asemenea 
ciudăţenie era mai ușor de explicat în anii ocupaţiei sovietice, 
apariția ei, fie şi într-o formă voalată, sau ca rezultat al inerției 
birocratice după evenimentele din 1964, este stupefiantă. 

În anul 1965, de pildă, Securitatea a încercat, fără succes, 
recrutarea unui fost deținut politic. Recrutarea acestuia fusese 
considerată necesară în primul rând pentru „clarificarea 
situației“ a două persoane: Valeriu Cristescu (cel care îi dăduse 
lui B. poeziile lui Radu Gyr) și Victor Clonaru, ambii urmăriți 
informativ. În cursul tentativei de recrutare, s-a făcut intens apel 


! Arhiva C.N.S.A.S., fond Reţea, dosar nr.736, f.19. 





la sentimentele patriotice ale celui vizat, într-o veritabilă intenție 
de manipulare neuro-lingvistică prin care victimei i se spunea 
ceea ce, evident, voia să audă. Că despre așa ceva era vorba şi 
nicidecum de vreun consens al sentimentelor patriotice, o 
dovedeşte, fără tăgadă, motivul pentru care un Victor Clonaru 
era urmărit, obiectiv formulat cât se poate de direct în docu- 
mentele interne ale Securității: „Acțiunea a fost deschisă pe 
baza materialelor din care rezultă că sus numitul în perioada 
1942-1950, cât a stat prizonier în lagărul Oranki din U[niunea] 
S|ovietică] a fost considerat împreună cu Chivulescu Nicolae 
şefi ai organizației legionare“!. Documentul din care am citat 
este datat 5 mai 1965. 

Era perioada imediat următoare eliberării masive a 
deţinuţilor politici şi cea în care speranţele de liberalizare a 
regimului comunist creșteau în toate mediile, inclusiv în cel al 
foştilor condamnați politici. Naţionalizarea regimului comunist 
din România era, de asemenea, destul de avansată, deja. Și 
totuși, în ciuda relativei evoluții a modalității de acțiune a 
Securității (represiunea nu mai era directă şi sângeroasă), men- 
talitatea ei își dezvăluia involuţia stupefiantă. În 1965 (ca și mai 
târziu, în ciuda liberalizării care a continuat să progreseze încă 
vreo câţiva ani), era posibil ca un cetățean român să fie luat în 
urmărire de serviciul de informaţii al României (o Românie 
părăsită de trupele de ocupaţie de 8 ani!) pentru simplul motiv 
că şi-a manifestat patriotismul? în timp ce se afla deţinut într-un 
lagăr de prizonieri din Uniunea Sovietică! După ce statul român 
a ignorat existenţa prizonierilor (deși România a intrat în război, 
alături de Naţiunile Unite, în august 1944, iar Tratatul de pace 
fusese semnat în februarie 1947, iată că și în 1950 unii soldați 
români se mai aflau în lagărele sovietice!5, după ce același stat 
român i-a tratat pe soldaţii repatriați ca dușmani (trimițându-i 
prompt în închisorile din țară, pentru vina de a fi participat, ca 
militari, la războiul antisovietic), se dovedea că și statul român 
reformat al anilor 60 continua, cu alte mijloace, aceeaşi politică. 
Informatorii nu mai erau recrutaţi prin brutalități și amenințarea 
cu detenţia, acestea fiind înlocuite cu sofisticate tactici de cap- 
tatio benevolentiae?. 

În ceea ce-l priveşte pe Victor Clonaru, bunăoară, docu- 
mentele din dosarul său personal de Securitate (deschis la 14 


2 Se știe astăzi că acuzaţia de legionarism le-a fost adusă automat și prizonierilor români care refuzau înrolarea în diviziile pro-sovietice. 

3 Articolul 20 al Tratatului de pace din februarie 1947 stipula: „Prizonieri de război români vor fi repatriați cât mai curând posibil, în 
conformitate cu angajamentele stabilite între fiecare din Puterile ce-i dețin și România“ - Marin Radu Mocanu (coord.) și colab. (eds.), 
România în anticamera Conferinţei de pace de la Paris. Documente, Bucureşti, Arhivele Naţionale ale României, 1996, p.417. 

+ Această continuitate în atitudine este explicabilă prin gândirea şi, s-ar putea spune, simţirea preponderent ideologică a oficialităților 
comuniste. Aceasta se putea adapta împrejurărilor, dar nu-și schimba, cu adevărat, substanţa. Chiar atunci când, după consolidarea 
guvernului Groza, U.RS.S. a eliberat un grup de 500 de prizonieri români, evenimentul a fost investit cu semnificaţii exclusiv ideo- 
logice: „Comisia comunistă care i-a întâmpinat la graniță nu a fost interesată să asculte fericirea pe care acești români o simțeau 
când au pășit din nou pe «pământul sfânt al României», după o absenţă de doi, trei sau chiar patru ani, ci doar să smulgă 
declaraţiile lor de loialitate față de regimul Groza. Acei fii îndurerați ai României au fost siliți să exprime nu fericirea de a se fi 

octombrie 1964) confirmă ideea continuității vechii politici. 
Numele conspirativ al lui Clonaru era „Prizonierul“, ceea ce 
sugerează din start importanța și sensul acordate activității 
depuse în captivitate. Hotărârea de deschidere a dosarului indi- 
vidual „Prizonierul ““ începe într-adevăr cu prezentarea activ- 
ităţii din prizonierat (după bătălia de la Stalingrad5. Autorul doc- 
umentului insistă și asupra faptului că, în timpul reeducării de la 
Aiud, Clonaru „nu a pomenit nimic despre activitatea depusă în 
lagărele Oranki şi Mănăstârka și grupul condus de Puiu 
Atanasiu“€. Este anexată și o declaraţie (din 1963) a unui deținut 
de la Aiud, în care se spune despre Victor Clonaru”: „Prin 
acțiunile duse de dvs. în lagărele din U.S. împotriva constituirii 
Div. Tudor Vladimirescu — primul embrion al armatei democra- 
te româneşti — aţi primit calificativul de «prizonieri fascişti»'8. 
Acuzaţia de legionarism este susținută și prin apartenenţa la 
anturajul lui Puiu Atanasiu, „care grupează în jurul lui o serie de 
legionari şi foști prizonieri“”. lată cum însăşi calitatea de „fost 
prizonier“ de război devenea o acuză în sine, o „pată“ în dosar, 
asimilată ipostazelor de „fost legionar“, „fost condamnat con- 
trarevoluționar“ etc. Și toate acestea într-o perioadă când comu- 
nismul din România făcea caz de patriotism. Situaţia era atât de 
absurdă încât, potrivit documentelor citate, Victor Clonaru 
putea fi considerat... trădător de țară! Este un exemplu absolut 
stupefiant de modul în care, în România postbelică, valorile 
puteau fi bulversate, inversate. În plus, se pare că propagandiștii 
comuniști au aruncat fortuit anatema de „legionari“ tuturor mi- 
litarilor români aflaţi în prizonierat care se opuneau înrolărilor 
în Divizia Tudor Vladimirescu. Practic, ei puneau, în mod 
nejustificat, semnul egalităţii între „patriot“ (înțeles, în acest 
caz, ca persoană care refuză să se pună în serviciul celor aflați 
în război cu propria-i țară, prin înrolarea într-o unitate auxiliară 
a Armatei Roșii!” şi „legionar“. Această identificare abuzivă a 
avut şi un efect cu siguranță nedorit de autorii ei: nu puțini 
anchetați și deținuți politici nelegionari s-au simțit atrași de 


ideile legionare tocmai din cauza valorizării involuntare a aces- 
tora, de către anchetatori și gardieni. 

Cu toate că Victor Clonaru pare să fi avut într-adevăr sim- 
patii legionare, din modul de redactare al documentelor 
Securității nu reiese clar acest lucru, deşi acesta era principalul 
lor scop. Şi asta tocmai datorită tendinței de a pune acel aberant 
semn de egalitate. Flotărărea de trecere în evidenţă (nedatată), 
emisă de către Unitatea 0622 Aiud!!, era argumentată în acest 
fel: „În detenție este semnalat cu discuții și manifestări 
legionare, deşi nu recunoaște că ar fi fost legionar!?. În munca 
cultural-educativă a avut multă vreme rezerve, iar în declarația 
făcută n-a pomenit nimic despre activitatea de la Oranki și în 
organizaţia lui Puiu Atanasiu!5, iar după declaraţie şi-a exprimat 
părerea că legionarii care refuză să vorbească în club, sunt 
oameni de «onoare», de «caracten», care nu vor să-și păteze 
conștiința“!*. Autorul unei note informative din 1 octombrie 
1965, după eliberarea din detenţie, îl caracterizează astfel pe 
Victor Clonaru: „În lagăr a făcut parte din ofițerii care au 
acționat împotriva constituirii Diviziei Tudor Vladimirescu. 
(...) Nu-l ştiu să fi fost legionar. (...) La Aiud s-a împotrivit 
acțiunii de reeducare la început și în cadrul cluburilor a refuzat 
multă vreme să ia o atitudine pozitivă. Se considera victima unei 
«injustiți»» a regimului actual, care îi aplicase o sentință lipsită 
de evidenţa unor culpe. În jurul lui gravitau mulţi deținuți care 
îi apreciau calităţile intelectuale și atitudinea“!5. Documentul 
confirma, pe de o parte, concluzia că Securitatea punea semnul 
egalității între refuzul recrutării de către sovietici și apartenența 
legionară. Pe de altă parte, semnalează un alt motiv pentru care 
poliția politică se temea de Victor Clonaru: acesta atrăgea, chiar 
şi în condiţiile detenţiei, simpatia celor din jur. Își asigura, deci, 
o influență apreciabilă asupra lor, aspect ușor de speculat, con- 
form  poncifelor securiste, în „scopuri dușmănoase“. 
Documentele de urmărire de după eliberare sunt imprecise și în 
privința condamnării militarului repatriat, precum și a motivelor 


întors, în sfârşit, în patria lor, ci pe aceea de a fi dat de Petru Groza și regimul lui“. Declaraţiile făcute cu acest prilej de unii ofițeri 
au fost cu adevărat la înălțimea simţirii propagandiștilor care i-au așteptat în gară: „Uniunea Sovietică asigură prizonierilor români 
pâine, ajutor sanitar și îngrijire specială, iar astăzi ne redă familiilor noastre, sănătoși şi plini de încredere... Ne punem munca și 
energia la dispoziţia poporului, în lupta împotriva rămășițelor fascismului““; „Întorcându-ne din prizonierat, ne exprimăm grati- 
tudinea față de generalissimul Stalin, pentru marea sa înțelegere cu care creditează guvernul român, permițând întoarcerea pri- 
zonierilor chiar înainte de încheierea păcii“ (Reuben H. Markham, România sub jugul sovietic, Bucureşti, Fundaţia Academia 
Civică, 1996, p.301). Desigur că între „rămăşiţele fascismului“ se încadrau și camarazii lor rămași în lagărele sovietice și care 
refuzau să renunţe la onoarea lor militară. 

5 ACN S.A S., fond Informativ, dosar nr.365, vol.], f2. 

€ Ibidem, £3. 

7 Adresarea la persoana a doua atestă că declaraţia fusese de fapt una din „criticile“ formulate în cadrul dezbaterii din „clubul“ de 

reeducare din penitenciarul Aiud. 

8 Ibidem, f.8. 

” Ibidem. 

10 Prima divizie de „voluntari“ români a fost constituită pe teritoriul U.R.S.S. în anul 1943 (Divizia „Tudor Vladimirescu“). Înaintea 
„cotiturii“ de la 23 august 1944, înrolarea individuală în cadrul Armatei Roșii era „pedepsită cu moartea conform Codului justiției 
militare din 1939 (art.501), prevederi care nu au putut fi puse în aplicare ca urmare a evoluţiei regimului politic după 1945“ - 
Florin Șperlea, De /a armata regală la armata populară. Sovietizarea armatei române (1948-1955), Bucureşti, Editura Ziua, 
2003, p.48. Cea de-a doua divizie („„Horia, Cloşca şi Crişan“) a fost creată după ce România părăsise sistemul Axei (în aprilie 
1945). În august 1945, prin Legea nr. 666, cele două divizii prosovietice au fost integrate în compunerea armatei române. Rolul 
lor a rămas însă unul predominant politic (vezi ibidem, p.41-57). Nu întâmplător, una din primele măsuri luate a fost instituirea 
controlului politic asupra tipăriturilor destinate armatei. Pe teritoriul U.R.S.S., se mai constituiseră, cu acelaşi scop, Divizia 
poloneză „Tadeusz Kosciuszko“ și Brigada independentă cehoslovacă. 

1! Documentul este semnat de „„lucrătorul operativ care a înaintat hotărârea“, pe numele lui Gheorghe Lazăr. 

12 Tot în Hotărârea... se menţionează că, între 1932-1936, Clonaru a activat în cadrul „Tineretului Liberal“. 

15 Puiu Atanasiu a fost și el prizonier în U.R.S.S., cunoscându-l pe Clonaru din acea perioadă. 

14 ACN S.A.S., fond Informativ, dosar nr.365, vol.2, £.12. 

15 Ibidem, vol.I, £.75. 

acestei Conca Dintr-un Referat cu propuneri privind pe 
legionarul Clonaru Victor!* putem afla că acesta a fost repatri- 
at în 1950, fiind condamnat „pentru manifestări dușmănoase“; 
este deţinut între 1950-1954, apoi, din nou, între 1958-1964. 
Conform aceluiaşi document (din iunie 1974), i s-a deschis 
dosar de urmărire informativă în 197118. Hotărârea de trecere în 
evidență din perioada detenției la Aiud reține că între 1950-1954 
fusese „internat administrativ“, iar un document similar din 8 
iunie 1974 semnalează că a fost „internat în L.lagăr de] 
M[uncă]"!9. În fine, în Nota din 18 august 1970, Clonaru este 
semnalat ca „fost prizonier la Oranki — U.R.S.S.“, şi nu ca fost 
condamant c.r20. Așadar, chiar şi după momentul august 
196871, prizonieratul în U.R.S.S. era considerat o culpă 
politică. În 1950, chiar una foarte gravă. Prizonieratul în sine 
fusese echivalat cu acele „manifestări dușmănoase“ despre care 
Referatul cu propuneri susţinea că ar fi stat la baza condamnării 
din 1950. De fapt, Victor Clonaru fusese, imediat după repa- 
triere, „internat administrativ“, adică trimis într-o colonie de 


16 bidem, vol2, f2. _ 
17 Eroare: corect, între 1959-1964. În 1958, a fost însă arestat. 


muncă fără să fi fost condamnat printr-o sentință sau judecat în 
vreun proces. În aceeași situaţie s-au aflat, din păcate, mulţi din 
militarii români repatriați din U.R.S.S. Unii nu au fost arestați 
imediat după repatriere, având chiar răgaz să se implice în acti- 
vitățile Rezistenței, oferind astfel autorităților un alt motiv pen- 
tru arestare(25. Alţii au scăpat de arestare, dar autorităţile comu- 
niste au folosit prilejul repatrierii pentru a-i umili“. Ca element 
compensatoriu, merită înregistrat comportamentul (cu foarte 
puține excepţii) solidar al românilor de rând. Aceasta 1-a conso- 
lat în bună măsură atât pe militarii repatriați, cât şi pe deținuții 
politici eliberaţi și este o dovadă a discrepanţei dintre obediența 
afişată de majoritatea românilor și persistența puternică a 
tradițiilor și mentalităților interbelice. 

Partea cea mai urâtă a lucrurilor constă încă în faptul că 
forța de rezistență a dogmatismului „obsedantului deceniu“ s-a 
dovedit mai puternică decât curentul înnoitor manifestat în soci- 
etatea românească a anilor ă60. Chiar dacă nu mai erau „la 
modă“ măsurile represive directe, percepția oficială asupra 
evenimentelor din trecut era la fel de greşită și de contradicto- 
rie. Eticheta de „elemente dușmănoase“, pusă opozanților moti- 
vaţi de convingeri patriotice și democratice, a rămas în vigoare, 
deşi, în august 1968, de pildă, însuși secretarul general al 
Partidului Comunist Român amenința, voalat, cu rezistența 
armată, în cazul unei eventuale invazii sovietice. Sub efectul 
acestor triste constatări, devine limpede că eliberarea masivă a 
deţinuţilor politici, petrecută în 1964 (de care a beneficiat şi 
Victor Clonaru), consecutiv unei relaxări treptate a condițiilor 
de detenţie, a fost un fals gest de reconciliere națională. 
Aparenţa creată de liberalizarea controlată a mascat însă destul 
de bine, pentru un timp, persistența mentalităților inspirate de 
lupta de clasă. m 


5 După cum am văzut, o acțiune informativă era deschisă, în ce-l privea, încă din 1964. Este posibil să fi fost vorba de a acțiune de 
verificare informativă, transformată în 1971 în dosar de urmărire propriu-zis. 


19 Ibidem, £.51. 
20 Ibidem, f41. 


2! În august 1968, România face o impresie deosebită pe plan internaţional, refuzând să participe la invadarea Cehoslovaciei de către 
trupele țărilor membre ale Tratatului de la Varşovia, sub pretextul „salvării cuceririlor revoluționare ale poporului cehoslovac“. 
Liderul comunist de la Bucureşti, Nicolae Ceauşescu, a impresionat la rândul lui prin condamnarea explicită a imperialismului 


sovietic, camuflat în ideea „solidarităţii revoluționare“. 


22 Aspectul era cu atât mai șocant, cu cât înșiși sovieticii anulaseră majoritatea sentinţelor pronunțate î în anii '40 împotriva prizonierilor 
români. Încă din anii '50, unii militari repatriați consemnau cu satisfacție aceste evoluţii: „Încep să revină în țară repatriaţii ș și pri- 
zonierii reținuți în U.R.S.S. Procesele intentate și măsluite de regimul stalinist s-au încheiat în majoritate și românii condamnaţi au 
fost achitaţi la Tribunalul Suprem Sovietic. Nu li se acorda graţierea, ci se dovedea că toţi aceşti condamnaţi au fost nevinovați. Prin 
aceste hotărâri judecătoreşti, date de cea mai înaltă instanță sovietică, rușii singuri s-au pălmuit, confirmând nedreptăţile făcute. S-ar 
putea spune că, prin aceasta s-au și reabilitat cât de cât, recunoscând greșelile comise“ (Alexandru Teodorescu-Schei, Învins şi 
învingător. 1941-1949. Campania din Est şi prizonieratul, ediție îngriijtă de Pan Izverna, Bucureşti, Editura All, 1998, p.219). 

2 De exemplu, sublocotenentul de infanterie Victor Stoica, luat prizonier de sovietici după lovitura de la 23 august 1944. Repatriat în 
noiembrie 1946, se încadrează ca și curier în mișcarea de rezistență, fiind arestat în 1949 şi deţinut până în 1954 (Victor Stoica, 


Soldaţi de plumb, laşi, Editura Polirom, 1996, 286 p.). 


24 Coboram în gări și lumea ne privea indiferentă. Căutam să mă stăpânesc, să nu mă las pradă freneziei. Oricând ruşii ne puteau reține 


sub cele mai diferite pretexte. (...) In cele din urmă, am ajuns în România, la Sighet. Intrat în țară, am fost introduși într-un lagăr de 
tranziție. Supraveghetorii se recrutaseră dintre ungurii vulgari, brutali și mojici, comportându-se mai rău decât rușii. Ultimul canon a 
trebuit să-l suportăm în țara românească. La fel ca-n Rusia, am fost duși la baie, trebuind să ne dezbrăcăm într-o cameră friguroasă, 
lăsând hainele pentru dezinfecţie. (...) N-aveai cum să te ferești, deoarece lângă tine era alt corp omenesc. Am stat goi într-o cameră 
neîncălzită. Ușa fiind încuiată, nu puteam ieși. Săream cu toții cu mișcări neregulate. După trei zile, ne-au eliberat, ne-au dat o foaie 
de drum până la locul de destinaţie arătat, două conserve și o pâine, nici un ban. (...) Trebuind să zăbovim prin gări, la Oradea, de 
exemplu, stând la o masă — se umplea de îndată cu fripturi și bere, plătite discret şi cu înţelegere de diverși consumatori. Gesturile lor 
ne-au mișcat foarte mult. Afară de pancarte roșii, puse peste tot, constatam că mai există suflarea românească deschisă și ospitalieră, 
aşa cum o ştiam. (...) Trecuseră patru ani de la terminarea războiului şi voiam să constat ce schimbări s-au produs în sufletul și soci- 
etatea românească. Nici una. Familia mea gândea și se purta ca şi înainte de război. La fel era și atmosfera din sat. Plutea, însă, peste 
tot un nor apăsător, o ceață, dând senzația de restriște și nesiguranţă“ (Alexandru Teodorescu-Schei, op. cit., p.208-212 passim). 

III EEE e 


Eliberarea din închisori sau 


„INTOARCEREA DIN CRUCIADĂ“ 


Demostene ANDRONESCU 





Mișcarea de rezistență din România 
nu a fost înfrântă atunci când membrii ei 
au umplut temniţele, ci, mult mai târziu, 
în 1964, când aceştia, nu din „mărinimia“ 
împilătorilor, ci datorită conjuncturii 
politice internaționale, au fost puşi în 
„libertate“. 

Pentru că opresiunea revigorează și 
întărește, regimul inuman la care au fost 
supuși cei din închisori le-a sporit acesto- 
ra îndârjirea și le-a întărit credința că 
dreptatea este de partea lor. Pierzându-și 
o „libertate“ iluzorie, ei au dobândit, între 
zidurile temniţelor și în lanţuri, adevărata 
libertate care le-a dat tăria să continuie, 
pe alte planuri și cu alte mijloace, lupta 
împotriva asupritorilor. De data aceasta 
însă lupta lor era dusă în spirit şi spiritul 
nu poate fi învins de forța brută. 

În aceste condiţii, „eliberarea“, pe 
care ei nu aveau cum să nu o accepte, 
departe de a fi fost un „triumf“, a fost mai 
degrabă, aşa cum a prefigurat poetul, o 
jalnică „întoarcere din cruciadă“. Alun- 
gați din „eternitatea“ lor înapoi în timp și 
în istorie, ei au devenit vulnerabili. 
Extrem de vulnerabili. Nevoiţi, pentru a 
putea supraviețui, să se adapteze noilor 
realități şi să facă, pentru aceasta, conce- 
sii, atât stăpânirii, cât şi vieții de zi cu zi, 
ei au renunţat, de fapt, la luptă, consid- 
erându-se, cel puțin deocamdată, învinși. 
Unii dintre ei și-au mai păstrat, îmbăl- 
sămat și ascuns pe undeva, prin tainițele 
sufletului, idealul, dar cei mai mulți au 
renunțat să mai viseze și conştietizând că 
în această existenţă nu se mai pot realiza 
decât pe plan biologic, şi-au întemeiat 
familii, „cuminţindu-se“. Doar foarte 
puțini au avut tăria să continuie, pe alte 
temeiuri și cu alte mijloace, lupta, 
conștienți fiind că pentru această în- 
drăzneală, vor intra, din nou, în temniță. 
Printre aceștia din urmă, nu pot să nu 
amintesc pe preotul Gheorghe Calciu- 
Dumitreasa din București, pe Traian 
Anderca din Timişoara şi pe Grigore 
Caraza din Piatra Neamţ, care, lucizi, fără 
să braveze, au luat atitudine împotriva 
unor samavolnicii ale stăpânirii. În spe- 
cial, cazul părintelui Calciu este emble- 


rost nr. 18 


matic. „Ca să fii tare trebuie să fii sin- 
gur“. Or, părintele Calciu, când a început 
să predice, de la anvon, împotriva ateis- 
mului, nu mai era singur. Avea acum fa- 
milie şi un copil. Și, totuși, nu a pregetat 
să o facă, intrând pentru această îndrăz- 
neală, din nou, în „eternitatea“ temiței. 
Temniţele din România au început 
să se populeze imedit după încheierea 
criminalului act de la 23 august 1944 prin 
care hoardele bolşevice „au fost invitate“ 
să ne cotropească țara. Și pentru că a 
venit vorba de 23 august ne simţim 
obligaţi să deschidem o paranteză pentru 
a face câteva consideraţii în legătură cu 
un ultim și incalificabil afront adus 
poporului român de „stăpânirea“ actuală 
care, nici mai mult, nici mai puţin, 
pledează, prin cuvântul preşedintelui 
țării, rostit la televiziunea publică, pentru 
reluarea sărbătoririi acestui nefast eveni- 
ment. „Eu cred că este o datorie a noas- 
tră, patriotică, — a spus preşedintele 
Iliescu pe la jumătatea lunii iulie — de a 
marca acest moment. Este o datorie 
politică de a deschide calea unei judecăţi 
cu capul limpede, debarasaţi de orice fel 
de prejudecăţi politice, ideologice. Am 
văzut asta chiar din scrisorile unor vete- 
rani, oameni care... au participat la acest 
moment de cotitură în istoria țării, care a 
însemnat pentru salvarea țării un moment 
esențial... dacă nu ar fi fost 23 august, alt- 
fel arăta România astăzi“. Da, şi noi sun- 
tem de acord că „este o datorie a noas- 
tră“, „patriotică“ chiar, să ne amintim de 
acest eveniment, dar să ne amintim de el 
ca de „ciuma lui Caragea“ de exemplu, 
nu pentru a-l sărbători, ci pentru a-l 
comemora ca pe o nenorocire, eventual 
cu drapelele în bernă, căci prin acest act 
de trădare (căci trădare a fost), România 
a intrat în lunga noapte comunistă. 
Suntem de acord, de asemenea, că acest 
moment „este un moment de cotitură în 
istoria țării“, dar de cotitură spre dezastru, 
nu spre salvare cum pretinde preşedintele 
Iliescu, după cum suntem de acord și cu 
afirmaţia sa că „dacă nu ar fi fost 23 
august, altfel ar fi arătat România astăzi“, 
adică, nu ar fi arătat atât de jalnic ca 
astăzi. Sunt unele voci care susțin că prin 
acest act, războiul a fost scurtat cu, cel 


puțin, şase luni. Probabil că așa este, dar 
ce avantaje am avut noi de pe urma aces- 
tui fapt? Nici unul. Dimpotrivă, „ciuma 
roşie“ ne-a cotropit şi s-a instalat în țara 
noastră cu șase luni mai devreme, timp în 
care multe se puteau întâmpla. De aseme- 
nea, se mai spune că acceptând această 
„capitulare fără condiţii“ (căci asta a fost 
acest nefericit act) s-au salvat multe vieți 
omeneşti. lInexact. Dacă punem la 
socoteală doar cei peste 130.000 de 
soldaţi, subofițeri și ofițeri români luaţi 
prizonieri de ruși după încetarea 
ostilităților, dintre care nu s-au mai întors 
acasă decât câteva mii, precum şi cele 
câteva zeci de mii de morți de pe frontul 
de vest, fără să mai adăugăm și pierderile 
colaterale, ajungem la concluzia că, în 
acest caz, pierderile au fost mai mari 
decât dacă continuam lupta, apărându-ne. 
Desigur, până la urmă, războiul tot l-am 
fi pierdut, dar l-am fi pierdut onorabil, cu 
capul sus, iar situaţia ulterioară a țării nu 
ar fi fost, nici într-un caz, mai rea decât a 
fost încheind acest rușinos și degradant 
„armistițiu“. 

Am închis paranteza și revenim la 
problema de care ne ocupăm, şi anume 
cea a deținuților politici. Spuneam că 
temniţele din România au început să se 
populeze imdiat după închierea dezono- 
rantului act de la 23 august. Mai întâi, sub 
pretextul „defascizării“ țării, încă înainte 
de terminarea războiului, au fost epurate 
armata, poliția, administrația publică, 
învățământul şi locul celor îndepărtați a 
fost luat de elemente mai slab pregătite 
profesional, dar sigure din punct de 
vedere politic. Apoi, sub diferite pretexte, 
în rândurile celor „epurați“ au început 
aresările. Imediat ce armatele „elibera- 
toare“ ne-au invadat țara, a fost decapi- 
tată armata regală română. Zeci de gene- 
rali şi sute de ofițeri și subofițer, precum 
şi simpli ostaşi care au luptat pe frontul 
de est au fost arestaţi şi condamnaţi la ani 
grei de închisoare pentru pretinse crime 
de război sau crime împotriva umanității. 
Majoritatea acestora, fiind oameni în 
vârstă, au sfârșit în închisoare. Eu nu ştiu 
ca vreunul dintre generalii arestaţi atunci 
să mai fi apucat „ziua eliberării“. Cam în 
același timp, au fost arestați și polițiștii 

care au fost acuzaţi de maltratarea comu- 
niştilor şi de asuprirea clasei muncitoare, 
adică de crime împotriva umanității. Ei 
au format un lot aparte și, după con- 
damnare, au fost încarcerați în închi- 
soarea Făgăraș. Ca şi în cazul militarilor, 
majoritatea acestora au sfârşit în temniță. 

După „alegerile“ din noiembrie 
1946 a venit rândul să fie arestați oamenii 
politici: șefi de partide, foşti miniştri în 
guvernul antonescian şi chiar în unele 
guverne interbelice, intelectuali consid- 
erați ideologi fascişti și, apoi în valuri 
succesive, simpli membri ai partidelor 
zise istorice (Partidul Naţional-ţărănesc, 
Partidul Naţional Liberal şi Partidul 
Social-Democrat). Practic, atunci a fost 
aproape complet lichidată întreaga clasă 
politică românească. Au fost regizate, cu 
această ocazie, câteva procese care au 
făcut senzație în epocă. Este suficient să 
amintim, în acest sens, doar de „procesul 
trădării naționale“ intentat „unei bande 
de spioni, conspiratori şi derbedei 
Jasciști“, cum caracteriza Silviu Brucan, 
în editorialul din ziarul „Scânteia“ din 14 
septembrie 1947, lotul căpeteniilor 
național-țărăniste, în frunte cu luliu 
Maniu și lon Mihalache, judecat în toam- 
na aceluiași an. Este de prisos să mai 
amintim acuzaţiile hilare care s-au adus 
acestor oameni și felul în care a fost 

regizat procesul. Amintim doar că, atât 
Iuliu Maniu, cât și lon Mihalache au fost 
condamnați la temniță grea pe viaţă și 
apoi „uciși“ prin aplicarea unui regim 
carceral de exterminare. Aceeași soartă 
au împărtășit-o și liderii Partidului 
Naţional Liberal, precum și cei ai 
Partidului Social-Democrat, fracțiunea 
Titel Petrescu. 

După lichidarea clasei politice a 
urmat la rând tineretul studios. Într-o sin- 
gură noapte (15 spre 16 mai 1948) au fost 
arestați, din toate centrele universitare ale 
țării, peste 4000 de studenți și, pentru vini 
reale (în sensul că erau oponenți politici 
ai comuniștilor) sau imaginare, au fost 
judecaţi și condamnaţi. Ulterior, aceştia 
au format „materia primă“ pentru malax- 
orul de la Pitești. Ce a fost Piteștiul şi ce 
consecințe a avut acest „diabolic experi- 
ment“ asupra tinerilor din rândul cărora 
urma să se recruteze viitoarea elită inte- 
lectuală și politică a țării se ştie. Ceea ce 
nu se ştie sau, mai exact, nu se înţelege 
este faptul că distrugerea, atunci, a aces- 
tui segment social a creeat un hiatus în 
evoluţia normală a societății românești, 
hiatus care este responsabil de sterilitatea 
intelectuală și politică de astăzi. Aceștia 
nu au fost însă singurii studenți din 
România arestați. După momentul mai 
1948 au urmat valuri succesive de 

arestări, astfel că, până prin 1960, 
aproape fiecare promoţie de studenți şi-a 
dat obolul de jertfă în lupta împotriva 
urgiei comuniste. 

În 1949, o dată cu demararea acţiunii 
de colectivizare a agriculturii a început 
arestarea și în rândurile țărănimii. Colec- 
tivizarea s-a înfăptuit în mai multe etape, 
culminând cu cea de la începutul anilor 
"60, când a fost anunțată, cu surle și trâm- 
biţe, terminarea ei cu succes și lichidarea 
chiaburimii ca pătură socială explo- 
atatoare. În toată această perioadă au fost 
arestați, pentru intimidare dar și din alte 
raţiuni, zeci de mii de ţărani care, judecaţi 
sau nejudecați (între timp fusese inventată 
„pedeapsa administrativă“) au fost întem- 
nițați sau trimiși în lagăre de muncă 
forțată şi în minele de plumb. Nu greșim, 
cred, dacă afirmăm că țărănimea a fost 
clasa socială cea mai năpăstuită în această 
perioadă de grea cumpănă pentru poporul 
român. Și când spun acest lucru nu mă 
refer doar la arestări, ci și la alte metode 
de siluire și de împilare: deportări, 
gramate de distrugere a satelor etc. etc. 

Deodată, începând de pe la sfârşitul 
anului 1961, arestările s-au rărit și au 
început „eliberările“. Mai întâi, în ianua- 
rie 1962, au fost puşi în „libertate“ cei 
bolnavi irecuperabil: tebeciştii, ciroticii, 
distroficii și foarte mulții bolnavi psihic. 
„Îi trimitem să moară acasă“ — a motivat 
cinic un ofițer politic eliberarea lor. A 
urmat, apoi, în diferite etape, eliberarea 
celor considerați „reeducaţi“. Amintim, 
cu această ocazie, că, încă de pe la înce- 
putul anilor *60, în temniţele din Ro- 
mânia, a început, din inițiativa organelor 
represive, o „criminală“ acțiune de siluire 
a conștiințelor şi de degradare sufletească 
a celor întemnițați, eufemistic numită 
reeducare. Dar despre această nefastă 
acțiune, cu altă ocazie. În sfârșit, în lunile 
iulie și august 1964, pe baza unui decret 
de grațiere, toți deținuți politici au fost 
puși în „libertate“. Această „eliberare“ a 
însemnat, de fapt, aşa cum am arătat mai 
sus, înfrângerea mişcării de rezistență din 
România. Ceea ce s-a întâmplat în 1989, 
s-a întâmplat prea târziu pentru ca foști 
luptători anticomuniști să mai fie apți, 
atât din fizic, cât şi sufletește, să poată 
contribui la lupta de redresare spirituală 
şi materială a ţării pustiită de cataclism, şi 
s-a întâmplat prea devreme ca să apuce să 
se săvârşească toți pentru a intra în le- 
gendă. m 

În octombrie 1994, dl Nicolae Stroescu-Stînişoară a 
purtat un lung dialog cu Părintele Gheorghe Calciu 
despre „reeducarea“ de la Piteşti, dar și despre alte 
mijloace de represiune folosite de regimul comunist 

împotriva opozanților săi. Considerăm că această mărturie a 


Părintelui Calciu are valoare de document pentru un, sperăm 
cît mai apropiat, proces al comunismului. 


Părintele Calciu despre 
sistemul represiv comunist (6) 


în dialog cu Nicolae Stroescu-Stînişoară 


Nicolae Stroescu-Stînişoară: Deci 
dumneata i-ai reproșat chiar atunci ati- 
tudinea avocatului din oficiu! 

Părintele Gheorghe Calciu: l-am 
spus: „Domnule, ceilalți cel puţin mă lo- 
vesc cu mănușa de fier peste faţă, dar dum- 
neata îmi infigi cuțitul pe la spate“. Pentru 
că, spre deosebire de acuzare, care spunea 
lucruri destul de grave, el a spus că într-ade- 
văr merit să fiu condamnat la moarte. Ceea 
ce acuzarea nu ceruse în instanţă. 

Nicolae Stroescu-Stînișoară: Și după 
aceea a început închisoarea. Din nou. 

Părintele Gheorghe Calciu: Da, după 
aceea a început noua perioadă de claustrare, 
care, aşa cum am mai spus, a fost foarte dură 
pentru mine, fiindcă eram prea singur. Adică 
nu mai aveam oameni cu care să mă con- 
solez, care să mă susțină. Eram singur. M-au 
dus întâi la Jilava și m-au băgat în secția 
aceea de nebuni, după care am fost scos, dar 
numai în urma unei greve a foamei. Eram 
singur în cameră, dar... mă aflam în secția de 
nebuni. Şi nu înțelegeam ce voiau de la 
mine. Acolo venea mereu Securitatea, încer- 
ca să mă terorizeze, să-mi strice echilibrul 
sufletesc. După aceea m-au dus la Aiud. Am 
stat singur. Apoi m-au băgat cu nişte deținuți 
politici. De fiecare dată când mă mutau, se 
afla unde eram. Nu știu cum. Probabil prin 
deținuți, pentru că de obicei deţinuţii de 
drept comun care treceau mă strigau, aflau 
cine eram, se știa acolo la ei foarte ușor. 
Apoi m-au dus la Galaţi. Mă duceau la 
Securitate. De câte ori se afla la Europa 
Liberă la ce închisoare eram, mă mutau. 
Când protestele în favoarea mea creșteau, 
mă duceau la Securitate și-mi dădeau voie 
să-mi văd familia. Când încetau protestele 
sau erau vizite oficiale, în care Ceauşescu 

era acceptat în fața lumii internaționale ofi- 
ciale, iar începea teroarea şi bătaia. Și așa, 
din val în val, din creastă în creastă, am 
ajuns până la eliberare. 

Nicolae Stroescu-Stînișoară: Părinte 
Calciu, în perioada aceasta, ai redactat, la 
un moment dat, în împrejurări cu totul 
neobișnuite, un apel către Papa loan Paul 
al II-lea. EI n-a putut fi, bineînţeles, până 
atunci publicat, dar când a apărut, purta 
data de decembrie 1979, închisoarea Aiud. 
Poţi să ne spui ce-i cu acest apel? El suna: 
„Sanctitate, cu luminoasă bucurie am 
aflat târziu, în recluziunea mea, despre 
dialogul unităţii dintre Sanctitatea Voastră 
și Preafericitul Patriarh Dimitrios I. Deie 
Domnul că acest început al refacerii 
cămășii celei sfâșiate a Mântuitorului să 
fie plin de roade spirituale, spre mai ma- 
rea glorificare a Sfintei Treimi. Unirea 
dintre cele două Biserici să ducă la o mai 
eficienţă slujire a păcii lumii și consolida- 
rea ființei umane, exilată în suferința ei tot 
mai atroce. Nu voi înceta niciodată să mă 
rog lui Dumnezeu, să mă fac și pe mine 
părtașul acestui act de istorie sfântă, chiar 
dacă, după spusele Sf. Apostol Pavel, con- 
tribuția mea va fi de trestie, iar nu de 
piatră scumpă Sau de argint. 

Preot prof. Calciu-Dumitreasa, în- 
chisoarea Aiud, decembrie 1979“, 

Și pe urmă era un post-scriptum: 
„Acest mesaj m-a costat suferință și la- 
crimi. Chiar dacă de la redactarea lui s-au 
scurs ani, el este și rămâne un strigăt 
mereu actual, pentru iubire şi unitate în 
Hristos. De aceea, îl fac public acum. Mă 
adresez în mod egal atât Sanctităţii Sale 
Papei loan Paul al II-lea, cât și Preaferi- 
citului Părinte Patriarh Ecumenic“. 


Acesta este textul. 

Părintele Gheorghe Calciu: Da. A 
fost un mesaj către Papa, când eram afară și 
când a fost ales el ca Papă. Referitor la acest 
mesaj, v-am spus că am avut ocazia să 
citesc într-un ziar despre aceasta întâlnire a 
Papei și a Patriarhului Ecumenic. Atunci a 
încolțit în mintea mea ideea să repet un 
mesaj din închisoare. Mă gândeam că ar fi 
fost un lucru extraordinar ca un mesaj con- 
ceput în închisoare să ajungă la cei doi capi 
ai Bisericilor. Pe atunci concepusem acest 
mesaj, mental, îl cizelasem în mintea mea, 
n-am avut posibilitatea să-l scriu. L-am 
cizelat în mintea mea cuvânt cu cuvânt și 
l-am învăţat pe de rost, încât, dacă aş fi ob- 
ținut o hârtie de la administraţia închisorii, 
nu mi-ar fi trebuit mai mult de cinci minute 
ca să-l pun pe hârtie. Tot, până și adaosul de 
la sfârşit era conceput, era stilizat, era con- 
trolat și-l aveam în faţă ca pe un ecran. Îmi 
făcusem din el o imagine vizuală. 

La mine venea Securitatea tot timpul. 
Am cerut hârtie, nu mi s-a dat. Am făcut 
greva foamei şi, în cele din urmă, mi s-a 
dat. Pentru mine șansa de a primi hârtie ca 
să scriu acest mesaj către Papa şi către 
Patriarhul Ecumenic era o mare victorie. 
Ştiam că el nu va ajunge la destinaţie. Dar 
voiam să se ştie chiar dacă va rămâne în 
arhiva Securităţii, să se ştie chiar dacă voi 
muri. Pentru că atunci credeam că voi muri 
în închisoare. Să se ştie că a existat un glas 
al Bisericii care şi-a exprimat poziția în fața 
acestui dialog al înțelegerii. 

Și într-adevăr mi s-a dat hârtie, am pus 
totul pe hârtie în câteva minute, în dublu 
exemplar, către Papa și către... 

Nicolae Stroescu-Stînișoară: Parri- 
arhul de la Constantinopol. 

Părintele Gheorghe Calciu: ...Patri- 
arhul Constantinopolului și, pe urmă, mi 
s-a luat. Şi am aflat că, desigur, nu i-au dat 
drumul. Dar a fost, după eliberarea mea, 
transcris și l-am trimis din nou. 

Nicolae Stroescu-Stînişoară: Își ră- 
măsese încă pe acel ecran luminos, interior, 
și atunci l-ai putut transcrie din memorie. 

Părintele Gheorghe Calciu: Din me- 
morie l-am transcris, ca și cum l-aș fi copiat. 

Nicolae Stroescu-Stînișoară: O ul- 
fimă întrebare. Ai spus că ai dorit Să 
rămână în arhiva Securităţii, cel puţin... 

Părintele Gheorghe Calciu: Da. 

Nicolae Stroescu-Stînișoară: Mai 
Sunt texte ale dumitale sau documente 
personale care crezi că se găsesc în arhiva 
Securității din România? 

Părintele Gheorghe Calciu: O, da, 
sigur că da! Sigur, sunt multe coli. De 
exemplu, am avut un text împreună cu 
Marcel Petrişor”, am refăcut epopeea lui 
Costache Oprişan, acea epopee a spiritului. 
Am refăcut-o vreme îndelungată. Și mi-a 
fost confiscată. Sunt convins că a rămas 
acolo undeva. 

Nicolae Stroescu-Stînişoară: Ai pu- 
fea să ne spui ceva despre oameni care 
ți-au sărit dumitale în ajutor? Eu însumi, 
fiind la Europa Liberă și ocupandu-mă în 
programul Lumea creştină de situația du- 
mitale, de prigoana dezlănțuită, angajân- 
du-ne noi de aici, de la postul acesta, în 
lupta care s-a transformat într-o adevă- 
rată campanie pentru Salvarea dumitale, 
am avut ocazia să văd că anumiţi oameni, 
care nu aveau legatură directă cu dum- 
neata sau nici măcar cu pământul țării 
noastre, au făcut tot ce le-a stat în putinţă. 
Dar aș vrea să aud de la dumneata care au 
fost experienţele dumitale, eventual chiar 
concret povestit ceva în această chestiune. 

Părintele Gheorghe Calciu: Sunt 
foarte mulți oameni care au intervenit pen- 
tru mine sau care, trecând peste barajul 
făcut de Securitate în jurul casei noastre, au 
reuşit să ajungă până la mine. 

În primul rând, au fost foarte mulți cei 
din ţară, care au ajutat-o pe soția mea, care 
era atunci persecutată, avea un copil, avea 
nevoie de ajutor moral și material. Și 
oamenii n-au pregetat. Toţi vecinii noștri 
ne-au ajutat! Când am ieșit din închisoare, 
unii din foștii mei studenţi, care acum erau 
preoți, au venit la bloc la noi şi au cerut să 
mă vadă. Bineînţeles că Securitatea 1-a 
alungat. Vreo trei s-au așezat pe treptele 
blocului, acolo, și au spus: „Nu plecăm 


până nu-l vedem pe părintele Calciu!“ şi, 
după o zi întreagă de aşteptare, le-a dat dru- 
mul să mă vadă. Era o chestiune de stăru- 
ință, ca Securitatea să vadă că nu este chiar 
aşa de uşor să înfrângi voința şi dragostea 
oamenilor. Eu le păstrez recunoștință 
deosebită acestor tineri! Și, de asemenea, 
doamnei Pillmann și lui John Crossley. 

Doamna Pillmann este primul străin 
care a reușit să intre la mine în casă. Nu știu 
cum. A fost un semn că Dumnezeu i-a orbit 
pe securiști. A intrat la mine în casă și 
nimeni n-a întrebat-o nimic. A stat de vorbă 
cu mine, i-am spus toată situaţia, i-am dat 
niște documente, pe care le-a pus la jartieră. 
Când a ieșit, a fost luată și dusă la Secu- 
ritate, întrebată, dar nimeni n-a îndrăznit să 
o percheziționeze. 

Nicolae Stroescu-Stînișoară: Din 
câte îmi amintesc, ea a pretins că este 
ziaristă elvețiană. 

Părintele Gheorghe Calciu: Da, aşa e. 

Nicolae Stroescu-Stînişoară: Ea, ca 
elvețiană, era foarte activă în organizația 
Christian Solidarity International și se ocu- 
pa mai de demult de dumneata. Era într-o 
corespondență continuă cu mine. Am un 
dosar întreg de scrisori ale ei. Și, pe urmă, 
mi-a povestit ce s-a întâmplat când a fost la 
București. Era uimită că a ajuns la dum- 
neata, pentru că, pe de altă parte, a văzut că 
erau mari precauţii și era o barieră, în prin- 
cipiu, impenetrabilă. Nici ea nu știe prea 
bine cum a ajuns. Trebuie să-ţi spun ceva 
de care dumneata văd că nu vorbeşti: mi-a 
spus că te-a găsit extrem de slăbit și chiar 
bolnav. Eu cred că ea nu exagera, că nu 
era nevoie Să mă convingă pe mine de gra- 
vitatea situației. Dar era puțin îngrijorată, 
spunându-mi: „Sunt două posibilități: este 
o epuizare în urma unei detenții severe sau 
poate că este deja un proces ireversibil la 
un Om care a stat așa de mult în închisoare, 
şi nu vom putea Să mai facem nimic,“ 
Vroia să-ți trimită niște medicamente. Este 
— aşa cum spunea ea — că dumneata nici nu 
puteai să te ridici din scaun? 

Părintele Gheorghe Calciu: Adevă- 
rul e că eram foarte slăbit. Eu cred că eram 
epuizat şi de starea de emoție, pentru că 
eram sub supraveghere. Vedeam pe stradă 
cum veneau tinerii să mă vadă... În realitate 
eram foarte tulburat şi oboseam foarte ușor. 
Dar cred că era mai mult o stare emoţio- 
nală, decât una organică, pentru că după 
aceea am văzut că m-am însănătoșit. 

Nicolae Stroescu-Stînișoară: 7oc- 
mai. Când te-am văzut la Roma, am fost 

fericit pentru că nu se vedea nimic din pre- 

vestirile oarecum îngrijorătoare pe care eu 
le-am tot purtat în Suflet după discuția 
aceasta cu doamna Pillmann. Mi-a părut 
foarte bine de lucrul acesta. 

Pe de altă parte, în ce-l privește pe 
domnul Crossley, despre care te-aș ruga să 
vorbești acum, trebuie să spun că, din 
când în când primeam mesaje de la el, în 
care chiar și prin altii îmi spunea ce se ştie 
despre dumneata. Și când erai în închi- 
soare, și când ai ieșit. Era un om, nu nu- 
mai cu acest spirit de solidaritate excepțio- 
nală și care se exprima foarte natural, dar 
avea și o anumită eficiență neobișnuită 
pentru timpul acela. Adică reușea să afle 
despre dumneata chiar când erai dincolo 
de zidurile închisorii. Exagerez? 

Părintele Gheorghe Calciu: Nu, 
deloc. Pentru că John Crossley îi cunoștea 
pe toți prietenii mei. Făcuse o întreagă 
relaţie printre oamenii de acolo și, prin ei... 
De multe ori erau deținuți de drept comun 
care ieşeau din închisoare, care ştiau despre 
mine totul și într-un fel ajungeau 
informațiile la el. Avea multe relații. De alt- 
fel, lui John Crossley, după arestarea noas- 
tră, i s-a interzis vreme de cinci ani să intre 
în România. Totuși, avea un pașaport diplo- 
matic și a reușit să vină de mai multe ori în 
România. Fiind eu deci în relații cu oamenii 
aceștia, a încercat să vină acasă la noi, când 
soția mea era acolo păzită, și nu a reușit. De 
altfel, mulți diplomaţi, chiar și Christopher 
Smith și Silander, au încercat să vină la 
soția mea sau la mine, ca să ne vadă atunci 
când erau în vizită în România, trimiși de 
Christian Solidarity International, pentru a 
vedea violarea drepturilor omului. Nicio- 
dată nu li s-a permis. 

Vizita doamnei Pillmann a fost, așa 
cum am spus, o minune! Pentru că este 
incredibil ca o străină să intre într-o casă 
care era păzită în trei schimburi de circa 40 
de securiști și câini, iar ea să intre acolo fără 
să o întrebe nimeni. A fost uluitor! 

Pentru John Crossley am mare stimă. 
El a rămas prietenul meu. A fost cel care 
m-a preluat de la New York. EI s-a îngrijit 
de mine, m-a ţinut la el acasă câteva luni, 
apoi s-a îngrijit să am unde să locuiesc. 
Sigur că m-a ajutat și biserica de aici, dar 
el totdeauna m-a sprijinit, contribuind la 
chiria casei. 

Nicolae Stroescu-Stînişoară: 7re- 
buie să spun că și eu am o mare admiraţie 
şi recunoștință pentru el, pentru tot ce a 
făcut în acea perioadă. De altfel, l-am 

întâlnit în sfârșit când am venit la Roma în 
întâmpinarea dumitale. Era şi el acolo. 

Părintele Gheorghe Calciu: Da, a 
venit imediat ce a auzit că am ieșit. 

Nicolae Stroescu-Stînișoară: Da. Și 
am putut Să Stăm faţă în față de vorbă 
atunci și încă o dată m-am convins de ge- 
nerozitatea și de spiritul acesta de ajutor 
creștin foarte cald, dar în același timp 
foarte bine organizat, foarte lucid. 

Părintele Gheorghe Calciu: Da, el 
este un om deosebit. Ceea ce mă surprinde 
la dânsul este că, în afară de luciditatea 
mentală, are o mare capacitate de senti- 
ment. Și mi-a rămas devotat de atunci tot 
timpul, și în continuare suntem prieteni. 

Nicolae Stroescu-Stînişoară: 7re- 
când acuma pe un alt plan, a existat cine- 
va dintre opresori, cineva din aparatul de 
Stat sau chiar din conducerea de partid, 
care să fi adoptat vreodată o atitudine 
binevoitoare faţă de dumneata, direct sau 
indirect? 

Părintele Gheorghe Calciu: N-am 
remarcat vreo astfel de atitudine, decât la 
unii gardieni care mă păzeau, erau mai de 
treabă. Dar din partea membrilor de partid 
de pe o poziţie mai înaltă, n-am fost în con- 
tact cu ei deloc şi nu pot să spun că au fost 
mai buni sau mai răi. Mi-aduc aminte că 
soția mea mi-a spus, când am ieșit din 
închisoare, că a fost chemată o dată la 
Ştefan Andrei, ministrul de Externe. Ea nu 
ştia de ce o cheamă. Atunci era problema cu 
presiunile care se făceau asupra lui 
Ceauşescu să-mi dea drumul. Pe urmă el 
s-a laudat că de multe ori a depus hârtia 
pentru eliberarea mea, dar Ceauşescu, care 
de obicei semna automat, o descoperea de 
fiecare dată și o punea deoparte. S-a lăudat, 
dar nu știu dacă era adevărat. Cert este că 
cineva de la minister a chemat-o pe soția 
mea, a spus că ministrul vrea s-o vadă. l-a 

fixat o zi, s-a dus acolo 
şi a lăsat-o să aștepte 
vreo șase ore. Să facă 
antecameră. Poate o fi 
fost ocupat, poate n-o fi 
fost ocupat, dacă a 
făcut-o intenționat sau 
nu — nu ştiu. Cert este 
că atunci când, în 
sfârșit, a intrat în cabi- 
netul lui, el a întrebat-o: 
„Ce dorești, doamnă?“ 
Soția mea a răspuns: 
„Ce să doresc? Nu 
doresc nimic. Dumnea- 
voastră m-aţi chemat 
aici! Nu am venit să vă cer nimic.“ Și după 
aceea, el s-a simțit, așa, puţin jignit, s-a 
înfuriat şi apoi a început să vorbească, să 
spună: „Soțul dumitale ne face greutăți. 
Este un dușman al țării!“ ş.a.m.d. Morişca 
obișnuită pe care o foloseau ei totdeauna. 

Singurul om cu care a intrat în contact 
soția mea la un nivel mai înalt. Restul erau 
securiştii de acolo de la închisoare, despre 
care nu știu dacă au arătat bunăvoință față 
de mine. 

Nicolae Stroescu-Stînișoară: Care 
ți-au fost primele impresii pe care le-ai 
avut când ai ajuns pe pământul Statelor 
Unite? 

Părintele Gheorghe Calciu: Plecarea 
mea din țară a fost intempestivă, nu mă 
aşteptam. Au venit de la ambasadă, cum am 
spus, m-au dus direct la pașapoarte (ei m-au 
dus la pașapoarte). Când am ajuns acolo, 
am aflat că pașaportul meu era făcut din 
ziua în care fusesem eliberat! Deci aveam 
pașaport şi numai la presiuni aveau să-l 
scoată să mi-l dea. În câteva zile am plecat 
din țară, n-am avut timp să-mi fac nici un 
fel de acte acolo și le-am făcut la Roma. La 
Roma, așa cum știți, după câteva zile, trei 
sau patru zile, a trebuit să plec, pentru că 
ambasada americană presa (poate aveau 
informaţii, poate erau speriaţi) ca să nu se 
întâmple ceva cu mine. 

Nicolae Stroescu-Stînişoară: Dum- 
neata ai putut în zilele acelea Să-ţi mai iei 
rămas bun de la anumiți prieteni? Te-ai 
mai putut mișca puțin prin București sau 
chiar mai departe de Bucureşti? 

Părintele Gheorghe Calciu: N-am 
putut... Am fost numai la mama mea, însoțit 
de Securitate. Am stat numai o zi și m-am 
întors. Şi aşa, pe la biserică, pe cine mai 
puteam să mai întâlnesc... Dar lumea nu 
venea, pentru că tot timpul am fost foarte 
strict păzit de Securitate. Eram însoțit de 

câte cinci-șase agenți, când mergeam la bi- 
serică sau pe stradă sau la cumpărături, în- 
cât oamenii, chiar cei care vroiau, se 
opreau, se uitau la mine, și imediat un secu- 
rist se desprindea din grup și se ducea să în- 
trebe: „De ce stai şi te uiţi?“ Nu eram urmă- 
rit discret. Aveam un număr de securiști 
care erau agresivi cu cei din jur, pentru ca să 
mă țină izolat în mod intenţionat și vizibil. 

Nicolae Stroescu-Stînișoară: Acum, 
poate îți mai aduci aminte: eu, până în 
ultimul moment, inclusiv la Roma, am 
insistat ca, dacă se poate, să rămâi în 
Europa, adică Să rămâi mai aproape de 
noi. În sensul acesta, doamna Pillmann 
aranjase cu autoritățile elveţiene să se 
facă pentru dumneata o excepție, cu 
adevărat neobișnuită, adică, cu toate că 
dumneata aterizasei la Roma, ea mi-a 
spus că, dacă dumneata eşti de acord să vii 
cu avionul până la Ziirich, pe aeroport se 
trece peste restricția care există, ca unul 
care, venind din răsăritul Europei, a fost 
deja într-o fară occidentală, dacă nu a 
cerut acolo azil, nu poate să primească azil 
în Elveţia, ea obținuse de la autoritățile 
elveţiene, având în vedere gravitatea și 
semnificația cazului părintelui Gheorghe 
Calciu, să se aranjeze lucrul ăsta. 

Dumneata mi-ai spus, printre altele, 
că apreciezi că, din momentul în care 
autoritățile americane au fost cele care au 
obținut cu greu ieşirea și formalitățile 
necesare, consideri că e o chestiune de 
loialitate faţă de cei care au făcut binele, 
Să nu încerci să te duci în altă parte. 

Părintele Gheorghe Calciu: Evident 
că ăsta a fost modul meu de gândire, pentru 
că cei de la ambasada americană au venit și 
m-au scos din apartament, cei de la 
ambasadă m-au dus la paşaport. Am fost la 
ambasada americană și am făcut niște for- 
malități inițiale, foarte simple, de bază. Și 
mi-era nu știu cum... La Roma, ei s-au 
îngrijit de mine, mă însoțeau pretutindeni, 
mă supravegheau, ca nu cumva să fiu ata- 
cat. Şi mi s-ar fi părut o lipsă de loialitate să 
părăsesc protecția lor și să mă duc în 
Elveţia. Mai ales că, oficial, nu primisem 
nimic de la elveţieni. Ştiam de la Christian 
Solidarity, ştiu că Bergel mi-a spus, că și el 
a fost la mine; și alții mi-au spus că lucrurile 
sunt aranjate. Dar mi se părea că ieșeam de 
sub o protecție și mă duceam puţin în necu- 
noscut. Pe de altă parte, mi-ar fi fost tot- 
deauna rușine față de autoritățile americane 
Că, în momentul când am ieșit din ţară, i-am 
părăsit. 

(va urma) 

cuvântul monahilor 


Cerberii Sfântului Potir 


În 1994, la Duminica Tomei, m-a învrednicit 

Dumnezeu să slujesc în catedrala Patriarhiei. 

A fost o Liturghie solemnă: Patriarhul, trei 

episcopi, sobor impresionant de preoți și diaconi, 
un cor îngeresc... Biserica înțesată de credincioși care se 
rugau, îngenunchiau, plângeau, sărutau icoanele, dar 
niciunul din ei nu s-a împărtășit. Era „credinţă“, era „frică 
de Dumnezeu și dragoste“, aşa cum a fost chemarea din 
partea diaconului, dar nimeni nu s-a apropiat de potir, afară 
de niște copii, care erau ademeniţi la ușa altarului cu niște 
pâine muiată în vin, o înșelare care poate produce confuzie, 
pentru că tinerii aceia erau convinși că s-au împărtășit. 


Arhim. Roman BRAGA 





Mă întreb, cum putem noi rămâne 
membre vii a Trupului Tainic al Domnului, 
împărtăşindu-ne numai de patru ori pe an? 
(CE. Învățătura de Credinţă, Craiova, 1952, 
pg. 296). Oare nu spune Mântuitorul: „De 
nu veți mânca trupul Fiului Omului și de nu 
veţi bea sângele Lui, nu veți avea viață în 
voi?“ ( loan 6:53). Ori aici nu este vorba 
numai de viaţa trupească, biologică, pe care 
ne-o întreținem cu alimente, ci de viaţa spi- 
rituală, prin care devenim nemuritori și pe 
care Mântuitorul spune că o primim numai 
în Sfânta Împărtășanie, „căci precum Tatăl 
M-a trimis pre Mine şi Eu viez prin EI, tot 
așa și cine Mă mănâncă pe Mine va trăi prin 
Mine, zice Domnul, „căci trupul Meu este 
adevărată mâncare și sângele Meu, 
adevărată băutură“ (loan 6: 55, 56, 57). 

De aceea, Sfântul Vasile, la anul 372, 
într-o epistolă către Chesarie, deplânge 
situația din vremea lui, când creştinii se 
împărtăşeau numai de patru ori pe 
săptămână, „Căci este bine și folositor este, 
a se împărtăşi în fiecare zi, căci Însuși 
Hristos zice: «Cel ce mănâncă trupul meu și 
bea sângele meu are viață veşnică». (loan 
6:54). Dar noi ne împărtășim numai de 
patru ori pe săptămână: Dumineca, mier- 
curea, vinerea și sâmbăta și în alte zile când 
se face pomenirea vreunui sfânt.“ 
(Canoanele BOR, Dr. Nicodim Milas, 
Arad, 1936, pg. 258). Canonul 9, atribuit 
Sfintilor Apostoli spune: „Cei care vin la 
biserică..., dar refuză împărtăşirea cu Sf. 
Euharistie, toți aceia trebuie excluși din 
Biserică...“ Acelaşi lucru îl spune, 
subînțeles și canonul 2 al sinodului din 
Antiohia (341), canonul 2 al sinodului VI şi 

canonul 1 al sinodului VII ecumenic 
(Despre Dumnezeiasca Împărtășire, Tesa- 
lonic,1992, pg. 14-15). 

Atunci cum s-a ajuns a restricţia ca Sf. 
Împărtășanie să fie constrângător legată de 
Taina Spovedaniei, ca element pregătitor; 
iar preoții, neavând timp să mărturisească 
în fiecare Duminică pe toţi cei care ar dori 
să se cuminece, le-au pus termene: o dată 
pe an, de patru ori pe an, sau o dată pe lună? 
Şi, au dreptate preoții. Dacă toţi care vin 
duminica la biserică ar vrea să se cuminece, 
când mai are preotul timp să-i spove- 
dească? Pe de altă parte, nu au credincioșii 
dreptul, să se unească cu Hristos? Căci doar 
pentru aceasta au venit la Liturghie! Nu este 
nici un canon în Biserică care să impună 
spovedania ca parte pregătitoare a Sfintei 
Cuminecături, ci dimpotrivă: sunt excluşi 
din Biserică cei care participă la Sfânta 
Liturghie, fără să se împărtășească (Can. 8 
si 9 Ap., 2 VI ec. 1 VII ec.), pentru că 
Liturghia este taina distribuirii Trupului şi 
Sângelui, așa cum reise din conținutul 
rugăciunilor canonului euharistic, pe care, 
din nefericire, preoții le citesc în taină: 
„„«.prin mâna Ta cea puternică să ni se dea 
nouă Preacuratul Tău Trup și Scumpul Tău 
Sânge, și prin noi la tot poporul Tău... 
Către cine strigă lisus Hristos: „Luaţi, 
mâncaţi și beţi dintru acesta toți“? Oare nu 
pentru participanții la Sfânta Liturghie? Ba 
preotul le mai și arată potirul, zicând: 
„Apropiaţi-vă!“ și, de cele mai multe ori, 
nimeni nu se apropie. lar la urmă, cântă cu 
toții multumiți: „Să se umple gurile noastre 
de lauda Ta, Doamne, că ne-ai învrednicit 
să ne împărtășim...“ şi nimeni nu s-a 
împărtășit. Așa cum spune Dumnezeiescul 
Hrisostom în una din omiliile sale: 


„Zadarnic se săvârşeşte Litughia în fiecare 
zi, că nu vă împărtășiți. Degeaba stăm în 
fața altarului, că nimeni nu vine.“ (Omilia a 
3-a la Efeseni). Se pune întrebarea: Pe cine 
înşelăm noi? Pentru că Sfânta Liturghie nu 
are sens fără împărtăşirea credinciosilor. 
Este jertfa euharistică reală, sau vrem doar 
să jucăm un teatru, să ne mințim pe noi 
înșine? De ce numai preoții se împărtășesc 
fără spovedanie, iar credincioşilor li se 
impune aceasta? 

De ce, numai credincioșii trebuie să 
postească trei zile înainte de a se împărtăși, 
iar preotul este scutit de aceasta? Oare nu 
preotul trebuie să fie acela care să dea exem- 
plu? Pe de altă parte cum ar putea să pos- 
tească un călugăr din mănăstire care oficiază 
liturghii în fiecare zi? Ar însemna că omul 
acesta nu trebuie să mănânce de loc? Este 
imposibil unui preot de la o parohie izolată 
din munți să se spovedească înainte de 
fiecare liturghie. La cine? De unde au ieșit 
aceste tradiţii care nu sunt practice, nu sunt 
nici în Scriptură, nici în canoanele Bisericii 
şi pentru care preoții se expun unui criticism 
public? Pentru că, în vremea noastră, 
oamenii nu sunt naivi: citesc, observă, în- 
treabă. De ce punem noi sarcini grele pe 
umerii oamenilor, pe care noi nici cu degetul 
mic nu încercăm să le ridicăm? (Matei 23:4). 

Eu cred că spovedania a ajuns obliga- 
torie pentru cei ce se împărtășesc, prin inter- 
pretarea forțată a citatului de la 1 Cor. 11:28- 
29: „Să se ispitească omul pe sine și așa din 
pâine să mănânce şi din pahar să bea“. 
Uităm, însă, că în timpul Apostolilor, frân- 
gerea pâinii avea loc la sfârșitul unei mese 
solemne numită „chaburah“, la care oame- 
nii mâncau și beau, iar unii deveneau chiar 
scandaloși, așa cum reiese din context. 

Desigur că spovedania este obligato- 
rie, mai ales pentru cei ce au săvârșit păcate 
de moarte ca: omor, adulter, desfrânare, 
bestialitate, ură, apostazie... etc pentru care 
Sf. loan Teologul crede că nici nu-i bine să 
ne rugăm (| loan 5:16). În primele secole, 
aceşti oameni erau excluși din Biserică, iar 
pentru a fi reprimiți, urmau treptele catehu- 
menilor. Păcatele comune, însă, nu trebuie 
să ne oprească de la Sf. Potir, dacă facem 
pregătirea necesară ca să ne împărtășim. 
Ele se iartă prin rugăciunile pregătitoare, 
prin rugăciunile Sfintei Liturghii și prin în- 
suşi actul împărtășirii, căci de aceea repe- 
tăm la fiecare comunicant formula: „...spre 
iertarea păcatelor și spre viața de veci“. 


rost nr. 18 


Spovedania este o taină aparte. Ne 
putem spovedi, fără a ne împărtăși. Și este 
de dorit s-o facem cât mai des. Dar nu 
putem participa la Sf. Liturghie, fără a gusta 
din potir, căci credincioşii nu sunt numai 
spectatori, ci co-litughisitori dimpreună cu 
preotul. Un preot care ar săvârși Liturghia 
de unul singur ar fi caterisit. Liturghia este 
dialog și banchet. Nu poți primi o invitație 
la banchet și să nu guști din bucate; ori, cel 
care te-a invitat, adică preotul, să consume 
toată mâncarea, iar tu să stai și să priveşti 
iar, la urmă, să multumeşti lui Dumnezeu că 
te-ai săturat. Este un non-sens. Sfântul 
Nicodim Aghoritul citează pe Cuviosul lov, 
care zicea: „Preoţii care refuză pe creștinii 
ce se apropie de Sfânta Împărtășanie cu 
evlavie și cu credință, sunt socotiți de Dum- 
nezeu ca ucigași, așa cum scrie la Proorocul 
Osie: Au ascuns preoții calea și voia și po- 
runca lui Dumnezeu, au omorât Sichemul și 
au făcut nelegiuire în poporul meu“ (De- 
spre Dumnezeiasca Împărtășire, pg. 67). 

Desigur că Împărtășirea nu trebuie să 
fie întâmplătoare, ci cu pregătire: se ia pe 
nemâncate, se citesc rugăciunile pregătitoa- 

re, ne apropiem cu evlavie şi cu sentimen- 
tul nevredniciei, împăcaţi cu Dumnezeu și 
cu oamenii. ȘI, pentru că unii preoți vorbesc 
de „impărtășire cu vrednicie“, cel care se 
socotește vrednic să nu se apropie de potir, 
căci mândria este 
un păcat de 
moarte. Nu zi- 
cem noi când ne 
apropiem: „ci ca 
tâlharul de pe 
cruce, mărturisin- 
du-mă strig Ţie: 
Pomenește-mă, 
Doamne, întru 
Împărăția Ta“? 
Spun aces- 
tea, din dorința de 
a găsi soluţii care 
să ne scoată din 
poziția dublului 
standard, a fari- 
seismului, a acu- 
zației, că punem 
pe umerii oame- 
nilor sarcini pe 

care noi înșine nu suntem în stare să le 
purtăm. Oamenii Bisericii întotdeauna au 
fost criticați. Dumnezeu să-i binecuvânteze 
pe cei care ne critică. Dar, uneori merităm 
această critică. m 


Dasirinza roz = elrasjosta 











Sau 


Materialismul societăţii de azi 
şi depărtarea de dreapta 
credință au născut multe și 
grave probleme. Una din ele și 
încă una foarte complicată, din mai multe 
motive, este desfrâul. Prin fire, bărbatul 
are nevoie de un ajutor «pe potriva lui» 
(Fac. 2: 18), adică de femeie, și aceasta e 
ceva normal, lucru pe care îl întâmpină 
nu numai bărbatul, ci și femeia. 

Dar de aici intervin o sumedenie de 
asaltări ale păcatului pentru denaturarea 
firii și rânduielii puse de Dumnezeu. 
Acestea sunt patimile, care înveninează 
şi sufocă viaţa sufletului omenesc. 

Ele închid percepţia minţii în sfera 
trupescului și a răutăţii josnice, 
nelăsând-o să se bucure și nici măcar să 
se gândească la o viaţă în duh, cu pace 

şi dreptate și curăţie a inimii. 





rost nr. 18 


instinset |oriimar? 


Ierod. LAVRENTIE 


Desfrânarea este una din patimi care îmbată cumplit mintea și 
toată ființa, suflet şi trup, cu vinul plăcerii ticăloase, iar urmările sunt 
cumplite, însă meşteșugit ascunse, ceea ce o face și mai periculoasă. 

În viaţa de zi cu zi, fiecare, după o vârstă, simte nevoia să-şi 
găsească un partener cu care să trăiască și să aibă urmași. Este o 
rânduială de la Dumnezeu dată, chiar dacă unii biruiesc această 
nevoie prin dragostea lui Hristos şi aleg fecioria, călugăria. 
Bineînţeles că afinităţile se vor crea în funcție de preocupările noas- 
tre. Cum păcatul începe să prindă putere în suflet, și relațiile cu 
ceilalți vor fi păcătoase. Dragostea atinsă de păcat va fi una stricată, 
trupească, pătimașă. Aceasta este desfrânarea. 

Patima desfrânării este împletită cu multe patimi: ură, ceartă, 
nestatornicie, iuțime, aroganță, gelozie, viclenie, iubire de arginți și 
de desfătări... Mai mult, cel desfrânat e în stare de mult rău pentru 
a-şi împlini patima în chip voit sau nu, chiar și față de persoana 
iubită. Un păcat grav este cel al avorturilor și al întreruperilor de 
orice fel a sarcinilor, care sunt crime de la care nu se poate abţine 
omul pentru dulceața cea stricată a curviei. Apoi desfrânatul e 
prefăcut, mincinos, aprins, e ca un ieșit din minţi din pricina 
patimii. Acestea arată limpede că desfrânarea nu este decât o 
pornire dobitocească spurcată, pe care am numit-o instinct primar, 
animalic. Dar, fiind cuvântători, desfrânarea ia chipul vicleniei, al 
lingușelii, al amabilității prefăcute și toată viața omului aproape 

numai din asta se alcătuiește, pentru că patima îndobitocește mai 
întâi mintea și inima, apoi trupul. 

Ceea ce vreau să arăt în continuare este că desfrânarea e o 
sălbăticire a minții, iar nu dragoste. Mai întâi, însă, să vedem ce este 
dragostea și apoi va fi evidentă opoziţia în care stă desfrânarea. 

«Dragostea îndelung-rabdă, e bine-voitoare; dragostea nu piz- 
muieşte; dragostea nu se laudă, nu se îngâmfă, nu e necuviincioasă, 
nu caută ale sale, nu se întărâtă, nu socotește răul, nu se bucură de 
nedreptate, se bucură de adevăr, toate le suferă, toate le crede, toate 
le nădăjduieşte, toate le rabdă. Dragostea nu cade niciodată» (1 Cor. 
13:4-8). «Dragostea nu face rău aproapelui» (Rom. 13:10), căci e 
fără de răutate. Dragostea e pașnică, blândă, plină de bunătate, fără 
ascunzișuri; ea este dezinteresată. Foarte rari sunt oamenii care au 
aceste calități ca să poată spune că au dragoste pentru că foarte pu- 
țini primesc asupra lor osteneala pocăinței, singura care poate îm- 
buna sufletul. Pentru a dobândi cineva dragostea, trebuie să lase lu- 
mea, interesele sale, egoismul, părerea sa de sine. Singurul Care ne 
poate da puterea să ne lepădăm de răutatea din noi este Dumnezeu. 
lar această putere o primim prin credința neșovăielnică, curată în 
E]. Fără credință omul e individualist, nu poate face binele dezinte- 
resat, cu inimă simplă pentru că n-ar avea rost să facă aceasta, dum- 
nezeul, filosofia lui fiind tocmai traiul pe cont propriu, pentru sine. 
Iar de este cineva care face binele din principiu sau pentru vreo cre- 
dință a sa, tot nu poate avea dragoste, pentru că numai Dumnezeu 
cel adevărat o poate insufla în suflet prin atingerea harului Său, nu 
doar prin credința simplă, ci prin cea care ne leagă viu de El. 
«Dumnezeu este iubire» (1 In. 4:8) şi fără EI nu poate fi dragoste 
adevărată. Noi doar putem dori sincer să fim buni și curaţi și să ne 
smerim, să recunoaștem cu sinceritate că nu suntem nici pe departe 
așa, cerând de la Dumnezeu înmuierea sufletului nostru. Altfel, în 
depărtarea de Dumnezeu, care a survenit prin păcatele noastre mari 
sau mici, nu putem fi pașnici, liniștiți, ci reci și goi de orice bine. 

În legătură cu dragostea pentru femeie (bărbat), doar un om 
credincios o poate avea curată, unul care nu urmărește să înșele, să 
tragă foloase, ci are dragoste nesilită, firească. Un astfel de om 
iubeşte nu trupul, frumuseţea, calitățile celuilalt, ci pe acela, carac- 
terul lui, felul lui de a fi, iubeşte compania celuilalt. Dragostea 
aceasta, ca de altfel oricare alta, se vădeşte mai ales în situații de 
necaz, de întrajutorare. În acest sens, Părintele Stăniloae spune: 
„Ortodoxia vrea să ne înălțăm la o trăire spirituală prin trup; să 
înălțăm trupul. Să nu uităm de duh, de spirit, în legătura trupească. 
Aceasta ar însemna o coborâre la animalitate. Omul nu poate cobori 
aici şi este o misiune pentru el să înalțe tot mai mult legătura prin 
trup la o legătură transfigurată spiritual. (...) Cred că legătura între 
un bărbat și o femeie nu este una pur trupească. Este şi trupească, 
dar este trupească nu fără să lipsească o simțire, o unire spirituală. 
Deşi se spune în Geneză: «și vor fi amândoi un trup» (Fac. 2:24), 
dar trup aici nu are sens numai de trup material, ci vor fi amândoi 
o unitate“. Doar creștinul poate face aceasta cu ajutorul harului, iar 
ceilalți nu pot pentru că tocmai în aceasta stă nevoința creștină, în a 
înduhovnici viața noastră, chiar și trupul, în a ne despătimi, a ne 
dezrobi de legătura pătimașă de cele ale acestei lumi. Acest lucru 
nu se poate face decât prin puterea cea curățitoare a lui Dumnezeu, 
altfel omul singur nu se poate împotrivi ațâțărilor trupeşti necurate. 
De altfel, când intervine dragostea curată pentru cineva, e alungată 


desfrânarea, atunci nu se mai pune problema sexualității, ci a 
dragostei, care se concretizează în căsătorie. Dar și aprinderea tru- 
pească faţă de orice femeie piere când intervine dragostea, mai ales 
cea pentru Dumnezeu. Spre exemplu, Părintele Paisie Aghioritul a 
fost închis de răzvrătiți comuniști într-o noapte cu două femei 
aproape goale ca să-l spurce. lată cum a scăpat el de ispită „« Maica 
Domnului, ajută-mă!, am strigat. Și îndată am simțit ajutorul lui 
Dumnezeu. Le vedeam fără patimă, cu nevinovăție, ca și cum nu ar 
fi fost goale. Așa cum vedea, să spunem, Adam pe Eva în rai înainte 
de cădere. Cu nevinovăție, în chip firesc, fără viclenie trupească“?, 
adică nu avea gând rău, profitor asupra lor. În altă parte, tot el spune 
despre Sfinţii loachim şi Ana că „după rugăciunea fierbinte către 
Dumnezeu pentru a le dărui un copil, s-au împreunat nu din poftă 
trupească, ci din ascultare față de Dumnezeu. Iar taina aceasta mi 
s-a descoperit la Sinai“3, pe când era în pustie. Desigur că dragostea 
adevărată, viaţa în Hristos exclude împreunarea trupească, duce la 
feciorie, la curăție sau Ia viețuire curată între soți. Iar cei ce nu-L au 
pe Hristos măcar se luptă cu patima ca să-L poată dobândi. 

În Hristos sufletul trăiește o stare de curăţie, de dragoste 
duhovnicească pentru Dumnezeu, pentru oameni și pentru toate 
lucrurile, are o simţire curată, nevinovată. Fecioria, așadar, este o 
latură a dragostei, este o sensibilitate curată, nevinovată. În zilele 
noastre, desfrânarea este de nestăvilit pentru că oamenii sunt răi și 
fără de Dumnezeu, trupeşti, pătimași, nevolnici. De aceea se caută 
să se spună că desfrânarea este ceva normal pentru a se dezvinovăți 
această patimă. Însă, adevărul este altul. Părintele Paisie spune: „A 
venit aici un medic străin, care merge la conferințe mondiale, și 
spunea că înfrânarea este cea mai bună pentru organism. Sămânța 
este foarte întăritoare. «Tinerii care au multe legături, dacă își rup 
vreun 0s, nu se vindecă ușor pentru că nu au măduvă, deoarece 
aceasta s-a făcut ca apa». (...) Memoria le slăbeşte mult și ajung 
mai rău ca bătrânii. (...) Această dorință trupească este patimă! Ce 
altceva să fie? PATIMĂ... Izvorăște din cugetarea trupească a 
omului. Dacă cineva este om duhovnicesc nu are astfel de dorințe. 
Nu din neputinţă, nu că nu ar putea pofii, ci prin starea lui 
duhovnicească biruiește pofta“. Adică putinţa de împreunare este 
firească, este de la Dumnezeu pentru naștere de prunci, dar omul 
poate trăi şi fără a o împlini. Fără mâncare nu poate trăi, dar fără 
desfrânare poate. Însă omul trupesc, cu minte împâclită în gânduri 
trupeşti, lipsit de mângâierea lui Dumnezeu, nu-și poate birui 
poftele. Omul trupesc, fără harul întăritor al Duhului Sfânt, este lip- 
sit de îndulcire lăuntrică şi nu poate să nu-și împlinească această 
nevoie decât cu dulceţi pământeşti, stricăcioase și stricătoare. El nu 
are ce să pună în locul dulceţilor pătimașe, care-l asaltează cu pu- 
tere grozavă, ca să le biruiască. 

Desfrânarea, însă, fiind o patimă, e foarte încurcată şi împâ- 
clită. Ea nu există la copii, care nu au răutate și nici trupul suficient 
dezvoltat. Apare pe la vârsta pubertății şi mai cu putere la cei ce nu 
au parte de dragoste adevărată, curată. Curvia se cuibărește cu 
precădere în sufletele obraznice, răzvrătite, mânate de curiozitate 
rea, iar asupra celor cuminţi, așezați, are putere mică. Condițiile 
favorabile desfrânării sunt create de viața trupească: de îmbuibare, 
de lux, comoditate, lăcomie, iubire de stăpânire, viclenie, 
necredință... Răutatea, păcatele răvășesc sufletul, care devine 
aprins, înfocat, nestăpânit. Un astfel de suflet nu-și poate stăpâni 


17 dimineţi cu Părintele Stăniloae — Convorbiri realizate de S. Dumitrescu, pp. 104, 105, 107. 


2 Atanasie Rakovalis, Părintele Paisie mi-a Spus, p. 73. 
3 Viaţa de familie, p. 64. 
4 Atanasie Rakovalis, Părintele Paisie mi-a spus... p. 23-24. 

ațâțările trupului, mai ales ale trupului dezmierdat, ci chiar se 
hrănește cu ele. Zăpăceala, ameţeala patimii „hrănește“ mintea tur- 
bată de păcat. Desfrânaţii fie nu cunosc suferința, necazurile, du- 
rerea și au un suflet împietrit, fie vor să uite de amarul lor. 

Duhul de desfrânare este unul drăcesc, voluptos. El poate 
învălui mintea și perverteşte gândirea. Acest duh stăpâneşte foarte 
mult societatea de azi în toate laturile ei: reclame, mâncăruri, haine, 
muzică, relații inter-umane... Dar cele mai grave sunt formele 
avansate ale desfrânării, dobitocești: aventuri amoroase, orgii, 
homosexualitate, gomorie, pedofilie. Acestea dovedesc cu pri- 
sosință caracterul demențial și bolnav al desfrânării, chiar dacă cei 
cuprinși de patimă au ajuns la nesimţire (neobrăzare) totală. 

Cel mai mult învederează caracterul întunecat al desfrânării 
stăpânirile drăcești, demonizările. Cei atinși de desfrânare intră sub 
influenţa diavolilor și greu pot scăpa pentru că păcatul cu pâcla lui 
sălășluieşte în propriul trup, nu în afară, şi e greu de suportat. Cei 
ce vor să se dezbare de curvie trebuie să facă față deznădejduirii 
pricinuită de gândurile necurate” ce nu pleacă degrabă, ci trebuie 


răbdate până se topesc, cu multă smerenie, fără consimțire, cu 
nevoință duhovnicească. Dar fără ajutorul harului nimeni nu 
izbutește nimic. 

Pentru că este foarte molipsitoare, ca orice patimă, cei sensi- 
bili a ea trebuie să fugă de orice prilej, de vederi ispititoare pentru 
a nu intra în foc. Dar trebuie să fugă nu de femei (bărbaţi), ci să-și 
păzească propria privire şi minte, căci răul nu stă în ceilalți, chiar 
dacă vine prin ei, ci în sine. Lucrul e dovedit de cei ce și-au curățit 
inima și nu se primejduiesc de vederile provocatoare, ci rămân 
netulburați, pe când alţii se aprind și fără pricină exterioară. 

Din cele spuse cred că este mai mult decât evident că des- 
frânarea e o patimă urâtă lui Dumnezeu, cumplită pentru oameni, 
care n-are nimic comun cu dragostea, ci e silnică și tiranică și 
înşelătoare. Dragostea dintre tineri nu are nimic de-a face cu des- 
frânarea (numai să fie dragoste), însă curvia îi luptă foarte puternic 
şi, de nu păzesc poruncile lui Dumnezeu, desfrânarea intervine pe 
nesimţite în ei și le aduce blestemul ei cumplit, de care fie să ne 
păzească Dumnezeu pe noi toți. m 


5 Patericul egiptean, cap. VI, 16. 


Sâ zu Vasile ea Mlzra 
Cuvântul al treilea 
despre post 


Vremea postului și a curățirii, nu 
numai depărtare de bucate, ci şi izbăvire de 
păcate. Izbăvindu-ne, așadar, pe noi înșine 
de tot păcatul, să postim cu osârdie, ştiind 
că postul a întors hotărârea lui Dumnezeu. 
Aşadar legea bisericească dinainte vestește 
postul, punând înainte ca propovăduire cu 
prea mare glas ceata proorocească și apos- 
tolească. Dar acesta cheamă nu numai pe 
bărbați şi pe bătrâni, ci și pe femei și pe 
copii; înnoind tinereţile unora și schimbând 
firea în virtute bărbătească a altora. «Căci în 
Hristos lisus nu este parte bărbătească și 
femeiască» (Gal. 3:21). Ca daruri de biru- 
ință pune înainte celor ce se luptă împărăția 
cerurilor și cunună pururi înverzită și viață 
veşnică de postim cu sfințenie, după ferici- 
tul loil proorocul, care spune: «sfinții post, 
propovăduiți tămăduire, adunați pruncii 
care sug la sâni; preoților, plângeți înaintea 
altarului; chemaţi pe bătrâni. Să iasă 
mireasa din cămara ei și mirele din aşternu- 
tul lu (oil 2:15). Că sfânt e felul postului, 
fiind adus lui Dumnezeu cel sfânt de sfinți 
în chip sfânt. Pe toți îi cheamă, așadar, 
propovăduirea la luptă. Dar multă este 
diferența de viaţă și de vârstă a celor ce se 
luptă. Dar nu este lupta noastră cu sângele 
şi cu trupul, ci cu începătoriile și cu 


rost nr. 18 


stăpânirile și cu duhurile răutății. Căci cel 
ce are vrăjmași războinici văzuţi, de e pu- 
ternic, dă război împotrivă, iar de e neputin- 
cios, se mântuiește ascunzându-se; dar de 
are cineva războinici nevăzuţi ce va face de 
nu va chema pe Dumnezeu în ajutor? Căci, 
de se culcă, aceia priveghează. lar de se 
ascunde aceia dau război dinăuntru. 
Cumplit e vrăjmașul; îţi aduce multe 
măiestrii după lupta iubirii de avere, a neîn- 
frânării, a beţiei, a desfătării și a slavei 
deșarte. Stă asupră-ţi și când dormi; căci nu 
se rușinează nici de legile somnului. Ce vei 
face, deci, cu acești vrăjmași mulți pe 
care-i ai? Vei săpa groapă? Însă şi pe aceas- 
ta o sare. Vei pune şanţ? Însă şi pe acesta îl 
trece. Cum trebuie, deci, să te lupţi? Cum 
trebuie să faci față la o astfel de urzeală? 
Căci nu e posibil nici să vezi pe cei ce te 
luptă. Ci se găseşte ajutor mare: postul și 
rugăciunea. Căci prin acest chip sunt 
înfrânți demonii cei răi, mai răi decât 
vrăjmașii cei văzuţi, precum învaţă Domnul 
pe ucenici când spune despre cel lunatic: 
«Acest neam cu nimic nu iese decât cu 
rugăciune și cu posb> (Mt. 15:20). Mare 
bine este, deci, oamenilor postul, care 
hotărârea lui Dumnezeu a întors-o. S-a 
propovăduit în Ninive prăpăd peste trei zile 


şi a biruit întoarcerea la Dumnezeu 
prăpădul. Căci amenințarea prăpădului a 
fost aruncată pentru întoarcere. Păcătoșii 
niniviteni cei bine-cunoscători, ascultând 
de lona, care a propovăduit prăpădul, prin 
chipul postului au oprit ameninţarea și cu 
doctoria mărturisirii și a rugăciunii au tras 
mântuirea. 

Prin post a coborât Moise din cer 
Legea; prin post a ispăși pentru cei ce au 
făcut vițel. Prin post Ilie până la cer s-a 
înălțat, ținând ca armă a chibzuinței postul; 
post de bucate și depărtare de păcate. Căci, 
de postește gura, iar mâinile răpesc cele 
străine, vei auzi: «Nu acest post l-am ales, 
spune Domnul» (Is. 51:5). Dacă te 
depărtezi de bucate și bârfeşti pe fratele tău, 
vei auzi: «Nu ce intră în gură spurcă pe om, 
ci cele ce ies» (Mt. 15:11). Curat să fie, 
așadar, pântecele de bucate și mintea de 
păcate. Să fie potrivite cele dinăuntru cu 
cele dinafară. Nici trupul să nu se îngre- 
uneze cu mâncărurile, nici sufletul să nu se 
mânjească cu răutățile; ca Dumnezeul 
tuturor să ne lucreze pe noi vrednici de 
împărăția cerurilor în Hristos lisus, Domnul 
nostru, Căruia fie slava și tăria în vecii 
vecilor. Amin. 
= 

cuvântul monahilor 


„Din câte s-au spus de către oamenii care merită 
să fie apreciaţi — zicea Părintele Iachint al Putnei 
—, Ștefan cel Mare a creat o epocă pentru 

întreaga Europă. A creat valori și a știut să apere 


valori. De aceea poporul nostru, încă de pe vremea sa 


şi mai târziu, l-a numit mare și sfânt“. 


Implinirea a 500 de ani de la strămutarea la veșnicele 
locașuri a marelui voievod constituie pentru orice român 
ce gândește și simte românește un prilej binecuvântat de a 
medita asupra rolului providenţial determinant pe care 

l-a jucat Ștefan cel Mare și Sfânt — acest atlet al lui Hristos, 
în salvarea Ortodoxiei în general, dar și a celei românești 


şi athonite în special. 





Şiafan sal Maro şi Sizine 





LEONTIE ierodiaconul 





Ilustrul bizantinolog rus arhimandritul Porfirie 
Uspensky afirma pe bună dreptate că „nici un popor nu a 
copleșit Muntele Athos cu atâtea binefaceri ca poporul 
român“. 

Sfântul voievod moldovean a creat valori nu numai în 
Moldova, Muntenia și Transilvania, ci şi la Athos, și nu a 
apărat valori numai în Moldova, Muntenia şi Transilvania, 
ci şi la Athos. Nu avem date sigure dacă voievodul Ștefan 
a tost sau nu la Athos, deşi s-au vehiculat afirmații cum că 
anii de pribegie care s-au scurs între uciderea tatălui său și 
urcarea sa pe tron i-ar fi petrecut la Mănăstirea Vatopedi 
din „Grădina Maicii Domnului“. Dacă a fost sau nu la 
Sfântul Munte, cert este că voievodul a înțeles Athosul ca 
pe o nouă Tebaidă, ca pe un minunat focar al monahismu- 
lui răsăritean, ca pe o bijuterie a creştinătăţii răsăritene, ca 
pe un bastion al Ortodoxiei, ca pe o perlă a monahismului 
oriental, ca pe o sfântă oază mereu înverzită a vieţii celei 
după Dumnezeu, ca pe un febril atelier de virtuți, ca pe o 
mare bibliotecă mondială, ca pe o adevărată cetate a cul- 
turii teologice ortodoxe universale, ca pe un centru mistic, 
dogmatic şi liturgic al Ortodoxiei soborniceşti, ca pe o 
citadelă a monahismului și a spiritualităţii ortodoxe şi nu în 
cele din urmă ca pe o cetate duhovnicească zidită pe piatră, 
şi de aceea inexpugnabilă: pe stânca duhului ortodox, pe 
Piatra-Hristos, care nu încetează să fascineze şi să intrige 
totodată. 

Numeroasele ctitorii şi danii pe care Ștefan cel Mare 
le-a făcut la Muntele cel cu nume sfânt dovedesc atât adân- 
ca sa evlavie față de această Meccă a Ortodoxiei, cât şi 
mărinimia sufletului ce astăzi este în mâna lui Dumnezeu. 

A zidit la Muntele Athos, unde pericolul otoman 
ameninţa tot atât de mult ca în ţara sa Moldova. 

Mănăstirea Zografu poartă pecetea marelui voievod 

moldovean, reprezentand cea mai mare ctitorie 
românească din Athos, cunoscută în documentele vremii ca 
mănăstirea domniei mele. Ajungând în ruină în secolul XV, 
a fost rectitorită de către domnul Moldovei aproape inte- 
gral între anii 1466-1502, astăzi fiind numărată a noua în 
ierarhia mănăstirilor athonite. Mai înainte de el, bunicul 
său Alexandru cel Bun dădea ajutor anual mănăstirii câte 
3000 aspri de argint (1429). A dat şi venitul câtorva 
metoace spre întreţinere, printre care şi cel al Mănăstirii 
Căpriana. Între 1466-1471, dreptmăritorul voievod 
donează mari sume de bani pentru înnoirea bisericii și a 
bolniței. În 1475, marele domnitor zideşte pe malul de sud- 
vest al mării arsanaua mănăstirii, adică turnul și portul pen- 
tru corăbii cu o pisanie care consemnează numele său. În 
1495, reconstruiește din piatră corpul chiliilor, trapeza și 
zidul de incintă. În anul 1502 zideşte din nou biserica mare 
închinată Sfântului Mare Mucenic Gheorghe și o pictează 
în frescă. Pe lângă acestea, el îi dădea și un ajutor anual în 
bani de aur şi argint, fie galbeni ungurești, fie aspri de 
argint. lată cum scrie obștii mănăstirii Zografu, făgăduind 
să-i dea în fiecare an câte 100 de ducați ungurești pentru 
mântuirea sufletului său, pentru sănătatea sa trupească și 
pentru sufletul părinților săi: „lar pentru altă milă, pe care 
o va da Dumnezeu, Cunoscătorul de inimi și Ochiul cel ce 
vede toate, Sfânta Mănăstire și Biserică a lui Dumnezeu, 
egumenul și preoții și toți frații întru Hristos ce viețuiesc 
acolo să ţie și să împlinească acest aşezământ, după rân- 
duiala Sfintei Biserici şi după dorința noastră, cum o vom 
arăta mai departe: înainte de toate să scrie pe domnia mea 
la Sfânta Proscomidie, după datina Sfinților Părinţi şi după 
aşezamântul Sfintei Biserici, și să scrie şi pe doamna mea 
şi pe copiii noștri, dăruiți de Dumnezeu: Alexandru și 
Elena, și să stea în sfântul pomelnic cum este scris. Și iarăși 
până când va fi mila lui Dumnezeu Atotţiitorul asupra 
noastră şi vom fi în viaţă pe lumea aceasta, Sfânta Biserică 

să ne cânte sâmbăta seara paraclis şi duminică la prânz să 
se dea băutură. Marţea să ni se cânte Liturghie și la prânz 
să se dea băutură; şi să se pomenească în fiecare zi la 
vecernie și la pavecerniţă și la miezul nopții şi la utrenie și 
la Liturghie și la Sfânta Proscomidie și unde este obiceiul 
Sfintei și Dumnezeieștii Biserici. Aceasta să ni se facă cât 
vom fi în viaţă. 

lar după trecerea anilor noștri, după trecerea vieții 
noastre, în primul an să ni se facă şi să ni se cânte sfântul 
parastas în sobor și apoi slujbele de a treia zi, și asemenea 
la a noua zi, la a douăzecea zi, la a patruzecea zi și la 
jumătate de an şi iarăși la un an. lar după trecerea unui an 
de atunci, să ni se cânte în fiecare an, într-o zi, în sobor de 
pomenire, seara parastas și colivă şi băutură, iar dimineața 
la Sfânta Liturghie și colivă şi iarăşi la prânz băutură, spre 
mângâierea fraților. Aceasta să rămână așa cât va dăinui 
Sfânta Mănăstire“. 

În 1492, marele Ştefan trimite Mănăstirii Zografu un 
Apostol şi un Tetraevanghel, pe cel din urmă aflându-se 
următoarea inscripţie: „Cu bunăvoința Tatălui, cu ajutorul 
Fiului și cu săvârşirea Sfântului Duh, s-a început și s-a scris 
şi s-a legat, şi s-a săvârşit acest Tetraevanghel cu porunca 
binecredinciosului şi de Hristos iubitorului lo Ștefan 
Voievod, domn al ţării Moldovei, fiul lui Bogdan Voievod, 
şi l-a dat la Sfântul Munte la Zograf, unde este casa 
Sfântului Mare Mucenic și purtător de biruințe Gheorghe, 
pentru sufletul său, pentru răposaţii părinții lui, în al 36-lea 
an al domniei lui și cu truda mult păcătosului diacon 
Teodor şi s-a scris în Mănăstirea Neamţu în anul 7000 
(1442), luna iunie, 26 zile“. 

În anul 1484, Ştefan cel Mare și Sfânt 
donează aceleiași mănăstiri o icoană a 
Sfântului Mare Mucenic Gheorghe, ferecată 
mai apoi (1838) în argint aurit în Rusia. În 
anul 1502, voievodul dăruiește ctitoriei sale 
de la Athos o icoană de mărime mijlocie cu 
Sf. Gheorghe pe care o purta cu sine în 
războaie şi care astăzi se află în tronul 
împărătesc din stânga naosului bisericii 
mari. Împreună cu ea dăruia şi steagul de 
luptă al Moldovei cusut cu fir de aur şi argint 
care are pe o parte icoana Sf. Gheorghe şi pe 
cealaltă stema ţării. 

Actuala pictură a bisericii datează din 
anul 1817. În exonarthex se află un tablou 
votiv în care alături de împărații bizantini 
Andronic şi loan și de regii Serbiei se află 
pictaţi Alexandru cel Bun, Ștefan cel Mare și 
Sfânt, Vasile Lupu şi Antioh Cantemir. 
Sfântul Ștefan este reprezentat cu barbă, cu 
coroană pe cap şi în hlamidă de culoare bej 
cu flori albe. 

De la arsana până la mănăstire, cale de 5 
km, se întinde un drum de car pietruit pe cant 
în stil roman de zidarii domnului moldovean. 
Este singurul drum vechi pietruit și cel mai 
bine păstrat până astăzi în Athos. 

Astăzi Mănăstirea Zografu este chinovie 
bulgărească. Biblioteca conţine 388 de ma- 

nuscrise în slavonă și 126 în limba greacă, din care 26 pe 
pergament. Mai are peste 10 000 de cărți tipărite, printre 
care şi în limba romană cu caractere chirilice și multe docu- 
mente vechi ce-și așteaptă cercetătorii. 

O altă mănăstire aghiorită ce s-a bucurat de mila dom- 
nului moldovean este Mănăstirea Grigoriu. Înființată în 
prima jumătate a secolului XIV de către cuviosul de origine 
sârbă, omonim cu stareţul său - Sfântul Grigorie Sinaitul, 
astăzi este a 17-a în ierarhia lavrelor athonite. Spre sfârșitul 
secolului XV a fost distrusă şi jefuită de pirați, iar călugării 
trecuți prin ascuţișul sabiei. Mila Sfântului Ștefan se 
revarsă spre această mănăstire în 1497, când zidește din 
temelii biserica și întreaga incintă, devenind astfel al doilea 
ctitor al ei. În anul 1500 el dă acestei mănăstiri 24 000 de 
aspri pentru cumpărarea unui metoc, iar în 1502 îi face 
reparaţii generale. Demn de menţionat este și faptul că 
printr-un act datat 10 iunie 1513, Epistasia Muntelui Athos 
confirmă Mănăstirii Grigoriu refacerea ei din temelie, după 
distrugerea de otomani, de către Ştefan cel Mare şi Sfânt, 
domnul Moldovei, care i-a acordat şi o danie de 4000 aspri. 

Daniile ştefaniene sunt continuate de succesorii săi în 
tron: Bogdan cel Orb, Ștefăniţă-Vodă (1517) şi Alexandru 
Lăpuşneanu (1553). 

În prezent, în Mănăstirea Grigoriu, se află încă în stare 
de funcționare două corpuri de chilii din partea de sud şi est 
şi turnul-clopotniţă, construite de Ștefan cel Mare, așa cum 
reiese din cele două inscripții originale fixate în zid. 

Pe lângă daniile în bani, acestei mănăstiri i-au fost 
donate și obiecte de cult. Asfel, Maria de Mangop 
(Paleologhina), soția domnului Ștefan, dăruiește mănăstirii 

o icoană mijlocie a Maicii Domnului „Pantanassa“ 
(„Atotîmpărăteasa“”), „Odhighitria“ („Îndrumătoarea““) sau 
Paleologhina (a doua jumătate a secolului XV). Icoana este 
fixată astăzi într-un proschinitar de lemn în partea dreaptă 
a pronaosului și este considerată miraculoasă, deoarece a 
rămas nearsă în toate incendiile care au mistuit mănăstirea. 
Îmbrăcată în argint, icoana poartă în partea de jos o 
inscripție ce amintește actul de danie al soției dreptmărito- 
rului voievod — Maria de Mangop, „doamna Moldovei“. 
Tot ea a dăruit mănăstirii două poale de icoane brodate în 
secolul XV într-un atelier din Moldova. 

Alte obiecte de cult (cruci) provenite din ţările 
Române au fost aduse de schevofilaxul Ioachim cu ocazia 
călătoriei pe care a întreprins-o la București în 1776. 

Unii afirmă că două icoane de mare preț — Maica 
Domnului Alăptătoarea şi icoana miraculoasă a Sf. Ierarh 
Nicolae — patronul mănăstirii, ar fi fost dăruite de fiul dom- 
nului Ştefan - Bogdan al III-lea. 

Printre donatorii care au sprijinit Marea Mănăstire 
Vatopedi — a doua în ordine ierarhică după Marea Lavră, se 
află şi Ștefan cel Mare şi Sfânt (1472-1496). EI a zidit pir- 
sul (turnul de apărare) și arsanaua cu biserica de pe malul 
mării. Pe zidul acestei construcții din piatră cu trei etaje se 
observă până astăzi un tablou votiv săpat în marmură și O 
inscripţie în limba greacă. Tabloul îl reprezintă pe Ștefan 
cel Mare încoronat închinând Maicii Domnului cu Pruncul 
în braţe o bisericuţă. În partea de jos se observă stema 
Moldovei, capul de zimbru, și anul 1496. 

De atenţia și mila ștefaniană s-a bucurat și o altă vatră 
a Ortodoxiei de la Athos — Mănăstirea Constamonitu, 
căreia Sf. Ştefan îi trimitea anual, începând din anul 1493 
cate 5 500 aspri de argint pentru întreţinere și reparaţii. 
Aplecarea marelui voievod spre această mănăstire închi- 
nată Sfântului Arhidiacon Ștefan — a cărui mână dreaptă și 
icoană miraculoasă se află aici, este lesne de înţeles dacă ne 
gândim la evlavia pe care o nutrea voievodul față de sfân- 
tul său omonim. Astăzi mănăstirea este a douăzecea în ie- 
rarhia lavrelor athonite. 

Probabil că aceeaşi strânsă legătură duhovnicească și 
aceeași evlavie pe care le nutrea către sfântul său ocrotitor 
— Întâiul Mucenic şi Arhidiacon Ştefan, îl vor îndemna pe 
marele Ştefan să își îndrepte privirea cu danii spre 
Mănăstirea Xenofont (a 16-a lavră athonită) în anul 1475, 
mănăstire închinată Sf. Gheorghe — patronul militar al 
Moldovei, a cărui mână se păstrează aici. Tot aici se 
păstrează și capul Sf. Arhidiacon Ștefan. 

Mănăstirea Sf. Pantelimon sau Russikon a fost ajutată 
cu danii româneşti în secolele XV-XIX de nenumărați 

domni români, între care se distinge Dreptmăritorul 
Voievod Ștefan cel Mare şi Sfânt, care începând cu anul 
1502 dădea anual mănăstirii 4000 aspri. 

Dintre obiectele de cult de epocă ștefaniană păstrate 
aici amintim un văl liturgic realizat într-un atelier din 
Moldova, pe la sfârșitul secolului XV. Este o broderie pe 
mătase, cu fir de aur și argint, reprezentând scena 
„Împărtăşirea Apostolilor“. 

Biblioteca mănăstirii conține 1920 de manuscrise, din 
care 1320 în limba greacă, 600 în slavonă şi aproximativ 25 
000 de cărți tipărite. Se păstrează și numeroase dosare de 
arhivă veche, codici de pergament și acte de danie dintre 
care multe sunt și românești. 

Numele voievodului moldovean se leagă și de 
Mănăstirea Sf. Pavel prin faptul că Sf. Ştefan construiește 
aici un aghiazmatar în 1472, iar între anii 1497-1500 reno- 
vează biserica şi construiește un apeduct. Mănăstirea este 
închinată Sf. Mare Mucenic Gheorghe — patronul militar al 
Moldovei. Astăzi ocupă locul al 14-lea în ierarhia mănăsti- 
rilor aghiorite. 

Biblioteca mănăstirii deține 10.000 cărți, 494 manu- 
scrise și numeroase documente vechi de danie dintre care 
unele sunt românești. 

Acestea ar fi în mare valorile ştiute pe care le-a creat 
marele Ştefan la Athos şi care au fost salvate până astăzi. ȘI 
dacă Muntele cel cu nume sfânt a fost, este și va fi consi- 
derat de către întreaga Ortodoxie şi nu numai, ca 

o minune și răscruce a Orientului creştin, republică 
monastică, focar de spiritualitate şi cultură bizantină și 
postbizantină, conservator scrupulos al comorilor spirituale 
ale Balcanilor, având virtuțile impuse de asumarea păstrării 
lor, simbol monumental al unui univers spiritual și artistic, 
a cărui pătrundere cere răbdare și înțelegere, podoabă 
aleasă a Răsăritului, o expresie vie a unităţii panortodoxe, 
cetate mondială unică a creştinismului ortodox, Taborul 
Ortodoxiei bimilenare, promontoriul Europei creștine, 
farul mai mult decât milenar al Ortodoxiei, atracția 
creştinilor, mana lumii, muntele rugăciunii inimii, Muntele 
Sion al Ortodoxiei, foișor permanent al Sfintei 
Cincizecimi, fără îndoială că valorile mai sus menționate 
pe care Ștefan le-a creat şi le-a salvat la Athos, ne 
îndreptățesc să-l considerăm pe acesta ctitor de seamă și 
salvator providenţial al Muntelui cu nume sfânt. 

Fost-a acest studiu o smerită încercare de a arunca o 
punte de lumină asupra raporturilor istorice, culturale și 
spirituale dintre țările Române şi Sfântul Munte în speranța 
unei reconsiderări benefice a lor spre o îmbogăţire spiri- 
tuală reciprocă. m 


1. Pr. Prof. Dr. Mircea Păcurariu, Sfinți daco-romani și români, Ed. MMB, lași, 1994, pp.126-133; 

2. Arhim. loannikios, Patericul Athonit, Ed. „Bunavestire“, Bacău, 2000, pp. 491-520; 

3. Sfinți români din Bucovina, Ed. Arhiepiscopiei Sucevei și Rădăuţilor, Suceava, 1992, pp. 9-22 şi 36-50; 

4. Părintele Iachint al Putnei, Ed. Bizantină, Bucureşti, 2000, pp. 32-43; 

5. Muntele Athos — darul monahismului ortodox, Ed. Paideia, Buc., 2000, pp. 45-109; 

6. Mircea Motrici, 7 zile în Athos, Ed. Muşatinii, Suceava, 1998, pp. 28-31 și 92-93; 

7. Protos. Ioanichie Bălan, Pelerinaj la Locurile Sfinte, Ed. Episcopiei Romanului și Hușilor, 1992, pp. 349-524. 

Golgota psihotronică 





Societatea actuală se îndreaptă cu pași grăbiţi 
către o societate absolut controlată, acest fapt 
fiind posibil datorită capacităţii de control infor- 
mațional nemaiîntâlnit în istoria omenirii. Totul 


devine număr, totul devine informaţie, inclusiv cele mai 


intime gânduri. 


Un exemplu în aceste sens îl constituie procesul intentat de 
John St. Clair Akwei împotriva Agenţiei Naţionale de 
Securitate a S.U.A. (NSA), cu sediul la Fort George G. 
Meade, Maryland (Procesul civil nr. 92-0449). Reclamantul, 
John Akwei, a aflat de existenţa unor programe de spionaj 
ale NSA în urma efectelor supravegherii de către NSA din 


octombrie 1990 până în mai 1991. 


M. LUCA 





Actele procesului au fost publicate în formă integrală în 
revista Nexus pe lunile aprilie-mai 1996, din care cităm. 
Documentele dezvăluie o gamă uluitor de largă de tehnologii și 
programe proiectate în scopul de a-i urmări și controla pe cetăţenii 
americani. 

Operaţiunea NSA de spionaj al semnalelor (programul 
Sigint) s-a transformat într-un program de decodificare a tuturor 
undelor EMF (electromagnetice) din mediul înconjurător, în ve- 
derea reperării de la distanţă și a urmăririi oamenilor prin inter- 
mediul curenților electrici care se găsesc în corpul lor. Programul 
SIGINT pornește de la faptul că orice obiect din mediul încon- 
jurător care are în sine curent electric generează în jurul său un 
flux magnetic, flux care emite unde EMF. 

NSA şi Departamentul Apărării au pus la punct și brevetat 
echipament digital avansat care poate analiza de la distanţă orice 
obiect care desfășoară vreun fel de activitate electrică, fie el de 
natură organică sau anorganică. 

Câmpul bioelectric generat de un individ poate fi detectat de 
la distanţă, așa încât omul poate fi depistat în orice loc s-ar afla. 
Criptologii NSA, utilizând echipamentele speciale EMF pot de- 
pista şi monitoriza de la distanță potențialele electrice, ulterior 
putând deduce prin decodificarea acestora stările cerebrale şi pro- 
cesele mentale ale persoanei urmărite; în acest fel, subiecții pot fi 
supravegheați în mod absolut. 

Programul SIGINT al NSA folosește stimularea electromag- 
netică a encefalului în cazul supravegherii neuronale de la distanță 
(Remote Neuronal Monitoring, RNM) și al contactului encefalic 
electronic (Electronic Brain Link, EBL). Stimularea encefalică de 
acest tip a început să fie dezvoltată prin programul MKULTRA de 
la începutul anilor '50, care includea și investigarea și controlul 
neurologic al radiaţiilor (câmpurile electromagnetice neionizate), 
precum și dezvoltarea și cercetarea bioelectrică. NSA dispune de 
echipament electronic brevetat care analizează de la distanță 
activitatea electrică a omului. 

„Harta“ encefalică generată de computerele NSA asigură 
supravegherea neîntreruptă a tuturor proceselor electrice care au 

loc în creier. NSA înregistrează și decodifică „hărțile“ encefalice 
a sute de mii de persoane, în scopul siguranței naționale. Stimu- 
larea encefalică este folosită în secret şi de armată în cazul co- 
nexiunilor creier-computer (de pildă în avioanele de atac). 

Având ca ţintă supravegherea electronică, activitatea elec- 
trică desfășurată de centrul vorbirii — aflat în encefal — poate fi 
transpusă într-o redare aproape verbală a gândurilor acelei per- 
soane. RNM poate trimite semnalele codificate către cortexul 
auditiv din encefal, înlesnind astfel comunicarea audio nemijlo- 
cită cu creierul (fără a mai fi nevoie de ajutorul urechilor). Agenţii 
NSA pot utiliza această metodă în secret, îmbolnăvind subiecții 
prin emiterea către ei a unor senzații auditive halucinante, carac- 
teristice schizofrenicilor și paranoicilor. 

Fără a avea vreun contact cu persoana urmărită, suprave- 
gherea neuronală de la distanță poate întocmi o hartă a activităților 
electrice a cortexului vizual din encefalul persoanei respective, iar 
după aceea să redea pe un ecran imaginile din creierul subiectu- 
lui. Agenţii NSA văd exact ceea ce văd ochii persoanei suprave- 
gheate. Poate fi „vizionată“ în acest mod și memoria vizuală. 
RNM poate trimite imagini direct la cortexul vizual, fără a mai 
folosi ochii și nervii optici. În acest mod, agenţii NSA pot „aşeza“ 
pe furiş imagini în creierul unei persoane, îndeosebi în timpul 
somnului, de tip REM, pentru a-i programa creierul în Reţeaua 
SIGINT există în SUA încă din anii '40. NSA, cu sediul la Fort 
Meade, dispune de un sistem gigantic de supraveghere neuronală 
de la distanță, fără fir, bidirecţionat, folosit pentru a-i urmări pe cei 
suspecți și a monitoriza în mod nedistructiv informațiile audio- 
vizuale din creierul lor. Și toate acestea se desfăşoară fără vreun 
contact fizic cu subiecţii. RNM este cea mai sofisticată şi mai 
recentă metodă de supraveghere și spionaj civil. Către cortexul 
auditiv al subiectului pot fi trimise fraze întregi, sunete tridimen- 
sionale și sunete subliminale (fără a face uz de urechi), iar către 
cortexul vizual pot fi trimise imagini. RNM poate modifica per- 
cepțiile, stările și controlul mișcărilor unei persoane. Conexiunea 
cu cortexul auditiv/vizual a devenit cel mai utilizat şi mai perfor- 
mant sistem de spionaj. RNM permite o interconexiune audiovi- 
zuală creier-creier sau computer-creier. 

SIGINT are capacitatea de a monitoriza de la distanţă infor- 

maţiile din creierul uman prin decodificarea digitală a poten- 
țialelor electrice stimulate ale emisiilor electromagnetice encefa- 
lice având o frecvență între 30 și 50 Hz şi o putere de 5 mW. 
Activitatea neuronală a encefalului generează o activitate electrică 
fluctuantă, caracterizată printr-un flux magnetic variabil. Acest 
flux magnetic generează o undă electromagnetică constantă de 
30-50 Hz şi 5 mW. În emisia electromagnetică a creierului se află 
anumite șabloane și semne caracteristice, denumite „potențiale 
stimulate“ [de răspuns la un stimul]. Fiecărui gând, reacţie, 
comandă de mișcare, fapt auditiv şi imagine vizuală din creier îi 
corespunde un „potențial stimulat“ sau un grup de asemenea 
„potenţiale stimulate“. Emisia electromagnetică encefalică poate 
fi decodificată sub forma gândurilor, imaginilor și sunetelor aflate 
în creier. 


Exemple de stimulare electromagnetică encefalică 


Reţeaua SIGINT folosește stimula- 
rea cerebrală ca pe un mod de comuni- 
care şi transmitere a informațiilor (pre- 
cum și a semnalelor sistemului nervos) 
către spioni şi, de asemenea, pentru 
diferite transmisiuni către creierul celor 
supuși operaţiunilor secrete de suprave- 
ghere (la un nivel neperceptibil de om). 
Stimularea encefalică electromagnetică 
funcționează astfel: este trimis un semnal 
electromagnetic cu o codificare com- 
plexă, care să rezoneze cu potențialele 
stimulate din creier și să formeze astfel 
imagini auditive şi vizuale în circuitele 
neurale ale creierului. Stimularea encefa- 
lică poate modifica starea cerebrală și 
poate afecta controlul mișcărilor. 

Contactul (conexiunea) encefalic 
electronic bidirecționat este realizat prin 
monitorizarea de la distanţă a informației 
audiovizuale din creier concomitent cu 
transmiterea sunetului către cortexul 
auditiv (evitând urechile) și a imaginilor 
estompate către cortexul vizual (evitând nervii optici și ochii). 
Imaginile apar sub formă de ecrane bidimensionale în encefal. 
Contactul encefalic bidirecționat este arma cea mai redutabilă și 
sistemul de comunicații preferat al personalului CIA/NSA. Supra- 
vegherea neuronală de la distanță (RNM, supravegherea de la dis- 
tanță a informaţiilor bioelectrice stocate în creierul uman) a deve- 
nit cel mai eficace sistem de urmărire. E] este folosit de un număr 
limitat de spioni ai SUA. 

Pentru a putea aplica programul RNM, este necesară mai 
întâi decodificarea frecvenţei de rezonanță a fiecărui centru de pe 
scoarţa cerebrală. Frecvenţele la care răspund diferitele centre ner- 
voase encefalice sunt situate în intervalul 3-50 Hz. Doar progra- 
mul SIGINT al NSA modulează [emite] semnalele pe această 
bandă de frecvenţă (vezi tabelul de mai jos). 























Zona encefalică Frecvența bioelectrică de rezonanță Informaţiile induse prin modulare 
Couiou eo fto rai oale 10 Hz Coordonarea impulsurilor de mișcare 
Centrul auditiv 15 Hz Sunete care evită urechile 
Centrul vizual 25 Hz Imagini care evită ochii 
Centrul somatosenzitiv 9 Hz Hipersensibilitate la stimuli exteriori 
Centrul gândirii 20 Hz Gânduri subconştiente impuse 











Aceste informaţii astfel modulate pot fi induse în creier cu intensități care variază de la subliminal la perceptibil. Creierul fiecărei per- 
soane are o gamă unică de frecvențe de lucru și rezonanță, astfel încât trimiterea informaţiei audio către creierul unei persoane, dar la 
frecvența specifică altei persoane, ar avea drept consecință lipsa de reacție a persoanei respective la stimulul auditiv. 

Chestionar despre 
revista vost 


Redacţia revistei vost dorește să îmbunătățească din punct de vedere calitativ publicaţia, să abordeze teme și subiecte 
noi şi interesante și să își lărgească aria de cititori. De asemenea, încearcă să stabiliească profilul cititorului său pentru a 


şti să răspundă așteptărilor acestuia. 


Nădăjduim că majoritatea dintre dumneavoastră, cititorii noştri, ne veți ajuta în această întreprindere. Prin urmare, vă 
rugăm să completaţi chestionarul de mai jos (în căsuțe marcați cu „x* optțiunea dvs.), să-l decupaţi pe linia punctată și 
să-l trimiteţi, într-un plic, pe adresa redacţiei. Vă mulțumim anticipat. 


1. De unde aţi aflat despre revista noastră? 
0 de la un prieten 

O din presă 

0 de pe internet 


2. De unde vă procuraţi revista? 

O chioșcurile de ziare 

O librării 

O abonament 

0 de la reprezentanţii teritoriali ai rost 





3. Citiţi revista integral sau numai anumite 
secțiuni? Care dintre ele? 
O integral 
O anumite secțiuni 
secțiuniea(mile)... seacă inecat o ta ta da ata dacă 





4. Cât de des cumpăraţi rost? 
O lunar 

0 la câteva luni 

O cu totul ocazional 


5. Citiţi revista pe internet? 
0 da 
O nu 


6. Vă place site-ul revistei? Ce credeţi că îi lipsește? 
O da 

O nu 

O nu l-am vizitat 

ar trebui să mai CONțINĂ ceea nenea 





7. Ce alte reviste lunare sau săptămânale obișnuiți 
să citiți regulat? 





8. Ce vă place la rost? O secţiune anume? Con- 
ţinutul în ansamblu? Direcţia de acţiune jurnalistică? 





9. Enumeraţi trei autori din rost în ordinea 
preferințelor de până acum. 





11. Prin ce se deosebeşte rost de alte reviste apropi- 
ate ca tematică și mod de abordare? 


12. Ce teme și subiecte ar trebuie să abordeze rost 
şi nu a făcut-o pînă acum? 





13. Aţi fi interesat să contribuiţi la mai buna 
difuzare a revistei? 





14. Obișnuiţi să împrumutaţi revista, după ce o 
citiți, şi altor persoane? Câte? 
0 da 
O nu 








OCUPaiei seezata ceai at ăsta ete D020 aaa 


Oraşul de domiciliu ....cenne enma 


Notă: Nu sînteți obligaţi să semnaţi acest chestionar, iar dacă o faceţi, identitatea dvs. va rămîne confidențială. Este important doar să 


vă aflăm punctul de vedere. 





Asociaţia ROMFEST XXI vă recomandă revista 

Un rost pentru fiecare român 








Romfest XXI 


organizaţia românilor de pretutindeni 


PREȘEDINTE DE ONOARE 
Pr. Gheorghe Calciu-Dumitreasa 


PREȘEDINTE 
Prof. Marcel Petrişor 


VICEPREȘEDINŢI 
Mihail Albișteanu 
Claudiu Târziu 


SECRETAR GENERAL 
Nicu Butnaru 
e-mail: romfest &romfest.org 
tel: 0723.504.807 


Filiale 
BACĂU 
Mihai Moisă 
e-mail: bacau Qromfest.org 
tel: 0234. 511.609 


BRAȘOV 
Jr. Dragoș Gladcă 
e-mail: brasov Qromfest.org 
tel: 0744.153.388 


GALAȚI 
prof. drd. Cătălin Maghiar 
e-mail: galati Qromfest.org 
tel: 0721.412.360 


IAȘI 
prof. drd. Mihail Albişteanu 
e-mail: iasi Gromfest.org 
tel: 0740 132 215 


PRAHOVA 
jr. Dan Nicodim 
e-mail: prahova Qromfest.org 
tel: 0244.514.337 


TIMIȘ 
dr. Nicolae Colţoiu 
e-mail: timis Gromfest.org 
tel: 0744.526.671 


Reprezentanți 
teritoriali 
BIHOR 
dr. Virgil Colţoiu 
e-mail: bihorQromfest.org 
tel: 0740.853.702 


CLUJ 
Cristian Berce 
e-mail: cluj oromfest.org 
tel: 0744.399.582 


CONSTANŢA 
Marcel Bouroș 
e-mail: constanta Qromfest.org 
tel: 0744.664.431 


COVASNA 
Dan Tănasă 
e-mail: covasna Qromfest.org 
tel: 0744.822.581 


HARGHITA 
Ștefan Jitaru 
e-mail: harghita Gromfest.org 
tel: 0266.324.107 


SATU MARE 
Marius Baloș 
e-mail: satumare Qromfest.org 
tel: 0742.279.277 


SIBIU 
Marius Săraru 
e-mail: sibiu Qromfest.org 
tel: 0269.237.387 

Cei care doresc să-și completeze colecţia publicaţiei rost pot trimite contravaloarea revistei 

(15.000 lei/exemplar — pentru numerele 1-9, 12 şi 13, 22.500 lei/exemplar — pentru numerele duble 10-11 
şi 14-15, 20.000 lei/exemplar — pentru numerele 16 şi 17), prin mandat poștal, pe numele: 

Tiiuziu Claudiu Richard, CIP 62, OP 66, Bucureşti. Precizați pe mandatul poștal ce număr al revistei 
doriţi, în câte exemplare și adresa dvs. Pentru informaţii suplimentare sunați la tel.: 0740.103.621 


ABONA ete! 


vost 


manifest românesc 


Abonamentele se fac trimiţînd un mandat poștal (în care specificaţi citeț numele, 
adresa completă și perioada de abonament) pe numele Târziu Claudiu Richard, 

CP 62, OP 66, București. 

Prețul unui abonament: e 6 luni: 120.000 lei e 12 luni: 240.000 lei. 

Pentru abonaţii din Europa abonamentul este de 25 Euro, iar pentru cei de pe celelalte 
continente, 35 USD pe an. Taxele poştale sunt incluse în preț. 

Str. Nufărului 7/C/1, Bacau e Tel: 0234/51.95.17, Fax: 0234/51.95.10 








